মোদীর মুখে ‘মন কী বাত’-এ এবার উঠে এলেন মেদভেদভ, কীভাবে? – Indian Express Bangla\nWhy Pm Modi Takes Tennis Star Medvedevs Name In Maan Ki Baat\nমোদীর মুখে ‘মন কী বাত’-এ এবার উঠে এলেন মেদভেদভ, কীভাবে?\nচলতি মাসের শুরুতে ইউএস ওপেনের ফাইনালে স্প্যানিশ লেজেন্ড রাফায়েল নাদালের বিরুদ্ধে পাঁচ সেটের দুর্দান্ত লড়াই চালান মেদভেদেভ। তবে প্রচণ্ড লড়াই উপহার দিলেও হেরে যান রাশিয়ার ডানিল মেদভেদেভ। ম্যাচের ফলাফল ৭-৫, ৬-৩, ৫-৭, ৪-৬, ৬-৪।\nBy: IE Bangla Sports Desk\tNew Delhi September 29, 2019, 6:18:47 PM\nপ্রধানমন্ত্রীর মন কী বাত-এ এবার টেনিস তারকা\nরাজনীতি, আন্তর্জাতিক সম্পর্কের সীমানা ছাড়িয়ে প্রধানমন্ত্রী নরেন্দ্র মোদীর মন কী বাত অনুষ্ঠানে এবার উঠে খেলার জগত। রাশিয়ান টেনিস তারকা দানিয়েল মেদভেদভের নাম নিলেন খোদ প্রধানমন্ত্রী। চলতি বছরেই যুক্তরাষ্ট্র ওপেনে রাফায়েল নাদালের কাছে হেরে প্রথমবার ইউএস ওপেন জয়ের স্বপ্ন চূর্ণ হয়েছিল। রানার্স টেনিস তারকার বিষয়ে বলতে গিয়ে মোদী জানিয়ে দিলেন, নাদালের কাছে হারের পরে রাশিয়ান তারকার বক্তৃতা থেকে অনেককিছু শেখার রয়েছে।\nআরও পড়ুন ‘মন কি বাত’ অনুষ্ঠানে কী কী বললেন প্রধানমন্ত্রী নরেন্দ্র মোদী?\nমোদী বলেন, “ইউএস ওপেনের জয় কীভাবে আলোচনায় উঠে এল, তা দেখার। সোশ্য়াল মিডিয়ায় দানিয়েল মেদভেদভের বক্তৃতা প্রশংসিত হচ্ছে সর্বত্র। আমিও সেখা খেলা দেখেছি। মেদভেদভের কথাও শুনেছি। ২৩ বছরের রাশিয়ানের সারল্য এবং পরিণতিবোধ প্রত্যেককে ছুঁয়ে গিয়েছে। আমাকেও নাড়িয়ে দিয়েছে।” পাশাপাশি প্রধানমন্ত্রী আরও বলেন, “বক্তৃতার কিছুক্ষণ আগেই ১৯বার গ্র্যান্ড স্ল্যাম জয়ী টেনিস কিংবদন্তি রাফায়েল নাদালের কাছে হেরে গিয়েছিল ও। এমন ঘটনা যে কোনও কাউকে বিমর্ষ এবং হতাশায় ভরিয়ে দেবে। তবে মেদভেদভের চোখে মুখে হতাশার কোনও চিহ্ন ছিল না।”\nআরও পড়ুন ‘মন কি বাতে’ মোদীর মুখে প্লাসটিক বজর্নের আর্জি\nমেদভেদভের বক্তৃতায় মোদী এতটাই মুগ্ধ যে তিনি বলতেই থাকেন, “দুঃখের পরিবর্তে যাঁরা ওর খেলা দেখেছিল, তাদের প্রত্যেকের মুখে ছিল তাৎপর্যপূর্ণ হাসি। কোটি কোটি টেনিস সমর্থকের হৃদয় জিতে নিয়েছে ও সরলতা দিয়ে। নাদাল কীভাবে প্রত্যেককে অনুপ্রেরণা জোগায়, তা মনে করিয়ে দিয়ে উদ্বুদ্ধ করেছে মেদভেদভ।”\nপ্রসঙ্গত, চলতি মাসের শুরুতে ইউএস ওপেনের ফাইনালে স্প্যানিশ লেজেন্ড রাফায়েল নাদালের বিরুদ্ধে পাঁচ সেটের দুর্দান্ত লড়াই চালান মেদভেদেভ। তবে প্রচণ্ড লড়াই উপহার দিলেও হেরে যান রাশিয়ার ডানিল মেদভেদেভ। ম্যাচের ফলাফল ৭-৫, ৬-৩, ৫-৭, ৪-৬, ৬-৪। প্রত্যেককে মেদভেদভের বক্তৃতা শোনার পরামর্শও দিয়েছেন প্রধানমন্ত্রী।


দেশবরেণ্য চিত্রশিল্পী ড. ফরিদা জামানের অষ্টম একক চিত্র প্রদর্শনী চলছে জাতীয় জাদুঘরের নলীনিকান্ত ভট্টাচার্য গ্যালারীতে। প্রদর্শনীর শিরোনাম ‘দি লাভ অফ দ্যা কান্ট্রি’। অনুষ্ঠানে একই শিরোনামে শিল্পীর উপরে একটি বইয়ের মোড়ক উন্মোচন করা হয়।\n৬ ডিসেম্বর শুক্রবার শিল্পী মুস্তাফা মনোয়ারের সভাপতিত্বে প্রদর্শনীর উদ্বোধন করেন অস্ট্রেলিয়ান হাইকমিশনার মিসেস জুলিয়া নিবালেট। অনুষ্ঠানে বিশেষ অতিথি হিসাবে উপস্থিত ছিলেন বাংলাদেশ জাতীয় জাদুঘরের চেয়ারম্যান প্রফেসর শামসুজ্জামান, কথাসাহিত্যিক সেলিনা হোসেন, চিত্রসমালোচক অধ্যাপক সৈয়দ মঞ্জুরুল ইসলাম এবং লেখক মার্টিন ব্রাডলি।\nচারুকলা অনুষদের ড্রইং ও পেইন্টিং বিভাগের অধ্যাপক ড. ফরিদা জামান বাংলাদেশের আধুনিক চিত্রকলার জগতে একজন প্রথিতযশা শিল্পী। তিনি ঢাকা চারুকলা অনুষদ, ভারতের বড়দা, সর্বশেষ কবিগুরুর শান্তিনিকেতন থেকে পি এইচ ডিগ্রি লাভ করেন। দেশে ও দেশের বাহিরে শতাধিক একক যৌথ এবং চিত্রকর্মশালায় অংশগ্রহণ করেছেন।\nউল্লেখ্য, এবারের এ প্রদর্শনীতে শিল্পীর সাম্প্রতিক সময়ে আঁকা ৩০ টির অধিক চিত্রকর্ম স্থান পাচ্ছে। ১১ ডিসেম্বর (বৃহস্পতিবার ব্যাতীত) সন্ধ্যা ছয়টা পর্যন্ত শিল্পী ও শিল্পানুরাগীদের জন্য প্রদর্শনী উন্মুক্ত।


এই ঈদে আপনি কোন পোলাও খাবেন? | প্রথম আলো\nএই ঈদে আপনি কোন পোলাও খাবেন?\nপোলাও শব্দটা শুনলেই চোখের সামনে ভাসে ধবধবে সাদা চালের ওপর বাদামি বেরেশতার নকশা আর নাকে আসে ঘি আর সুগন্ধি চালের রসায়নে জন্ম নেওয়া অদ্ভুত এক সুঘ্রাণ। আটপৌরে জীবন থেকে উৎসবের দিনটাকে আলাদা করে তোলে পোলাও। পিলাফ বা পোলাও শব্দটা যেখান থেকেই আসুক না কেন, এখন সেটা খুশির সমার্থক।\nপোলাও বলতে আমরা সাধারণত সাদা পোলাও বুঝি, যা খাওয়া হয় মুরগির কোরমা, রোস্ট অথবা মাটন রেজালার সঙ্গে।\nসাদা পোলাওয়ের বাইরেও আছে আরও হরেক রকম পোলাও, ঈদের এই আনন্দ আয়োজনে স্বাদে খানিকটা বৈচিত্র্য যোগ করতে চিরায়ত পোলাওয়ে ঘটাতে পারেন খানিকটা পালাবদল। আর সেটা ভেবেই দেওয়া হলো কয়েক ধরনের পোলাওয়ের হদিশ।\nইয়াখনি পোলাও বা আখনি পোলাও\nবাংলাদেশে সিলেট ও চট্টগ্রাম অঞ্চল আর দেশের বাইরে ভারতের কাশ্মীর, পাকিস্তান, এমনকি বলকান অঞ্চলেও কাছাকাছি নামের এবং রেসিপির এই পদটির প্রচলন আছে। মূলত এই পোলাওয়ের উৎপত্তি পারস্যে, এরপর অটোমান সাম্রাজ্যের মাধ্যমে এই খাবার ছড়িয়েছে মধ্যএশিয়াসহ নানান অঞ্চলে।\nফারসি ভাষায় ইয়াখন মানে হচ্ছে মাংসের সুরুয়া, ইয়াখনি পোলাও মানে দাঁড়ায়, মাংসের সুরুয়ায় রান্না করা পোলাও। তবে সেই ইরান-তুরান ঘুরে বাংলাদেশে আসতে আসতে আদি অকৃত্রিম রেসিপিতে নিশ্চিতভাবেই যোগ হয়েছে স্থানীয় রান্নার প্রভাব এবং উপকরণ। তবে মূল পদ্ধতিটা একই। ছোট করে টুকরা করা মাংস, পেঁয়াজবাটা, রসুনবাটা, আদাবাটাসহ তেলে কষিয়ে নেওয়ার পর তাতে চাল, ছোট করে টুকরা করা আলু, ছোলা বা মটর সেদ্ধ, গাজর এসব কিছু মিশিয়ে রান্না করে নেওয়া হয়। আখনি পোলাও ঠিক বিরিয়ানি নয়, তাই এতে বিরিয়ানিতে চাল এবং মাংসের যে অনুপাত, সে রকমটা থাকে না আর মাংসের টুকরাও হয় ছোট। অনেকে সুতি কাপড়ের পুঁটলিতে গোটা গরমমসলা গরম পানিতে ফুটিয়ে সেই পুঁটলি তুলে নেওয়ার পর পানিটা ব্যবহার করেন আখনি রান্নায়। তাতে মসলার সৌরভ খাবারে মিশলেও দাঁতের নিচে এলাচি পড়ার অস্বস্তি হয় না!\nবটমূলের পান্তা নয়, মুগ ডালের খিচুড়িও নয়; পোলাওয়ের সঙ্গে ইলিশের জুড়ির স্বাদ যাঁরা পেয়েছে, তাঁদের আসলে নরখাদক বাঘের মতো অন্য খাবারে অরুচি ধরবেই! চিনিগুঁড়া চালের সঙ্গে ইলিশের নিজস্ব ঘ্রাণের যে রসায়নটা তৈরি হয়, রান্নার পর ঢাকনা তুলতেই সেই সুবাস বেরিয়ে আসে। ফরাসি সৌরভ প্রস্তুতকারক কোম্পানিগুলো জানলে এই ফ্লেভারের পারফিউমই হয়তো বানিয়ে ফেলত!\nভালো ইলিশ মাছ, বড় বড় টুকরা করে কেটে টক দই দিয়ে মাখিয়ে রাখতে হবে। আর এই টুকরো হবে গাদা আর পেটিসহ। এরপর পেঁয়াজবাটা ও কুচি, আদাবাটা, রসুনবাটা, তেল, লবণে মসলা কষিয়ে মাছটা দিয়ে অর্ধেক রান্না করুন, চাইলে খানিকটা নারকেলের দুধও দিতে পারেন। এরপর মসলা থেকে মাছটা তুলে নিয়ে ইলিশের ঘ্রাণ যুক্ত মসলায় পোলাওয়ের উপকরণ মিশিয়ে পোলাও রান্না করুন। পোলাও হয়ে এলে ওপরে মাছের টুকরোগুলো বিছিয়ে দিয়ে ঢাকনা বন্ধ করে দমে রাখুন মিনিট কুড়ি। হয়ে যাবে ইলিশ পোলাও। আর রান্নায় যদি ইলিশের ডিম যোগ করতে পারেন, তাহলে তো কথাই নেই। স্বাদ আরও বেড়ে যাবে। একই পদ্ধতিতে ইলিশ ছাড়া রুই কিংবা অন্য বড় কোনো মাছ দিয়েও করা যাবে মাহি পোলাও।\nসাদা পোলাওয়ের জাজিমে সেদ্ধ ডিমের বালিশে শুয়ে থাকা হালকা মসলা মাখা মুরগির গোশত। মোরগ পোলাও স্বাদে ঢাকাই খাবারের এক অনন্য সৃষ্টি, যে খাবারের মিশে আছে মোগল থেকে আর্মেনিয়ান ইতিহাস। পুরান ঢাকার অলিগলি থেকে তারকা হোটেল, ১০ টাকা থেকে শুরু করে ১০ হাজার টাকা দামের মোরগ পোলাও বিক্রি হয় এই শহরে। মোরগ পোলাও বিক্রি করে অনেক বাবুর্চিই হয়ে উঠেছেন কিংবদন্তি।\nনান্না মিয়ার মোরগ পোলাও, ঝুনুর মোরগ পোলাও, ইসলামপুরের শানু পালোয়ানের মোরগ পোলাও—কত বাহারি নামের আড়ালে আছে নামহীন অনেক দোকান, যাঁদের রান্নাও চমকে দেবে আপনার জিবকে। পুরান ঢাকার ওয়ারীর বনগ্রামে তানভীর নামের এক লোক বিক্রি করেন ১০ টাকায় মোরগ পোলাও। তাঁর ক্রেতা হচ্ছে কারখানা, দোকানে কাজ করা শ্রমজীবী কিশোররা। মুরগির মাংসের ছোট টুকরা, অর্ধেকটা ডিম আর খানিকটা পোলাও; ১০ টাকায় তানভীর এভাবেই হাসি ফোটাচ্ছেন গরিব শিশু–কিশোরদের মুখে।\nএপার বাংলায় পোলাও মানেই যেমন সাদা পোলাও, পোলাও বলতেই বোঝায় বাসন্তী পোলাও। নামেই বলে দিচ্ছে, রংটা ঠিক ধবধবে সাদা নয়, একটু হলদে আভা ছড়ানো। কারণ, এতে দেওয়া হয় দুধে গুলানো জাফরান। না পেলে অবশ্য সামান্য হলুদ গুঁড়াতেও কাজ চলে যায় কিংবা এডিবল কালার! ঘি, কাজু, কিসমিস আর গোটা গরমমসলায় পেঁয়াজ–রসুন ছাড়াই রান্না করা যায় হালকা মিষ্টি স্বাদের এই পোলাও। নিরামিষভোজী হলে মটর-পনিরের তরকারির সঙ্গে বাসন্তী পোলাওয়ের সংগতটা হবে দারুণ আর আমিষ পছন্দ হলে সঙ্গে রাখুন মাটনকষা।\nমুম্বাইয়ের বহুল প্রচলিত স্ট্রিট ফুড তাওয়া পোলাও। ‘বাস্তব’ ছবিতে সঞ্জয় দত্তকে দেখা যায় বন্ধুকে নিয়ে ভ্যানগাড়িতে করে পাওভাজি আর তাওয়া পোলাও বিক্রি করতে। তাওয়া পোলাও আসলে দেশীয় স্বাদের ফ্রায়েড রাইস। আগে থেকে রান্না করে রাখা ভাতকে পাওভাজির মসলা আর টমেটো, ক্যাপসিকাম, কাঁচা মরিচ, ধনেপাতাকুচি দিয়ে পরিবেশন করা হয় তাওয়া পোলাও। পাওভাজি বানানোর বড় তাওয়াতে নেড়েচেড়ে এই পোলাও বানানো হয় বলেই হয়তো এর নাম তাওয়া পোলাও। চাইলে বাড়িতেও ভাতের সঙ্গে হলুদগুঁড়া, মরিচগুঁড়া, জিরাগুঁড়, ধনেগুঁড়া, পেঁয়াজকুচি মিলিয়ে কড়াইতে চড়া আঁচে নেড়ে নেড়ে ভেজে বানিয়ে নেওয়া যেতে পারে তাওয়া পোলাও। মেশাতে পারেন ক্যাপসিকামকুচি, মটরশুঁটি সেদ্ধ, টমেটোকুচি আর ওপরে ছড়িয়ে দিতে পারেন ধনেপাতাকুচি আর লেবুর রস।\nচাল নয়, চিড়া দিয়েও হয় পোলাও। ভেজানো চিড়া শুকিয়ে তেলে পেঁয়াজকুচি রসুনকুচি, কাঁচা মরিচ ফালি, ডিম দিয়ে মুচমুচে করে ভেজে নিলেই হয়ে যাবে চিড়ার পোলাও, যেটা দুপুরে ভাতের বদলে খাওয়া না গেলেও মেঘলা বিকেলের ভারী নাশতা হিসেবে দিব্যি জমে যাবে।


Letter to Editor: Information about the song recording history of Debabrata Biswas - Anandabazar\nLetter to Editor: Information about the song recording history of Debabrata Biswas\nসন্তোষ সেনগুপ্তের পরিচালনায় ‘চিত্রাঙ্গদা’ নৃত্যনাট্যের রেকর্ডে অর্জুনের প্রথম দু’টি গান করেন।\n০৩ নভেম্বর ২০১৯ ০০:২৩\nদেবব্রত বিশ্বাসকে নিয়ে সুদীপ বন্দ্যোপাধ্যায়ের ‘বিশ্বাস, শেষ পর্যন্ত তোমাকে চাই’ (পত্রিকা, ১৯-১০) নিবন্ধে লেখা হয়েছে, ‘‘‘সঙ্কোচের বিহ্বলতা নিজেরই অপমান’ ছিল তাঁর প্রথম রেকর্ড। ১৯৩৮ সালে গ্রামোফোন কোম্পানি থেকে কনক দাশের সঙ্গে দ্বৈত ভাবে। পরের রেকর্ড ১৯৬১ সালে।’’ কনক দাশের সঙ্গে যুগ্মকণ্ঠে ‘সঙ্কোচের বিহ্বলতা’ দেবব্রতের প্রথম রেকর্ড ঠিকই, কিন্তু তা প্রকাশিত হয় ১৯৪৪-এর সেপ্টেম্বরে (পি ১১৮৬৬)।\nদেবব্রতের পরের রেকর্ড মোটেও ১৯৬১-তে নয়। ১৯৪৪-১৯৬১— এই সময়সীমায় দেবব্রতর অনেকগুলি রেকর্ড প্রকাশিত হয় একক, যুগ্ম ও সমবেত কণ্ঠে। যথা: একক কণ্ঠে ‘এ শুধু অলস মায়া’ ও ‘আছ আকাশপানে’ (জিই ২৯২৭, ১৯৪৬), ‘আমি চঞ্চল হে’ ও ‘দিন পরে যায় দিন’ (জিই ৭১০৩, অক্টোবর ১৯৪৭), ‘এমনি করেই যায় যদি দিন’ ও ‘চাহিয়া দেখো রসের স্রোতে’ (জিই ৭২৩৩, মে ১৯৪৮), ‘সকালবেলার আলোয় বাজে’ ও ‘দুঃখের তিমিরে যদি জ্বলে’ (জিই ৭৩৫২, সেপ্টেম্বর-অক্টোবর ১৯৪৮), ‘ওগো পথের সাথী’ ও ‘তুমি রবে নীরবে’ (জিই ৭৫৯৩, ১৯৪৯), ‘এই তো ভাল লেগেছিল’ ও ‘এখন আমার সময় হল’ (জিই ৭৭০২, মে ১৯৫০), ‘ওই আসনতলের’ ও ‘আকাশ জুড়ে শুনিনু’ (এন ৮২৬১৪, মে ১৯৫৪)।\nদ্বৈতকণ্ঠে কনক দাশের সঙ্গে ‘ব্যর্থ প্রাণের আবর্জনা’ ও ‘ওই ঝঞ্ঝার ঝঙ্কারে’ (পি ১১৮৭৪, ফেব্রুয়ারি ১৯৪৫), কুমারী গীতা নাহার সঙ্গে ‘আগুনের পরশমণি’ ও ‘অনেকদিনের শূন্যতা মোর’ (জিই ৭৩০১, অগস্ট ১৯৪৮)। সমবেত কণ্ঠে ‘দেশ দেশ নন্দিত করি’ ও ‘তোর আপনজনে ছাড়বে তোরে’— সহশিল্পীবৃন্দ: জ্যোতিরিন্দ্র মৈত্র, শ্রীমতী সুপ্রীতি ঘোষ, কুমারী সুচিত্রা মুখোপাধ্যায়, শ্রীমতী কনিকা দেবী (মুখোপাধ্যায়) (এন ২৭৭৩৬, অক্টোবর ১৯৪৭), ‘ওগো কিশোর আজি’— সহশিল্পীবৃন্দ: হেমন্ত মুখোপাধ্যায়, সুচিত্রা মুখোপাধ্যায়, গীতা নাহা, চিত্রা মজুমদার, অশোক বন্দ্যোপাধ্যায় (জিই ৭২৩০, মে ১৯৪৮), ‘বন্দেমাতরম্’ (কথা: বঙ্কিমচন্দ্র, সুর: রবীন্দ্রনাথ) ও ‘জনগণমন’— সহশিল্পীবৃন্দ: জগন্ময় মিত্র, দ্বিজেন চৌধুরী, নীহারবিন্দু সেন, শ্রীমতী কনক দাশ, সুচিত্রা মুখোপাধ্যায়, শ্রীমতী সুপ্রীতি ঘোষ, কুমারী গীতা নাহা (এন ২৭৮২৯,\nতা ছাড়া ১৯৫০-এ সন্তোষ সেনগুপ্তের পরিচালনায় ‘চিত্রাঙ্গদা’ নৃত্যনাট্যের রেকর্ডে অর্জুনের প্রথম দু’টি গান করেন। এই নৃত্যনাট্যটি সে সময় ৭টি ৭৮ স্পিড গ্রামোফোন রেকর্ডে অটো কাপলিং সেট-এ প্রকাশিত হয়। ১৯৬১-তে দেবব্রত প্রথম হিন্দুস্থান রেকর্ডে রেকর্ড করেন আর সেখান থেকেই তাঁর অপ্রতিরোধ্য জয়যাত্রার শুরু।\nএ তো গেল রবীন্দ্রসঙ্গীতের কথা। ১৯৪৯-এ দেবব্রত অংশ নেন ভারতীয় গণনাট্য সঙ্ঘের ‘ও আলোর পথযাত্রী’ ও ‘হাতে মোদের’ গণসঙ্গীতের রেকর্ডে (কথা ও সুর: সলিল চৌধুরী, জিই ৭৫৪৭)। সহশিল্পী ছিলেন প্রীতি বন্দ্যোপাধ্যায় ও অন্যান্য।\nএকটি বাংলা চ্যানেলে জনপ্রিয় কুইজ় শো-র এক এপিসোডে অংশগ্রহণ করেছিলেন নাট্য, চলচ্চিত্র ও টেলিভিশন মাধ্যমের জনপ্রিয় অভিনেতারা। তার মধ্যে ছিলেন বেশ রোগা এক জন এবং বেশ মোটা এক জন। ওই দু’জনের শারীরিক আকার নিয়ে ওই এপিসোডে যে ‘হাস্যরসাত্মক’(?) আলোচনাটি হল, সেটিকে ‘বডি শেমিং’-এর পর্যায়ে নামিয়ে আনা হল ও উপস্থিত সবাই হেসে গড়িয়ে পড়লেন।\nমহারাষ্ট্র ও হরিয়ানার ভোটের ফল বলছে, কোনও রাজনৈতিক দলেরই হিসেব মেলেনি। একেই বলে জনগণতন্ত্র। আমাদের অন্তত এটুকু বুঝতে হবে, কোনও হিংসা, রক্তপাত, বুথ জ্যাম ছাড়া দুটো রাজ্যের নির্বাচন নিঃশব্দে হয়ে গেল। যা আমাদের পশ্চিমবঙ্গে ভাবাটা বাতুলতা। আমাদের বাংলার রাজনৈতিক নেতারা এমন ভয়হীন নির্বাচন উপহার দিতে পারেন না?\nপরেশ নাথ কর্মকার\nখবরের কাগজে আলিপুর মিন্টের বিজ্ঞাপন দেখে ধনতেরস কয়েন কিনতে যাই। এই ৬৪ বছর বয়সে প্রায় তিন ঘণ্টা সফর করে সেখানে গিয়ে এক অদ্ভুত অভিজ্ঞতা হল। প্রথমে নিরাপত্তাকর্মীরা বুঝতেই পারছিলেন না, কী চাই। পরে তাঁদের নির্দেশিত জায়গায় গিয়ে দেখি, সেখানে ঢোকা কঠিন এবং গেটে তালা ঝুলছে। ফিরে এসে সে কথা বলতে, তাঁরা ‘বড় অফিস’-এ পাঠালেন। সেখানকার কর্মীরা খুব ভাল ব্যবহার করলেন, কাউকে ফোন করে জানলেন, ধনতেরস কয়েন আজ পাওয়া যাবে না। তা হলে এই জামাই-ঠকানো বিজ্ঞাপনের মানে কী?\nশব্দ ও পুলিশ\nযদিও এ বার পুলিশ প্রশাসন শব্দবাজির বিরুদ্ধে প্রচার চালিয়েছিল, নিয়ম ভাঙলে পুলিশ কড়া ব্যবস্থা করবে বলে দাবি করেছিল, কিন্তু বহু মানুষের মধ্যে, এমনকি তথাকথিত শিক্ষিত ব্যক্তিদের মধ্যে যে বিন্দুমাত্রও শুভচেতনার উদ্রেক হয়নি, শব্দবাজির তাণ্ডব তার বড় উদাহরণ। কালীপুজোয় দমদম ক্যান্টনমেন্ট, বাগুইআটি, মল রোড, অর্জুনপুর, নাগেরবাজার এলাকা ছাড়াও দেবী নিবাস রোডের বেশ কয়েকটি বহুতলে শব্দবাজির দাপট চালিয়ে গিয়েছেন অনেকে। রাত বাড়ার সঙ্গে দাপট বহু গুণ বেড়েছে। না, সেই রাতে এই এলাকার বিস্তীর্ণ প্রান্তর ঘুরেও শব্দবাজি বন্ধের জন্য কোনও পুলিশি তৎপরতা চোখে পড়েনি।\nকালীপুজোর সময় অনেক জায়গাতেই দেখি, গাছের উপর পাতার খাঁজে টুনি লাইট সাজানো হয়, সেল ফেটে ফুলকি পড়ে পাতা পুড়ে যায়। সদ্য বর্ষার শেষে গাছের স্বাভাবিক বৃদ্ধি এতে কয়েক মাস অবধি স্থগিত হয়ে যায়। রাস্তায় দেখি নিরীহ সারমেয়দের পিছনে জ্বলন্ত তারাবাতি কিংবা পটকা গুঁজে বিকৃত আনন্দ পায় মানুষ। নিরালা পুকুরে কচুরিপানার ফাঁকে চরকির ঘূর্ণি বন্দি হয়, জলের উপর জলবোম ছেড়ে বীভৎস বিস্ফোরণ ঘটানো হয়। মাছেদের কি সংসার নেই? এও কি তাদের পৃথিবীতে হিরোশিমা নয়? সর্বোপরি বাস্তুতন্ত্রের কি ক্ষতি হয় না এতে?\nনিতান্তই তুচ্ছ ঘটনা, এ সবের জন্যে কন্ট্রোল রুম বা হেল্পলাইনে ফোন করলে ‘বিকারগ্রস্ত’ তকমা পাওয়ার সম্ভাবনা বেশি। তবে বাজি ফেটে তো মানুষ আহত হচ্ছেন, মারাও যাচ্ছেন। সেটুকুই মাথায় রেখে বিদেশি কায়দায় জনবসতি থেকে একটু দূরে প্রতিটি ব্লকের ফাঁকা মাঠে আলাদা ‘আতসবাজি জ়োন’ কি গড়ে তোলা যায় না? আতসবাজি জ্বলবে মাঠে, বাজি বিক্রেতারাও বসবেন মাঠের পাশে আচ্ছাদিত সুরক্ষিত অঞ্চলে। মানুষ এসে বাজি কিনে মাঠেই ফাটিয়ে বাড়ি ফিরে যাবে। আর উক্ত স্থান বাদে যত্রতত্র বাজি বিক্রি আইন করে হবে নিষিদ্ধ।\nডোনাল্ড ট্রাম্প মন্তব্য করেছেন, ‘‘কাপুরুষ বাগদাদি কুকুরের মতো মরেছে।’’ কুকুর আর যা-ই হোক, জঙ্গি বা সন্ত্রাসবাদী নয়। এ মন্তব্যে আমরা কুকুরপ্রেমীরা ব্যথিত।\nDebabrata Biswasদেবব্রত বিশ্বাস Body Shaming Dogs


পুঁজি পাচারের বিশাল অপকর্মের কি কোন শাস্তি হবে না\nআপডেট: ০৯ মে ২০১৭ - ০৫:৪৪ | প্রকাশিত: মঙ্গলবার ০৯ মে ২০১৭ | প্রিন্ট সংস্করণ\nঅর্থনীতিবিদ রেহমান সুবহানকে আমার বেশ মনে পড়ে। পাকিস্তান আমলে তিনি তৎকালীন ইউনাইটেড ব্যাংকের (বর্তমান জনতা ব্যাংক) গবেষণা বিভাগের স্থপতি ছিলেন। তার স্থাপত্যশৈলীর অন্যতম কৃতিত্ব ছিল পাকিস্তানের দুই অঞ্চলের বৈষম্য নিয়ে প্রণীত প্যানেল রিপোর্ট। এই রিপোর্টের একটি অংশজুড়ে ছিল তৎকালীন পূর্ব-পাকিস্তান (বর্তমান বাংলাদেশ) থেকে পশ্চিম পাকিস্তানে পুঁজি পাচারের তথ্য। রিপোর্টে তিনি পূর্ব-পাকিস্তানে অর্জিত অর্থ (স্থানীয় ও বৈদেশিক মুদ্রায়) পশ্চিম পাকিস্তানে ব্যয়ের একটা উজ্জ্বল চিত্র তুলে ধরেছিলেন। তার হিসাব অনুযায়ী একুশ বছরে পুঁজি পাচারের এই পরিমাণ ছিল দেড় থেকে দু’হাজার কোটি টাকা। এই রিপোর্ট সারা প্রদেশের মানুষের মধ্যে বিরাট ক্ষোভের সৃষ্টি করেছিল এবং পরবর্তীকালে এই ক্ষোভ বিক্ষোভ স্বাধীনতা আন্দোলনের ইন্ধন সরবরাহ করেছিল।\nসম্প্রতি গ্লোবাল ফাইন্যান্সিয়াল ইনটেগ্রিটি নামক একটি প্রতিষ্ঠান পুঁজি পাচারের উপর একটি প্রতিবেদন প্রকাশ করেছে। এই প্রতিবেদন অনুযায়ী গত দশ বছরে বাংলাদেশ থেকে ৫ লাখ ৩৩ হাজার কোটি টাকা পাচার হয়েছে যা বাংলাদেশের মোট জাতীয় বাজেটের দ্বিগুণ। রিপোর্টে প্রদত্ত তথ্যানুযায়ী প্রতিবছর গড়ে পাচার হয়েছে ৫৩ হাজার ৩৫২ কোটি টাকা। জিএফআই-এর প্রতিবেদনে বলা হয়েছে, ২০১৪ সালে বাংলাদেশ থেকে ১২৫৭ কোটি ডলার বা ১ লাখ তিন হাজার কোটি টাকা পাচার হয়েছে যা আগের বছরের চেয়ে ২৬ হাজার কোটি টাকা বেশি। এতে ২০১৫ ও ২০১৬ সালের কোনও পরিসংখ্যান দেয়া হয়নি। তবে অনুমান করা হচ্ছে যে, এই দুই বছরে অন্যূন ২ লাখ কোটি টাকা বিদেশে পাচার হয়েছে। প্রতিবেদনে পাচার প্রক্রিয়ার উপরও আলোকপাত করা হয়েছে। বলা হয়েছে, যে চারটি প্রক্রিয়ায় এই অর্থ পাচার হয়েছে, এগুলো হচ্ছে- বিদেশ থেকে পণ্য আমদানির মূল্য বেশি দেখানো (Over invoicing), রফতানিতে মূল্য কম দেখানো (under invoicing), হুন্ডি ও অন্য মাধ্যমে বিদেশে লেনদেন এবং ভিওআইপি ব্যবসা প্রভৃতি। প্রদত্ত তথ্যানুযায়ী ১০ বছরের মধ্যে ২০১৩ ও ২০১৪ সালে সবচেয়ে বেশি অর্থ পাচার হয়েছে। ২০১৪ সালে একটি নির্বাচন হবার কথা ছিল এবং নিরপেক্ষ নির্বাচন হলে সরকার পরিবর্তন হবে এই আশঙ্কায় অনেক রাজনৈতিক ডাকাত ও সরকারী কর্মকর্তা যারা ২০০৯ সাল থেকে অবৈধভাবে অর্থ উপার্জন করেছে তারা বিদেশে অর্থ পাচারের সাথে জড়িয়ে পড়েছে বলে অনেকে ধারণা করছেন। এদের মধ্যে আছেন ক্ষমতাসীন দল ও তার অঙ্গ সংস্থার নেতাকর্মী, ক্ষমতাসীন জোটভুক্ত রাজনৈতিক দলসমূহের নেতাকর্মী এবং সরকারের মদদপুষ্ট ব্যবসায়ী, শিল্পপতি এবং আঁতেল সাংবাদিক-বুদ্ধিজীবীরা। পাচারকৃত এই অর্থের ডেস্টিনেশন দেশ ছাড়িয়ে বিভিন্ন মহাদেশ পর্যন্ত ছড়িয়ে পড়েছে। যুক্তরাজ্য, যুক্তরাষ্ট্র, কানাডা, অস্ট্রেলিয়া, থাইল্যান্ড, মালয়েশিয়া ও ভারতসহ পশ্চিম আফ্রিকার বেশ কিছু দেশ পুঁজি পাচারকারীদের আশ্রয়স্থলে পরিণত হয়েছে। মালয়েশিয়াসহ বেশ কয়েকটি দেশ তাদের দেশে বিনিয়োগের শর্তে পুঁজি পাচারকারীদের দ্বিতীয় আবাস বা সেকেন্ড হোম প্রতিষ্ঠার সুযোগ দিচ্ছে। মধ্যপ্রাচ্যের কয়েকটি দেশে তারা বিলাসবহুল বাড়ি-ঘরও কিনছেন।\nএকটি দেশের অর্থনৈতিক উন্নয়ন ও শিল্পায়নে বেসরকারি বিনিয়োগের ভূমিকা ব্যাখ্যার অবকাশ রাখে না। সরকারী খাত বিনিয়োগ বান্ধব পরিবেশ সৃষ্টি করতে পারে; তার পক্ষে ব্যবসায় বা শিল্প পরিচালনা সম্ভবপর নয়। বেসরকারি খাতের ব্যবসায়িক পুঁজি যদি বিদেশে পাচার হয় এবং তা সরকারী মদদে, তাহলে দেশের আর্থিক সমৃদ্ধি নস্যাত হয়ে যায়। বাংলাদেশে এখন এটাই হচ্ছে। এই অবস্থায় অর্থনীতিবিদ এবং দেশপ্রেমিক রাজনীতিবিদদের উষ্মাবিহীন অবস্থান এবং নিদ্রাজনিত অবস্থা দেশের জন্য নতুন নতুন সংকটের সৃষ্টি করতে পারে। এজন্যেই রেহমান সুবহানদের ন্যায় এককালের সক্রিয় অর্থনীতিবিদদের এই সময়ে সোচ্চার ভূমিকা অত্যন্ত কাম্য ছিল। অর্থনীতির এই সংকটকালে দেবপ্রিয় বাবুরাও নিরুদ্দেশ হয়ে গেছেন বলে মনে হয়। নাকি তারা পছন্দনীয় দল ও নেতাদের অপছন্দনীয় কাজের ছন্দপতন ঘটাতে চান না, এটা বুঝাও মুশকিল বিরোধী দল ও সাধারণ মানুষও সম্ভবত অনুভূতিহীন হয়ে পড়েছেন। হয়তো সরকারের অব্যাহত হামলা-মামলা ও অত্যাচার-নির্যাতনে তারা ভীত-সন্ত্রস্ত হয়ে এমন অবস্থায় পৌঁছে গেছেন যে, জাতিবিনাশী যে কোন রকম অপকা- এখন আর তাদের হৃদয়কে স্পর্শ করে না। সবকিছুই গা সওয়া হয়ে গেছে। তা না হলে পুঁজি পাচারের এত বড় ঘটনা অন্ততঃ সামান্য হলেও দেশে কিছু উত্তাপ, কিছু প্রতিবাদ বিক্ষোভের সৃষ্টি করতে পারতো। কেন হলো না? পুঁজি পাচারে তারাও কি জড়িত আছেন। এর সাথে কারা কারা জড়িত অন্তত: তাদের একটি তালিকা তৈরির দাবিও কি আমরা করতে পারতাম না? যারা জড়িত তাদেরকে কি আমরা চিনি না? গত দশ বছর কারা ক্ষমতায় ছিল? সরকার কেন এ ব্যাপারে নিশ্চুপ? অর্থ পাচার যারা করেছেন তাদের দলীয় পরিচয় কি? কারা চাঁদাবাজি, টেন্ডারবাজি, গ্রেফতার বাণিজ্য, সরকারী অর্থ আত্মসাৎ, দুর্নীতি, সম্পত্তি জবরদখল, ঘুষ বাণিজ্য, শিক্ষা প্রতিষ্ঠানে ভর্তি বাণিজ্য, হোস্টেলে সীট বাণিজ্য, মেগা প্রকল্পের নামে দেশে ‘হরিলুটে’র পরিবেশ সৃষ্টি করেছে তাদেরকে কি আমরা চিনি? যদি চিনে থাকি তাহলে তাদের মুখোশ খুলে দিচ্ছি না কেন? দিলে দেশবাসী জানতো ও চিনতো। কানাডার বেগমপাড়ার বাসিন্দা কারা তাদের চিহ্নিত করা প্রয়োজন। ছাত্রলীগ, যুবলীগ, শ্রমিক লীগসহ ক্ষমতাসীন দলের বর্তমান ও সাবেক নেতাকর্মী, এমপি এবং প্রযোজ্য ক্ষেত্রে তাদের জোট শরিকদের সংশ্লিষ্ট নেতাকর্মীরা কে কত টাকা কামাই করেছেন তার তথ্য এলাকাতেই পাওয়া যাবে, ব্যাংক পর্যন্ত যেতে পারলে তো আর কথাই নেই। এখন কথা হচ্ছে, আমাদের দেশপ্রেম কোথায় গেল? ব্যক্তি অর্থ উপার্জন করে; উপার্জিত অর্থ সে কোথায় ব্যয় করবে এর অধিকার সম্পূর্ণ তার নিজস্ব। তথাপিও রাষ্ট্রের কিছু অধিকার এখানে আছে। তার নাগরিক হিসেবে ব্যক্তিকে নাগরিক দায়িত্ব পালন করতে হয় এবং তাকে আইন মেনেই নাগরিক অধিকার ভোগ করতে হয়। দেশপ্রেমের দাবি হচ্ছে, বিনিয়োগযোগ্য পুঁজি দেশে বিনিয়োগ করা।\nদেশ ও দেশের মানুষকে বঞ্চিত করে বিদেশে বিনিয়োগ করা অন্যায়। এক্ষেত্রে বিদেশে অর্থ স্থানান্তরের ব্যাপারে বাংলাদেশ ব্যাংকের আইনগত বাধ্যবাধকতা যৌক্তিক। এটা হচ্ছে বৈধ পন্থায় উপার্জিত এবং আয়কর বাবদ সরকারের পাওনা পরিশোধকৃত অর্থের বিষয়। গ্লোবাল ফাইন্যান্সিয়াল ইনটেগ্রিটির রিপোর্টে উল্লিখিত পাচারকৃত অর্থ বৈধভাবে উপার্জিত অর্থ নয়। বিষয়টি পরিষ্কার। আবার বাংলাদেশ ব্যাংকের অনুমোদন নিয়েও এই অর্থ বিদেশে যায়নি। অর্থাৎ সকল বিচারে এই অর্থ অবৈধভাবে অর্জিত এবং স্থানান্তরিত বা পাচারকৃত। এ প্রেক্ষিত পাচারকে অস্বীকার না করে সরকারের উচিত এর বিরুদ্ধে সক্রিয় পদক্ষেপ গ্রহণ করা। কিন্তু সরকার ঐ পথে হাঁটছেন বলে মনে হয় না, হাঁটলে দলীয় লোক ধরা পড়ার ভয় আছে। দেশপ্রেমিক মহলকে এ ব্যাপারে সোচ্চার ভূমিকা পালনে এগিয়ে আসা উচিত।


/ শোবিজ / পরিচালক পলাশ\nপ্রকাশিত ২২ মে ২০২১\nঅভিনেতা হিসেবে জিয়াউল হক পলাশ ভীষণ জনপ্রিয়। বিশেষ করে কাজল আরেফিন অমির ‘ব্যাচেলর পয়েন্ট’ দিয়ে পলাশ আলোচনার তুঙ্গে। এ ছাড়া যেকোনো নাটকে তার উপস্থিতি মানেই দর্শকদের বাড়তি আগ্রহ। অভিনেতা হিসেবে পরিচিতি পেলেও পলাশের মনেপ্রাণে দুর্বলতা নির্মাণে। সেই ইচ্ছে থেকে ঈদে বানিয়েছেন ‘একটুখানি’ নামে একটি নাটক। এ নাটকটি বানিয়ে পরিচালক হিসেবে প্রশংসা পাচ্ছেন পলাশ।\nঅন্তর্জালজুড়ে পরিচালক পলাশের প্রশংসা! নাটকবান্ধব বিভিন্ন গ্রুপে সমালোচকরাও পরিচালক পলাশের ভূয়সী প্রশংসা করছেন।\n‘একটুখানি’ নাটকের প্রধান দুটি চরিত্রে অভিনয় করেছেন তাহসান ও তানজিন তিশা। গল্পে দেখা যায়, তারা দুজন ব্যস্ততার কারণে আলাদা থাকেন। হঠাৎ একদিন দুজনের দেখা হওয়ার পর ঘটে কয়েকটি বিচ্ছিন্ন ঘটনা। স্মৃতিকাতর হয়ে পড়েন তারা। আলাদা সম্পর্ক আবার জোড়া লাগে!\nইউটিউব থেকে প্রায় ১০ লাখ দর্শক নাটকটি দেখেছেন। মন্তব্য করেছেন সাড়ে চার হাজার। অনেক দর্শক এ নাটকটিকে ঈদের অন্যতম সেরা একটি নাটক হিসেবে অভিহিত করেছেন। এ ছাড়া হাজারো মন্তব্যে দেখা যায়, পরিচালক পলাশের প্রশংসা ও শত শত উৎসাহ জোগানো মন্তব্য।\nএকটুখানি পলাশ পরিচালিত চতুর্থ নাটক। এর আগে তিনি ‘ফ্রেন্ডস উইথ বেনিফিটস’, ‘সারপ্রাইজ’, ‘ঘরে ফেরা’ নামে তিনটি নাটক পরিচালনা করেছেন। গেল অক্টোবরে শিল্পী জুনায়েদ ইভানের ‘নিজের জন্য’ নামে একটি মিউজিক ভিডিও পরিচালনা করেছেন পলাশ। পাশাপাশি সাবিলা নূরকে নিয়ে ‘অপো’ মোবাইলের ওভিসিও নির্মাণ করেছিলেন।\n‘একটুখানি’ প্রসঙ্গে পলাশ বলেন, এটি খুব সাধারণ গল্প। এই সময়ে মানুষ পছন্দ করবে কি না কনফিউজড ছিলাম। কিন্তু প্রচারের পর মানুষ এত চমৎকারভাবে পছন্দ করবে ভাবিনি। মানুষের এই ভালোবাসা অপ্রত্যাশিত। দর্শকদের সুন্দর সুন্দর মন্তব্য আমাকে স্পর্শ করছে। পাশাপাশি আমাদের শ্রদ্ধাভাজন কয়েকজন গুণী শিল্পী ফোন করে শুভকামনা জানিয়েছেন, আমি খুবই সারপ্রাইজড হয়েছি!\nজিয়াউল হক পলাশ ও কাজল আরেফিন অমির চিত্রনাট্যে ‘একটুখানি’র এক্সকিউটিভ প্রযোজক মাসুদুল হাসান। ঈদে টেলিভিশনে প্রচারের পর নাটকটি দেখা যাচ্ছে ক্লাব ইলেভেন এন্টারটেইনমেন্টের ইউটিউবে। তানসান-তিশা ছাড়াও নাটকে দেখা গেছে শরাফ আহমেদ জীবন ও শিমুল শর্মাকে।


নীরব ঘাতক গোদরোগ\nSajid Al Islam\nভারতের ভগলপুরের বাসিন্দা ৫০ বছর বয়স্কা সুনিতা কুমারীর পা হঠাৎ করেই অনেক বেশি ফুলে গেলো৷ তার সাথে যুক্ত হলো প্রচন্ড ব্যথা৷ এসব দেখে তার আত্নীয় স্বজনরা তাকে সামাজিক মেলামেশা থেকে বয়কট করে দিলো৷ এমনকি তার শ্বাশুড়িও তার বাচ্চাদেরকে তার থেকে দূরে সরিয়ে নিলো অমঙ্গলের চিন্তায়৷\nসুনিতাকে যখন হাসপাতালে নেয়া হলো চিকিৎসার জন্য তখন ধরা পড়লো "লিম্ফেটিক ফাইলেরিয়াসিস" বা "এলিফ্যান্টিয়াসিস" বা সহজ বাংলায় গোদরোগ৷ এটা এক ধরণের পরজীবি ঘটিত রোগ যা বিশেষ প্রজাতির মশার মাধ্যমে ছড়ায়৷ এই রোগকে "neglected tropical disease" ( NTD) এর কাতারে ফেলা হয়৷ NTD আফ্রিকা, এশিয়া এবং ল্যাটিন আমেরিকার বিভিন্ন দেশে পাওয়া যায়৷ সুপেয় এবং পরিষ্কার পানির অভাব আছে কিংবা মানব বর্জ্য ব্যবস্থাপনা বেশ খারাপ সেসব দেশে সাধারণত NTD ছড়িয়ে থাকে৷\nগোদরোগে পা ফুলে যাওয়া এবং ব্যথা হওয়া একটি সাধারণ ঘটনা; image source-\nউপরিউক্ত ঘটনাটি ভারতের হলেও বাংলাদেশেও এমন ঘটনা প্রায়শ ঘটে থাকে৷ এই রোগ একপ্রকার সামাজিক ট্যাবু৷ বাংলাদেশে উত্তরাঞ্চলের জেলাগুলো যেমন - পঞ্চগড়, দিনাজপুর, রাজশাহী, নীলফামারী, ঠাকুরগাঁও, নওগাঁ, চাঁপাইনবাবগঞ্জ প্রভৃতি অঞ্চলে এ রোগটির প্রাদুর্ভাব বেশি। বাংলাদেশ, ভারত ছাড়াও মধ্য ও দক্ষিণ আমেরিকা, আফ্রিকা মহাদেশ এবং দক্ষিণ পূর্ব এশিয়ার দেশগুলোতে এ রোগের প্রাদুর্ভাব রয়েছে৷\nগোদরোগ মূলত একটি কৃমিঘটিত রোগ৷ এই কৃমি মানুষের দেহে প্রবেশের পরে প্রাপ্তবয়স্ক অবস্থায় লসিকাগ্রন্থিতে অবস্থান নেয়৷ লসিকাগ্রন্থিগুলো আমাদের দেহের জন্য খুবই গুরুত্বপূর্ণ৷ কারণ এগুলো আমাদের রোগপ্রতিরোধ ব্যবস্থায় অংশগ্রহণ করে৷ যেহেতু কৃমিগুলো আমাদের লসিকাগ্রন্থিতেই অবস্থান নেয়, ফলে আমাদের রোগপ্রতিরোধ ব্যবস্থারও স্বাভাবিকভাবেই দূর্বল হয়ে যায়৷\nএই রোগটি মানুষ থেকে মানুষে ছড়ায় মশার কামড়ের মাধ্যমে৷ যখন মশা একজন গোদরোগে আক্রান্ত রোগীকে কামড় দেয়, তখন রোগী থেকে কিছু পরিমাণ আণুবীক্ষণিক কৃমি মশার শরীরে ঢুকে যায়৷ এই কৃমির বৈজ্ঞানিক নাম Wuchereria bancrofti।আণুবীক্ষণিক কৃমিকে তখন বলা হয়"মাইক্রোফাইলেরি"৷ কৃমিগুলো মশার দেহে প্রবেশের পর আস্তে আস্তে বড় হতে থাকে৷ যখন আক্রান্ত মশা অপর কোন সুস্থ মানুষকে কামড়ায় তখন জীবাণু ওই সুস্থ মানুষের মাঝে ঢুকে যায়৷ পরবর্তীতে রক্তস্রোতের মাধ্যমে লসিকাগ্রন্থিতে অবস্থান নেয়৷ জীবাণু প্রাপ্তবয়স্ক হতে ৬ মাস কিংবা তারও বেশি সময় নিতে পারে৷ প্রাপ্তবয়স্ক জীবাণু যৌন প্রক্রিয়ার মাধ্যমে বংশবিস্তার করে রক্তে প্রচুর পরিমাণে আণুবীক্ষণিক জীবাণু তৈরি করতে থাকে৷ সাধারণত এশিয়ায় Aedes এবং Mansonia মশার প্রজাতির মাধ্যমে রোগটি ছড়িয়ে থাকে৷ বাংলাদেশে ছড়ায় কিউলেক্স প্রজাতির স্ত্রী মশাদের দিয়ে৷\nগোদরোগের জীবাণু ; image source-https://www.eurekalert.org/news-releases/722705\nগোদরোগের সবচেয়ে সাধারণ লক্ষণ হলো শরীরের বিভিন্ন অংশ ফুলে যাওয়া৷ যেমন -\nএদের মধ্যে পায়ে সবচেয়ে বেশি ঘটে থাকে৷ ফুলে যাওয়া ও বড় হয়ে যাওয়ার কারণে আক্রান্ত স্থানে প্রচন্ড ব্যথা হতে থাকে এবং নড়াচড়া করানো যায় না৷ পুরুষদের ক্ষেত্রে অন্ডকোষ ফুলে যেতে পারে৷ একে "হাইড্রোসেলি" বলা হয়৷ এছাড়াও লসিকাগ্রন্থি ফুলে যেতে পারে "লিম্ফোএডেমা" বলে৷\nএছাড়াও শরীরের ত্বকেও বিভিন্ন লক্ষণ দেখা দিতে পারে৷ যেমন -\nত্বক পুরু হয়ে যাওয়া৷\nত্বকে ঘা হওয়া৷\nত্বক কালচে আকার ধারণ করা৷\nগোদরোগে শরীরের বিভিন্ন জায়গা ফুলে যেতে পারে; image sourse-https://www.gettyimages.com/detail/news-photo/natives-affected-by-leprosy-and-elephantiasis-mariana-news-photo/901594600?adppopup=true\nকারো কারো ক্ষেত্রে জ্বরও হতে পারে৷\nযে কোন বয়সের মানুষই এই রোগে আক্রান্ত হতে পারেন৷ গোদরোগের জীবাণু দীর্ঘদিন সুপ্ত অবস্থায় থাকতে পারে৷ একটি প্রাপ্তবয়স্ক জীবাণু ৫-৭ বছর বেঁচে থাকতে পারে৷ ছোটবেলায় আক্রান্ত হলে বেশিরভাগ সময় সেটার লক্ষণ হিসেবে হাত কিংবা পা ফুলে যেতে পারে৷ পরবর্তীতে চিকিৎসা না করালে বড় হলে আক্রান্ত হাত কিংবা পা পুরোপুরিভাবে অকেজো হয়ে যেতে পারে৷\nআক্রান্ত স্থানের তীব্রতার ধরণ অনুসারে এই রোগকে ৩ টি ভাগে ভাগ করা হয় -\nগোদরোগ আমাদের রোগপ্রতিরোধ ব্যবস্থাকে আক্রান্ত করতে পারে৷ ফলে যাদের গোদরোগ আছে তাদের অন্য কোন রোগও ধরা পড়তে পারে৷ একে "সেকেন্ডারি ইনফেকশন" বলা হয়৷ এমনই একটি রোগের নাম "ট্রপিক্যাল পালমোনারি ইওসিনোফিলিয়া সিনড্রোম"। শরীরের বিশেষ শ্বেত রক্তকণিকা " ইওসিনোফিল" কোন কারণে শরীরে বেড়ে গেলে তাকে বলা 'ইওসিনোফিলিস'৷ ফলে রোগীর শ্বাস প্রশ্বাস জনিত সমস্যা, কফ ,বুকে ব্যথা, রক্তে ইওসিনোফিলের মাত্রা বেড়ে যাওয়া, প্লীহা বড় হয়ে যাওয়া, শরীরের তরল জাতীয় পদার্থের সাথে রক্ত যাওয়া ইত্যাদি সমস্যা দেখা দিতে পারে৷\nলিম্ফ নোড পরীক্ষা৷\nবিশ্বে প্রায় ১২০ মিলিয়ন রোগী আছে এই রোগের৷ প্রায় ৭২ টি দেশে গোদরোগের রোগী পাওয়া গেছে৷\nনিচের অঞ্চলগুলোতে গোদরোগের রোগী সবচেয়ে বেশি পরিমাণে পাওয়া যায়৷\nদক্ষিণ পূর্ব এশিয়া।\nআরো কিছু সাধারণ রিস্ক ফ্যাক্টরের মধ্যে অন্যতম -\nদীর্ঘ সময় ধরে ট্রপিক্যাল বা সাব ট্রপিক্যাল এলাকায় বসবাস করলে৷\nমশা দ্বারা আক্রান্ত হলে৷\nঅস্বাস্থ্যকর পরিবেশে বসবাস করলে৷\nযেভাবে রোগপ্রতিরোধ করা যেতে পারে\nযদি আপনি গোদরোগ আক্রান্ত এলাকার বসবাস করেন অথবা ভ্রমণ করেন তবে নিচের বিষয়গুলো মেনে চলতে পারেন৷\nমশারির নিচে ঘুমানো৷\nফুলহাতা জামা কাপড় পরা৷\nট্রাউজার পরিধান করা৷\nসন্ধ্যা থেকে ভোর পর্যন্ত শরীরের খোলা স্থানে রিপেলেন্ট ব্যবহার৷\nবাড়ির আশেপাশের ঝোপঝাড় পরিষ্কার রাখা৷\nবাড়িঘর পরিচ্ছন্ন রাখা৷\nখাল ডোবা ড্রেন পরিষ্কার রাখা৷\nনিয়মিত মশা মারার ওষুধ ছিটানো৷\nরোগ ধরা পড়লে অবশ্যই চিকিৎসকের পরামর্শ অনুযায়ী চলতে হবে৷ এছাড়া সাধারণ কিছু নিয়মকানুন আছে যেগুলো মেনে চলা জরুরি৷ যেমন -\nযত্নসহকারে ফোলা স্থান সাবান পানি দিয়ে ধুয়ে ফেলা এবং শুকনো রাখা৷\nফুলে যাওয়া হাত কিংবা পা দিনে এবং রাতে উঠাতে হবে যেন জমে যাওয়া তরল চলাচল করতে পারে৷\nচিকিৎসকের পরামর্শ অনুসারে ব্যায়াম করতে হবে যেন তরল চলাচল বাড়ে এবং লসিকাগ্রন্থির উন্নতি ঘটতে পারে৷\nক্ষতস্থানকে অ্যান্টি ব্যাকটেরিয়াল বা অ্যান্টি ফাংগাল ক্রিম দিয়ে পরিচর্যা করা, চিকিৎসকের পরামর্শ অনুযায়ী৷\nপায়ে আঘাত থেকে রক্ষা পাবার জন্য পরিমিত সাইজের জুতা পরিধান করা৷\nকিছু গুরুতর ক্ষেত্রে শল্য চিকিৎসার দরকার হতে পারে৷ আক্রান্ত স্থানে অনেক সময় 'রিকন্সট্রাকটিভ সার্জারি' র দরকার হয় অথবা আক্রান্ত লসিকাগ্রন্থিকে তুলে ফেলার জন্যও শল্য চিকিৎসার দরকার হতে পারে৷\nচিকিৎসা যেখানে পাবেন\nবাংলাদেশে ফাইলেরিয়া চিকিৎসার জন্য বিশেষায়িত হাসপাতাল রয়েছে এবং সেটি বিশ্বের প্রথম ফাইলেরিয়া হাসপাতাল। জাপানের সহায়তায় নীলফামারী জেলার সৈয়দপুরে বিশ্বের প্রথম ফাইলেরিয়া হাসপাতালটি প্রতিষ্ঠিত হয়। এরই ধারাবাহিকতায় ২০১২ সালের জুলাইয়ে সাভারে একটি ৫০ শয্যা বিশিষ্ট অত্যাধুনিক ফাইলেরিয়া হাসপাতাল চালু করা হয়। যেখনে শুধু চিকিৎসাই নয় এখানে রয়েছে ফাইলেরিয়া নিয়ে গবেষণার জন্য অত্যাধুনিক গবেষণাগার। তাহলে দেশে ফাইলেরিয়া বা গোদরোগের জন্য বিশেষায়িত দুটি হাসপাতাল হলো -\n১. ফাইলেরিয়া অ্যান্ড জেনারেল হসপিটাল\n২. ফাইলেরিয়া হাসপাতাল


হিংসার জের, রাজ্যের ৫০০ বুথে হতে চলেছে পঞ্চায়েত পুনর্নির্বাচন | Mahanagar24x7\nহিংসার জের, রাজ্যের ৫০০ বুথে হতে চলেছে পঞ্চায়েত পুনর্নির্বাচন\nডেস্ক: সোমবারের পঞ্চায়েত নির্বাচনের রক্তাক্ত চিত্রটা আগেই দেখেছে বাংলা। কোথাও কোথাও চলেছে বুথ দখল করে অবাধ ছাপ্পা ভোট। সবমিলিয়ে পঞ্চায়েত নির্বাচনে ব্যাপক হিংসার জেরে আগামীকাল সম্ভবত রাজ্যের ৫০০ বুথে ফের পুনর্নির্বাচন করতে চলেছে রাজ্য নির্বাচন কমিশন।\nকমিশনের সুত্রে জানা যাচ্ছে, সোমবার পঞ্চায়েত নির্বাচনের ভোটপর্ব নিয়ে ১ হাজারেরও বেশি অভিযোগ জমা পড়েছে কমিশনের কাছে। সমস্ত অভিযোগ খতিয়ে দেখেই নতুন করে ভোট গ্রহণের সিদ্ধান্ত নেবে নির্বাচন কমিশন। এই প্রসঙ্গে আলোচনার জন্য মঙ্গলবার সকালেই একদফা বৈঠকে বসে নির্বাচন কমিশন। সেখানে জেলা থেকে আসা রিপোর্টগুলি নিয়ে আলোচনা করা হয়। তবে জানা যাচ্ছে, কোচবিহারের ৫০, মুর্শিদাবাদের ১০, নদিয়ার ৬০, বীরভূমের ১০, পশ্চিম মেদিনীপুরের অন্তত ৩০ টি সহ রাজ্যের প্রায় ৫০০ বুথে পুনর্নির্বাচনের সম্ভাবনা রয়েছে। তবে বিকেলের অপর একটি বৈঠকের পর কোথায় কোথায় ফের নির্বাচন হবে সে বিষয়ে চুড়ান্ত সিদ্ধান্ত নেবে নির্বাচন কমিশন।\nউল্লেখ্য, সোমবার সকাল হতে না হতেই একের পর এক ভোটগ্রহণকে কেন্দ্র করে হিংসার খবর আসতে থাকে বিভিন্ন জেলা থেকে। কোথাও ছাপ্পা ভোট তো কোথাও ব্যালট বক্সে আগুন। বুথ দখল থেকে শুরু করে হিংসার ঘটনায় রক্তাক্ত হয়েছে বাংলা। সরকারি তথ্য অনুযায়ী হিংসার জেরে পঞ্চায়েত নির্বাচনে মৃতের সংখ্যা ১৮। যার মধ্যে মৃত্যু হয়েছে ১০ জন তৃণমূল সমর্থকের এবং ৮ জন বিজেপি সমর্থকের। পুরো ঘটনার জেরে মঙ্গলবারের বৈঠক পর নির্বাচন কমিশন সিদ্ধান্ত নেবে কোন কোন জেলার নতুন করে হবে নির্বাচন।\npanchayat election violence\nPrevious articleপ্রমাণিত, মোদীর বিরুদ্ধে ডাহা ফেল রাহুল! ২০১৯-এ তবে মমতা ছাড়া আর কে?\nNext articleসরকার গঠনে রাজ্যপালকে চিঠি কুমারস্বামীর! মুখ্যমন্ত্রী পদে ইস্তফা সিদ্দারামাইয়ার


চাকরির জালিয়াতি বাণিজ্যে জর্জরিত ভারত | The Business Standard\nচাকরির জালিয়াতি বাণিজ্যে জর্জরিত ভারত\n19 January, 2021, 01:25 pm\nLast modified: 19 January, 2021, 01:43 pm\nভারতে চাকরি পাওয়া, কর্পোরেট জীবনে প্রবেশ করা কোনটিই সহজ নয়। এখানে জাত, পারিবারিক পটভূমি, লিঙ্গ, ভাষা এবং ধর্ম-সবকিছুর সাথে মানুষকে সংগ্রাম করে এগিয়ে যেতে হয়। দেশের শিক্ষাব্যবস্থাতেও তীব্র প্রতিযোগিতা; এখনো শিক্ষার ব্যয় বহন করার সামর্থ নেই দেশের বড় একটা অংশের জনগোষ্ঠীর। আবার পাস করে বের হবার পরেও ভাল চাকরির নিশ্চয়তা নেই। পোড় খাওয়া মানুষের দল তাই বাধ্য হয় ভিন্ন পথ বেছে নিচ্ছে।\nগত বছরের জুলাইয়ের প্রথম দিন। নিজের জীবনবৃত্তান্ত (সিভি) আপলোড করার মাধ্যমে চাকরি খোঁজার ওয়েবসাইট 'নকরি ডট কম'-এ এক নারী তার নিবন্ধন সম্পন্ন করেন। এরপরেই নিয়োগকর্তার পরিচয়ে একজন তাকে ফোন করে জানায়, শীর্ষস্থানীয় এক রিয়েল-এস্টেট কোম্পানি সিনিয়র একটি পদের জন্য চাকরিপ্রার্থী খুঁজছে; এ বিষয়ে বিস্তারিত জানাতে তাকে আবার ফোন করা হবে।\nএমন একটি ফোন পাবার পর পেশায় মেকানিক্যাল ইঞ্জিনিয়ার এই নারী তার সব ব্যক্তিগত বিবরণী সাইটে উল্লেখ করেন। যখনকার কথা হচ্ছে ভারতে তখন ঘোর করোনাকাল।\nসুদীর্ঘ লকডাউনের ফলে ভারতের ব্যবসাবাণিজ্যের ব্যাপক ক্ষতিসাধন হয়। অজস্র লোক চাকরি হারায়। পরিসংখ্যানে দেখা গেলো, ভারতের অর্থনীতি সংকুচিত হয়েছে ২৩.৯ শতাংশ। আর চাকরীপ্রার্থী নারীটি রাজধানী দিল্লির অধিবাসী, করোনার প্রভাব সামলাতে তিনি তখন হিমশিম খাচ্ছেন।\nএক সপ্তাহ পর সেই রিয়েল-এস্টেট কোম্পানির মানব সম্পদ ম্যানেজার (এইচআর) তাকে ফোন করলেন এবং জানালেন তিনি পদটির জন্য নির্বাচিত হয়েছেন; চাইলে পরের মাস থেকেই চাকরিতে যোগদানও করতে পারবেন।\nকিন্তু...তিনি যে চাকরির এই প্রস্তাবটি গ্রহণ করলেন তার নিশ্চয়তাস্বরূপ তাকে নিরাপত্তা ফী-সমেত একটি 'কমিটমেন্ট ফর্ম' পূরণ করতে হবে। চাকরিতে যোগদানের পর সে ফী তাকে ফিরিয়ে দেয়ার প্রতিশ্রুতি দেয়া হলো।\nফী হিসেবে চাকরীপ্রার্থী নারীর কাছে যে পরিমাণ টাকা চাওয়া হলো, প্রাথমিকভাবে তার অংক দাঁড়ায় ৬ লাখ ৮০ হাজার রূপি, যা প্রায় ৯,২০০ ডলারের সমতুল্য। ভারতের মত দেশে এভাবে এই বিপুল পরিমাণ টাকার দাবি সাধারণ দৃশ্যপটের ইংগিত দেয় না কিন্তু সে নারী চাকরিটি পাওয়ার জন্য এতে সায় দিলেন। তার ভাবনায় তখন কাজ করছিল চারপাশে যে হারে লোকজন ছাটাই হচ্ছে, তারও আশঙ্কা হচ্ছিল যে কোনো সময় তিনি তার বর্তমান কর্মস্থল থেকে বিতাড়িত হতে পারেন। যে কারণে তিনি নতুন চাকরির শর্তে রাজি হয়ে গেলেন, এবং কোম্পানিটির ফান্ডে টাকা ট্রান্সফার করার মনস্থির করলেন।\nরিয়েল এস্টেট কোম্পানিটি এতেই থেমে থাকল না, তার শংসাপত্রগুলো (ক্রিডেনশিয়ালস) যাচাই এবং বিশ্বমানের কাজের সুবিধা নিশ্চিতের লক্ষ্যে আর কিছু খাতে নতুন ওজর তুলে আরো কিছু টাকা জমা দিতে বলল। তার জমা দাঁড়াল সব মিলিয়ে ২২ লাখ রূপি যা প্রায় ৩০হাজার ডলারের সমান। আর লেনদেনের এই পুরো সময়টাতেই কোম্পানিটি তাকে বারবার আশ্বস্ত করল যে, তিনি কাজে যোগ দেওয়ার পর পরই সব টাকা ফেরত পাবেন।\nদিন যায়। মেকানিক্যাল ইঞ্জিনিয়ার নারীটি রিয়েল এস্টেট কোম্পানির কাছ থেকে চাকরিতে যোগদানের জন্য চূড়ান্ত ডাকের অপেক্ষা করেন।\nকিন্তু আর কোনো ফোন আসে না। তার সঙ্গে যোগাযোগকারী সেই এইচআর ম্যানেজারকেও আর পাওয়া গেল না। আগস্টে তার কাজে যোগ দেয়ার কথা ছিল; আগস্ট পেরোল, সেপ্টেম্বরও চলে গেল। বুঝতে বাকি রইল না, তিনি বুঝলেন, প্রতারণার শিকার হয়েছেন তিনি।\nশেষে অক্টোবরের ৬ তারিখ, তিনি নিকটস্থ পুলিশ স্টেশনে গেলেন।\nনাম -পরিচয় প্রকাশে অনিচ্ছুক সে নারী জানান, থানার কর্মকর্তা তার প্রতি সদয় হলেও তাদের হাতে খুব কম সূত্রই ছিল। প্রকৃত উৎস গোপন রেখে একটি ভার্চুয়াল নেটওয়ার্কের মাধ্যমে ইন্টারনেট থেকে কল করা হয়েছিল বলে তাকে জানানো হয়। প্রতারকেরা নকরি ডট কম নামক ওয়েবসাইটটির কর্মী সাজার অভিনয় করে; আর বাস্তবে ওই রিয়েল-এস্টেট কোম্পানিটিরও মেলেনি কোনো হদিস।\nব্যাংক একাউন্ট ট্রান্সফারের সূত্র ধরে যে একাউন্টে টাকা পাঠানো হয়েছিল পুলিশ সেই পথে খানিকটা এগোয়। কিন্তু তাতে খুব যে ধোঁয়াশা কাটেনি তা নয়।\nদিল্লি পুলিশ সাইবার ক্রাইম ইউনিটের কর্মকর্তা অজিত কুমার জানান, চাকরীপ্রার্থী মেকানিক্যাল ইঞ্জিনিয়ার নারীটি যে একাউন্টে টাকা ট্রান্সফার করেছিলেন তা আসলে একজন নিরাপত্তারক্ষীর; তিনি দিল্লির একটি হাউজিং কমপ্লেক্সে কাজ করেন।\nপুলিশের জিজ্ঞাসাবাদে সেই নিরাপত্তারক্ষী স্বীকার করে যে, দুই বছর আগে একজন লোক তার কাছে অদ্ভূত কিন্তু আকর্ষণীয় একটি প্রস্তাব নিয়ে আসে। তিনি তাকে কিছুদিনের জন্য সেই লোককে তার নিজের পরিচয় 'ধার' দিতে বলেন। তেমন কিছু না তার পরিচয়ে খোলা হবে একাধিক ব্যাংক একাউন্ট। প্রতিবার সে একাউন্টে যে কয়টি লেনদেন সম্পন্ন হবে সেখান থেকে নিরাপত্তারক্ষীটি পাবে ১০% কমিশন। নিরাপত্তারক্ষীকে পুলিশি জিম্মায় নেয়া হল; কিন্তু তার পরিচয় ধার নেওয়া বা পেছন থেকে কারা কলকাঠি নেড়েছে তা এক বিরাট রহস্য হয়েই রইল!\nচাকরির আশায় ভারতে এভাবে প্রতারণার শিকার হওয়ার ঘটনা এটাই একমাত্র নয়। ভারতের বহু শিক্ষিত এবং যোগ্য নারী-পুরুষ কর্মস্থলের খোঁজে প্রতিনিয়ত এসব জব সাইটগুলোতে ঢুঁ মারেন এবং প্রতারণা চক্রের শিকার হন। বিপরীতে তাদের রক্ষার বা সেবা দেওয়ার জন্য রয়েছে একটি কাজের চাপে চিরেচ্যাপ্টা হওয়া এবং সীমিত লোকবলসম্পন্ন পুলিশ বাহিনী।\nতবে এ ঘটনা আরেকটি দিকের প্রতিও নির্দেশ করে। করোনায় ভারতের অর্থনীতি বড় ধাক্কা খেয়েছে।\nভারতে বসবাসকারী মানুষের এখনো বড় একটা অংশের দিন আনে দিন খায় অবস্থা; মধ্যবিত্তদের জন্যও বাড়ন্ত জীবনযাত্রার মানের সাথে নিত্যকার লড়াইও প্রতিদিন যেন কঠিনতর হয়ে উঠছে। মহামারীতে সবার অর্থনৈতিক অবস্থাকে একেবারে টালমাটাল অবস্থায় ফেলে দিয়েছে। এতদিনকার উন্নয়নের রথের গতি করোনার থাবায় যেন উলটোপথে ছুটছে!\nমহামারীর আক্রমণে টিকে থাকতেই যেন দাঁড়িয়ে গেল- এই জালিয়াত চক্রের অর্থনীতি। ভুয়া কাজের প্রস্তাব দিয়ে যারা ফোন করেছে, যারা পরিচয় লুকিয়েছে, যাদের এতদিনের তিলে তিলে জমানো সঞ্চয়ের টাকার সাথে প্রতারণা করা হয়েছে- প্রতারিত সবার গল্পই আলাদা, অভিনব; প্রতিটি একেকটি কষ্টের উপাখ্যান।\nভারতের অর্থনীতিতে তরুণ এবং প্রসারিত জনগোষ্ঠীর জন্য প্রতি বছর লক্ষ লক্ষ নতুন কর্মসংস্থানের সুযোগ তৈরি করতে হবে। কোন লাভজনক পদে নিযুক্ত হয়েও স্বস্তির নিশ্বাস ফেলার অবকাশ নেই। কারণ তার চাকরি নিশ্চিত নয়, নতুন নতুন চাকরি প্রার্থীর আগমন তার চাকরি টিকিয়ে রাখার পথে কাঁটা হয়ে দাঁড়াচ্ছে!\n১৯৯১ সালে ভারতে অর্থনৈতিক উদারকরণের পর থেকে লাখো মানুষ কর্মক্ষেত্রে সফলতা দেখিয়েছে। ডাক্তার, ইঞ্জিনিয়ার থেকে শুরু করে বিক্রয় কর্মকর্তা, হোটেলের সুপারভাইজার এমনকি বিমানের পাইলট হয়ে দেখিয়েছে দেশটির তরুণেরা। এ থেকেই গত ৩০ বছরে ভারতের আর্থিক সম্প্রসারণের চিত্র ফুটে ওঠে।\nকরোনাভাইরাস এসে সে সম্প্রসারণের অর্থনীতিতে তীব্র ধাক্কা দিল। প্রথম লকডাউন ঘোষণার পরেই শহর ছেড়ে অজস্র কর্মী গ্রামে, নিজের গৃহে যেতে বাধ্য হলো। তাদের না আছে জমানো টাকা, না জমি-জিরাত।\nএখন যদিও আবার আস্তে আস্তে বিধস্ত সে অর্থনীতি মাথা তুলে দাঁড়াচ্ছে। দোকান, ফ্যাক্টরি এবং রেস্তোরাঁর মত অপ্রাতিষ্ঠানিক অর্থনৈতিক প্রতিষ্ঠানগুলোতে ভারতীয়রা কাজে ফিরে আসছে।\nমুম্বাই ভিত্তিক গবেষণা ফার্ম, সেন্টার ফর মনিটরিং ইণ্ডিয়ান ইকোনমির মতে, এপ্রিল থেকে আগস্টের মধ্যে ভারতে ২১ মিলিয়ন কর্মী চাকরিচ্যুত হয়েছে।\nঅনেককেই তাদের যোগ্যতার চাইতে অনেক নিচু্মানের কাজ নিতে বাধ্য হয়েছে। প্রতিবেদন হয়েছে এসব 'হোয়াইট কলার মজুদ'দের নিয়েও।\nকত যে বিচিত্রভাবে চলে এসব প্রতারক চক্রগুলোর কার্যক্রম তা জানলে নিশ্চিত চমকে উঠবেন! কোন চক্র পাঁচজনে মিলে চালায় তো কোনটি চলে পাঁচটি শহরব্যাপী; ৫০ ডলার খোয়ানো অশিক্ষিত কর্মী থেকে শুরু করে উচ্চশ্রেণির শতগুণ খোয়ানো পেশাজীবিরাও আছেন প্রতারণার তালিকায়; অখ্যাত কল সেন্টারে চাকরি দেয়া থেকে শুরু করে ভারতের সবচেয়ে বড় প্রযুক্তি কোম্পানিগুলোতে চাকরির প্রতিশ্রুতিও মিলেবে এসব জালিয়াতদের কাছ থেকে।\nগত কয়েক বছর ধরে চাকরি নিয়ে জালিয়াতি এমন একটি ঘটনা হয়ে দাঁড়িয়েছে যা শুধু খবরের মধ্যে সীমাবদ্ধ নেই। প্রতারণার পদ্ধতিগুলো নিয়ত পরিবর্তিত হচ্ছে। বিষয়টি এমন প্রকৃত কাজ খুঁজে পাওয়া যত কঠিন, জাল চাকরির জন্য প্রস্তাব পাওয়া যেন ততই সহজ।\nএই মুহূর্তে ভুয়া (এক কথায় 'অস্তিত্বহীন') কাজের বিজ্ঞাপনে ভারতের ওয়েবসাইট, মেসেজিং অ্যাপস, সামাজিক মাধ্যম, এমনকি ই-কমার্স পোর্টালগুলোও ছেয়ে আছে। ম্যানেজার থেকে কেরানি সব রকমের সবার জন্য এখানে পদ আছে। তবে একটু মাথা খাটালে এসব ভুয়া চাকরি সনাক্ত করা কঠিন কিছু না; বিজ্ঞাপনের ভেতরেই সূত্র থাকে এদের।\nকোথাও গণ উদ্বোধনের (মাস ওপেনিং) আহবান পাবেন, আবার কোথাও 'জরুরি ভিত্তিতে' নিয়োগ আবশ্যক উল্লেখের মাধ্যমে অঢেল বেতন সাধবে কিছু প্রতিষ্ঠান! যোগাযোগের জন্য ঘোলাটে ঠিকানা বা নাম্বার দেয়া থাকবে!\nজালিয়াত চক্র সম্পর্কে নিশ্চিত হওয়া যায় একটিমাত্র ফোনকলের ধরন দেখেও - যখন চাকরিপ্রার্থীকে চাকরিটি ধরে রাখার নিশ্চয়তাস্বরূপ টাকা হস্তান্তরের জন্য বলা হয়। কোন কোন ক্ষেত্রে কেউ এক ডিগ্রি উপরেও থাকে- প্রার্থীকে সত্যি সত্যিই কোনো অফিসে ডেকে নেয়।\nএরপর গম্ভীর মুখে ইন্টারভিউয়ের নাটক সাজিয়ে তাকে বলে একটি চুক্তিপত্রে স্বাক্ষর করতে। তবে একটি নির্দিষ্ট পরিমাণ টাকার অংক জমা না হওয়া অব্দি তাদের কাজে যোগ দিতে দেয়া হয় না। বলাই বাহুল্য একবার সে টাকা জমা হবার পর বাকি সব হাওয়ায় মিলিয়ে যায়-মানুষ, ফোন নাম্বার, অফিস বেমালুম গায়েব!\n২০২০ সালে ভারতে কী মাত্রায় মানুষ চাকরির জন্য প্রতারিত হয়েছে, তার সঠিক সংখ্যা জানা না গেলেও অনেক পুলিশ বিভাগই রেকর্ড প্রকাশ করতে শুরু করছে।\nদক্ষিণ ভারতের কেরালা রাজ্যের রাজধানী তিরুবনন্তপুরমে, পুলিশ জুলাই মাসে ২৭টি মামলা রেজিস্টার্ড করেছে বলে জানায়। পুলিশ কমিশনার বলরাম কুমার উপাধ্যায় সাংবাদিকদের বলেন, প্রতারকেরা মূলত তাদেরকেই টার্গেট করে যারা মহামারীতে চাকরি হারিয়েছেন। ভুক্তভোগীদের মধ্যে এমন একজনও ছিলেন যিনি কানাডাতে ব্যবস্থাপক পদে একটি চাকরির জন্য এক হাজার ৩০০ ডলার পরিশোধ করেন।\nভারতের কেন্দ্রস্থল হায়দরাবাদে পুলিশ বাহিনীর সহকারী পুলিশ কমিশনার জি. শেখরের মতে, শুধু সেপ্টেম্বর মাসের মধ্যেই ৬৯ টি মামলা রেকর্ড করেছেন তারা, পুরো ২০১৯ সালে যা ছিল সংখ্যায় ৫৯! একজন নারীর কথা উল্লেখ করেন শেখর-'ক্যারিয়ারসাইট' নামক ভুয়া চাকরি ওয়েবসাইট দ্বারা প্রলুব্ধ হয়ে এক বহুজাতিক সংস্থায় কাজের উদ্দেশ্যে পাঁচ হাজার ডলার পরিশোধ করেন তিনি।\nদিল্লিতে এখন পুলিশ অফিসাররা এসব ভুয়া জব পোর্টালের কেন্দ্রগুলো খুঁজতে গিয়ে রীতিমত বিস্ময়কর সব তথ্যের মুখোমুখি হচ্ছেন। দক্ষিণ দিল্লিতে জুনের পর থেকে কয়েক ডজন মামলা হয়েছে। রাজধানীর পুলিশ বাহিনী জুলাইতে কয়েকটি ওয়েবসাইট বন্ধ করে দিয়েছে । এসব ওয়েবসাইট সরকারি কর্মসূচীর নাটক সাজিয়ে সদ্য চাকরি হারানো লোকদের অনুদান প্রদানের কথা বলেও প্রতারিত করছিল।\nতবে এসব পরিসংখ্যান খানিকটা অনুমিত। সম্পূর্ণ অংশ কখনোই গণমাধ্যমে উঠে আসেনা । আবার যতজন প্রতারিত হন তাদের অনেকেই থানায় অভিযোগ দায়েরে আগ্রহী হন না। ভারতের পুলিশ বাহিনীর গায়ে আগেই দুর্নীতির আঁচড় লেগেছে । ফলে অনেকেই ভাবেন মামলা দায়ের করতে গিয়ে থানায় ঘন্টার পর ঘন্টার বসে থাকতে হবে; কিংবা হারানো টাকা ফিরে পেতে পুলিশকে আরও বড় অংকের টাকা ঘুষ দিতে হবে! অন্যদিকে, পুলিশ বাহিনীর অভিযোগ প্রয়োজনীয় তথ্য এবং জনবলের অভাবে বেশিরভাগ সময় তারা কেবল চুনোপুঁটি পর্যন্তই পৌঁছাতে পারেন। জালিয়াত চক্রের গোড়ায় আর পৌঁছানো হয় না। ফলে রাঘব বোয়ালরা ধরাছোঁয়ার বাইরেই থেকে যান।\nমুদ্রার আরও দিক আছে। জুলাইতে ইউটিউবে পোস্ট করা একটি ভিডিওতে স্নাতক শিক্ষার্থী সোহেল খান জানান কীভাবে তিনি দুই মাস জালিয়াত চক্রের হয়ে কাজ করেছেন। ভারতের ওএলএক্স ওয়েবসাইট থেকে প্রতিদিন ডজন ডজন ভুয়া চাকরির বিজ্ঞাপন প্রচার করতেন তিনি, বিনিময়ে মাস শেষে আয় করতেন ১০০ ডলারের বেশি।\nতিনি ব্যাখ্যা করেন, কীভাবে বিভিন্ন কক্ষে তিনি এবং তার সহযোগীরা মিলে উচ্চপদস্থ বিভিন্ন কোম্পানীর কর্মকর্তাদের ভেক ধরে মানুষকে ফাঁদে ফেলতেন! ফ্লিপকার্ট, টাটা মোটরসের মত জানাশোনা কোম্পানিগুলোর এইচ আর ম্যানেজার সেজে তারা একের পর গ্রাহকের সাথে ফোনে যোগাযোগ করতেন।\n"এসব চাকরির সাক্ষাতকারে কেউ অকৃতকার্য হতো না। প্রত্যেকে চাকরি পেত", জানান সোহেল।\n"সাক্ষাতকার পর্ব শেষে চাকরি নিশ্চিতের পরবর্তী পর্বে থাকত টাকা লেনদেনের বিষয়। জাল লেটারহেড, কোম্পানির নিজস্ব স্ট্যাম্প প্রভৃতি ব্যবহারের মাধ্যমে বিষ‍য়টিকে যতটা সম্ভব বাস্তব করে তুলে ধরা হতো।"\nপ্রতারণার মাত্রা উপলব্দি করার পর সোহেল এই গর্হিত কাজে ইস্তফা দেন। তিনি ভিডিওতে দর্শকদেরও অনুরোধ করেন তারা যেন তার বলা প্রতিটি কথা গুরুত্বের সাথে আমলে নেয়।\nকিন্তু জালিয়াত চক্র প্রতিনিয়ত কৌশল পরিবর্তন করছেন। সন্দেহ এড়াতে প্রতারকেরা একেবারে বৈধ নিয়োগ পদ্ধতি অবলম্বনের মাধ্যমেও জালিয়াতি করছে। নকরি ডট কমের মত সুপরিচিত ওয়েবসাইটগুলি থেকে চাকরি প্রত্যাশীদের সিভি সংকলন করা হয় প্রথমে। এরপর কোনরকমে মাথা গোঁজার মত অবস্থা আছে এমন একটি ভবনে কল সেন্টার স্থাপন করা হয়, অতঃপর সদ্য স্নাতক সম্পন্ন করা কিছু শিক্ষার্থীকে আনিয়ে জাল চাকরির প্রস্তাবে ফোন করার প্রশিক্ষণ দেয়া হয়।\nফোনের ওপাশে থাকা মানুষটি যদি আগ্রহী হন, তাহলে কলসেন্টারের কর্মীরা তাদের আলাদা আরেকটি ওয়েবসাইটের দিকে পরিচালিত করেন; সেখানে একটি নতুন প্রোফাইল নিবন্ধন করানোর মাধ্যমে চাকরি সুরক্ষিত করার কথা বলে নিজেদের একাউন্টে অর্থ প্রাপ্তির পথ সুগম করা হয়।\nএসব কলসেন্টারে কাজ করে আসা একজন নারী জানান, তাকে এক সপ্তাহের একটি প্রশিক্ষণ কর্মসূচীর ভেতর দিয়ে যেতে হয়েছে প্রথমে। সেখানে তাকে স্ক্রিপ্ট মুখস্ত করতে বলা হয় এবং সাজানো (ডামি) ফোনকলের মাধ্যমে সে স্ক্রিপ্টে লেখা সংলাপগুলো অনুশীলন করেন।\nপ্রথম লাই্নটির মাধ্যমেই চাকরিপ্রার্থীর মনোযোগ ধরে রাখার প্রয়াস ছিল- "আপনি কি চাকরি খুঁজছেন?"\nকিছু কিছু প্রতারণামূলক চাকরির প্রস্তাবগুলো সত্যিকারের নিয়োগ- এজেন্সির ছদ্মবেশের আড়ালেই ডাকা হয়। পশ্চিম দিল্লির অন্তর্ভুক্ত মোতি নগরের আশেপাশে একটি প্রতিষ্ঠানে প্রতিদিন ৫০ জনের মত স্নাতককে ডাকা হতো। প্রত্যেককে একটি 'প্লেসমেন্ট ফী' প্রদান করতে হতো। কিছু প্রার্থীকে পরদিনই নতুন চাকরিতে পাঠানো হয় আবার কেউ কেউ দ্বিতীয়বার কখনো ওই এজেন্সি থেকে ডাক পান না।\nমোতি নগরের বাইরে সে এজেন্সির একজন কর্মী, সুমিত জানান, ভারতীয়রা এই মুহুর্তে একটা কোনো চাকরির জন্য প্রচন্ড হতাশ জীবনযাপন করছে।\n"তাদের যে কোন একটা চাকরি হলেই চলবে।"\nসুমিতকে আরও জিজ্ঞাসা করা হয়, তার এজেন্সিটি যে জাল চাকরি দেওয়ার কথা বলে মানুষকে প্রতারিত তা কি তিনি জানেন? তিনি স্বীকার করে নিয়ে বলেন, "আমাদের কাছে প্রতিদিন অজস্র কোম্পানি আসে চাকরিপ্রার্থীর খোঁজে...প্রত্যেকের ক্রিডেনশিয়াল আমাদের পক্ষে যাচাই করা সম্ভব নয়।"\nতিনি আরও জানান, চাকরিপ্রার্থীরা অভিযোগ করলে তার কোম্পানি তাদের নতুন কাজ খুঁজে দেয়ার ব্যবস্থা করে নতুবা সেই প্লেসমেন্ট ফি ফিরিয়ে দেয়।\nনভেম্বর মাসে, দিল্লি প্লেসমেন্ট এজেন্সির বিতরণকৃত অর্থ প্রদানের রশিদে তালিকাভুক্ত একটি নম্বরে ফোন করলে লাইনের অপর প্রান্তে থাকা ব্যক্তিকে চাকরিক্ষেত্রে জালিয়াতি প্রকল্পগুলোর সাথে সংশ্লিষ্টতার ব্যাপারে জানতে চাওয়া হয়। নিজেকে মাধব সিং পরিচয় দেয়া সে ব্যক্তি জানায়, তিনি ইতিমধ্যে কোম্পানিটি ছেড়ে চলে এসেছেন।\n"আপনি যা বলছেন তার খবর আমার কাছেও এসেছে।"\nতিনি আরও জানান যে, তিনি সেখানে মাত্র কয়েকমাস কাজ করেছিলেন। তিনি নিজে একাধিকবার চাকরিক্ষেত্রে প্রতারণার শিকার হয়েছিলেন এবং মহামারীর সময়টাতে হাজার হাজার টাকা লোকসান হয় তার।\n"আমার সত্যিই টাকার দরকার ছিল।"\nএই লোকটির সাথে কথা বলার সময় আরেকবার ভারতীয় অর্থনীতির দুর্বল দিকগুলো সামনে আসে। তার কন্ঠে প্রবল হতাশা ফুটে উঠছিল- এক পর্যায়ে তিনি পালটা প্রতিবেদককে ক্ষিপ্ত হয়ে বলেন, 'আমার যদি এতই এ বিষয় নিয়ে গরজ থাকে তাহলে নিবন্ধ লেখার পরিবর্তে আমি কেন সচেতনতা ছড়িয়ে দিতে নিজেই একটি এনজিও খুলে বসছি না!'\nআলাপ শেষে তিনি জানতে চান, তাকে কোন চাকরির খোঁজ দিতে পারব কিনা!\nলেখকঃ দিল্লির সাংবাদিক। পেঙ্গুইন র‍্যান্ডম হাউস ইন্ডিয়া হতে এ বছর 'দ্য স্ক্যামারস' নামে তার বই প্রকাশিত হবে। তার এ লেখাটি 'দ্য আটলান্টিক'এ প্রকাশিত হয়।\nভারত / চাকরি জালিয়াতি / চাকরি সংকট / করোনাভাইরাসের প্রভাব


'নির্বাচনটা কি পূজার দিনেই তাই?’ | জনতার মুখ\n‘নির্বাচনটা কি পূজার দিনেই তাই?’\nবছরের পর বছর ধরে চলে আসা শিক্ষা প্রতিষ্ঠানগুলোতে সার্বজনীন সরস্বতীপূজা শিক্ষার্থীদের জন্য শুধু ধর্মীয় কোন বিষয় নয়। এর সাথে জড়িত রয়েছে শিক্ষার্থীদের বাংলার অসাম্প্রদায়িক চেতনার সাথে পরিচয়পর্ব, ধারাবাহিকভাবে চলে আসা ঐতিহ্যের সংমিশ্রণ আর উৎসবমুখর আবেগ।\nএকই দিনে সিটি কর্পোরেশন নির্বাচনের ভোটকেন্দ্র গুলো অধিকাংশই শিক্ষা প্রতিষ্ঠানগুলোতে হওয়ায় স্বভাবতই প্রতিটি শিক্ষা প্রতিষ্ঠানে সার্বজনীন সরস্বতীপূজার ছন্দপতন হবে। ঢাকায় এই নির্বাচন শুধু শিক্ষার্থীদের আনন্দঘন-উৎসবমুখর পরিবেশ বিঘ্নই ঘটাবে না বরং একটা উদাহরণ হিসেবে প্রতিষ্ঠিত হবে যে ধর্মীয় উৎসবের দিনেও নির্বাচন করা হয় বাংলাদেশে!\nনির্বাচন এগিয়ে কিংবা পিছিয়ে দিলে হয়তবা প্রার্থীদের পোস্টার, ব্যানার সংক্রান্ত কিছুটা ব্যয় বৃদ্ধি পাবে। কিন্তু অসাম্প্রদায়িক বাংলাদেশ বিনির্মাণের জন্য আমাদের যে সুদূরপরাহত ক্লান্তিহীন পথচলা তা বাধাগ্রস্ত হবে, এটা একপ্রকার নিশ্চিত!\n৩০ জানুয়ারি নির্বাচন পিছিয়ে দেয়া না পর্যন্ত প্রয়োজনে শেষ দিন অদ্যাবধি ছাত্র সমাজের এই আন্দোলন চলমান থাকুক। জাগ্রত থাকুক যুগে যুগে অসাম্প্রদায়িক লড়াই এগিয়ে নেয়ার ছাত্রসমাজের এই নিরন্তর সংগ্রাম!\nলিখেছেন- রকিবুল ইসলাম ঐতিহ্য, সদস্য, ডাকসু\nপূর্ববর্তী খবরএই রেকর্ডগুলো নিশ্চয়ই ভুলে যেতে চাইবে ভারত!\nপরবর্তী খবরআমাদের হাইকোর্ট দেখাবেন না- সাদ্দাম


বিরাটের থেকেও ক্ষমতা বেশি অনুষ্কার! প্রকাশ্যেই ক্যাপ্টেনকে কোলে তুলে নিলেন অভিনেত্রী, ভাইরাল ভিডিও - Viral Giga\nবিরাটের থেকেও ক্ষমতা বেশি অনুষ্কার! প্রকাশ্যেই ক্যাপ্টেনকে কোলে তুলে নিলেন অভিনেত্রী, ভাইরাল ভিডিও\nচলতি বছরের জানুয়ারি মাসে ১১ তারিখ অভিনেত্রী অনুষ্কা ও বিরাটের ঘর আলো করে আসে তাদের মেয়ে ভামিকা। কিছু দিন আগে মেয়ের জন্মের দুই মাস পূরণ হওয়ার খুশিতে বিরুষ্কা কেক কেটে মেয়ের দুই মাসের জন্মদিন উদযাপন করেছিলেন। তবে এই তারকা জুটি তাদের সদ্য জাতকে নিয়ে ভীষণই কনসাস। এমনকি এই করোনা পরিস্থিতির কথা তাঁরা মাথায় রেখে, তাদের দুই মাসের এই সদ্যজাত সম্পর্কে অতিরিক্ত সতর্কতা বজায় রাখার বিষয়টি সর্বক্ষেত্রে খেয়াল রাখছেন বিরুষ্কা।\nভারতের ক্রিকেট দলের অধিনায়ক বিরাট কোহলি ও তার স্ত্রী বলিউড অভিনেত্রী অনুষ্কা শর্মাকে কিছুদিন আগেই দেখা গিয়েছিলো পুনে বিমানবন্দরে। তাঁদের সদ্যোজাত কন্যা ভামিকাকে নিয়ে ইংল্যান্ডের বিরুদ্ধে ভারতের একদিনের সিরিজের উদ্দেশে রওনা দিয়েছিলেন এই সেলেব। আর তাই ভারতের ক্রিকেট দলের অধিনায়কে উৎসাহ দিতে বিরাট এর সঙ্গে উপস্থিত ছিলেন তার স্ত্রী অনুষ্কা এবং তার মেয়ে ভামিকাও।\nসম্প্রতি সোশ্যাল মিডিয়ায় তাদের আপলোড হওয়া ছবিতে দেখা গিয়েছিলো, অভিনেত্রী অনুষ্কা শর্মা মেয়ে ভামিকাকে কোলে নিয়ে আগে হেঁটে যাচ্ছিলেন, আর তার পিছনে কোহলি মালপত্র নিয়ে যাচ্ছিলেন। আর সম্প্রতি সেই ছবি আপলোড হয়েছিল সোশ্যাল মিডিয়ায়। আর এবার বিরাট আর অনুষ্কাকে দেখা গেলো ফটোশুটের ফ্লোর দুজনে শ্যুটিং এর মাঝে একে ওপরের সঙ্গে মজা করছেন। সম্প্রতি সোশ্যাল মিডিয়ায় একটি ভিডিও আপলোড হয়েছে যেখানে বিরুষ্কা জুটিকে দেখা যাচ্ছে কাজের মাঝে দুজন নিজেদের সঙ্গে মজা করে সময় কাটাচ্ছেন ।\nঅভিনেত্রীকে দেখা গেলো তিনি তার স্বামী বিরাটকে পিছন দিক থেকে দু হাত দিয়ে জড়িয়ে ধরে কিছুটা তুলে নিজের ফিটনেস এর বহিঃপ্রকাশ করলেন। আসলে এই সম্পূর্ণ বিষয়টি ঘটেছে মজার ছলে। আর অভিনেত্রীর এই দুষ্টুমিতে সম্পূর্ণ সঙ্গ দিলেন তার স্বামী ভারতের ক্রিকেট দলের অধিনায়ক বিরাট কোহলি ও। আর এই ভিডিওটি নেট দুনিয়ায় আপলোড হওয়ার পর এই লাভ বার্ডসকে এইরূপ মজা করতে দেখে তাদের অনুগামীরা সকলেই তাদের প্রতি ভালোবাসা জানালেন এবং ভিডিওটি সোশ্যাল মিডিয়ায় আপলোড হওয়ার পর তা পছন্দের লাইক শেয়ার ও পেয়েছে।\nPrevious articleমানবিকতার নজির, অগ্নিকাণ্ডে ক্ষতিগ্রস্ত মানুষদের ১ লক্ষ টাকা অর্থসাহায্য বরুণ ও নাতাশার\nNext article৪ বছর বয়সে বিরাট দুর্ঘটনা, উঠে দাঁড়ানোর ক্ষমতা ছিল না, সেই মেয়েটি আজ ড্যান্স মাস্টার শক্তি মোহন


করোনায় আক্রান্ত, প্রতিমন্ত্রী, হুইপসহ ৩০ সংসদ সদস্য। করোনায় আক্রান্ত, প্রতিমন্ত্রী, হুইপসহ ৩০ সংসদ সদস্য। – দৈনিক তৃণমূল সংবাদ\nকরোনায় আক্রান্ত, প্রতিমন্ত্রী, হুইপসহ ৩০ সংসদ সদস্য।\nকরোনাভাইরাসের সরকারের প্রতিমন্ত্রী, জাতীয় সংসদের হুইপসহ অন্তত ৩০ জন সংসদ সদস্য আক্রান্ত হয়েছেন।\nঅ্যাডভোকেট আবদুল মতিন খসরু, ইঞ্জিনিয়ার মোশাররফ হোসেন, তথ্য প্রতিমন্ত্রী ডা. মুরাদ হাসান ও ঢাকা-৭ আসনের সংসদ সদস্য হাজি মো. সেলিম\nনিজেস্ব প্রতিনিধি:- করোনাভাইরাসের সরকারের প্রতিমন্ত্রী, জাতীয় সংসদের হুইপসহ অন্তত ৩০ জন সংসদ সদস্য আক্রান্ত হয়েছেন। নতুন করে আক্রান্ত হওয়াদের মধ্যে রয়েছেন আওয়ামী লীগের সভাপতিমণ্ডলীর ২ জন সদস্য ও সম্পাদকমণ্ডলীর ২ জন সদস্য। জাতীয় সংসদ ও আওয়ামী লীগ সূত্রে এ তথ্য জানা গেছে।


হ্যাঁ, এটা কেজে আপা আসলে গান গাইছে, রিভারডেলে গিটার বাজছে - সেলিব্রিটি\nপ্রধান সেলিব্রিটি কেন হ্যাঁ, সেই কেজে আপা আসলে 'রিভারডেল' -এ গিটার গাইছেন এবং হত্যা করছেন\nক্যামিলা মেন্ডেস শন মেন্ডেসের সাথে সম্পর্কিত\nকে জে আপা অনায়াসে একমাত্র এবং একমাত্র আর্চি অ্যান্ড্রুজকে জীবিত করে তোলে রিভারডেল এবং স্বাভাবিকভাবেই, তিনি প্রিয় কমিক বইয়ের চরিত্রটিকে তার নিজের মোড় দিয়েছেন। বেটি এবং ভেরোনিকার সাথে প্রেমের ত্রিভুজের মাঝে নিজেকে খুঁজে পাওয়ার সময় প্রত্যেকের প্রিয় রেডহেডের এই সংস্করণটি একজন ফুটবল খেলোয়াড় যিনি একজন আশ্চর্য সঙ্গীতশিল্পীও হতে পারেন। শোতে, আমাদের আর্কাইকিন্সের কাছ থেকে কিছু গিটার বাজানো এবং গাওয়ার জন্য আমাদের সাথে আচরণ করা হয়েছে এবং এটি সর্বদা আনন্দদায়ক।\nকে জানত অর্চি এত ভালো গাইতে পারে, তাই না? তবে সবচেয়ে গুরুত্বপূর্ণ, ভক্তরা জানতে চান যে এটি কিনা আসলে KJ এর মনোরম কন্ঠ আমরা শুনছি। আরে, আমরা সেই পুরো জ্যাক এফ্রন থেকে কিছুটা ভীত হয়েছি যা প্রথমে গান করেনি উচ্চ বিদ্যালয় বাদ্যযন্ত্র মুভি, তাই আমাদের একটু সন্দিহান হওয়ার জন্য আমাদের দোষ দেবেন না। কিন্তু আফসোস, এটা আসলে কেজে গান গাইছে এবং গিটারে আমাদের সেই মায়াবী সুর দিচ্ছে। এবং চক্রান্ত মোচড়, তিনি সমান আরো তিনি টিভিতে বাজানোর চেয়ে সংগীত প্রতিভাবান। আসলে, কেজে এমনকি মনে করেন না যে আর্চি এত দুর্দান্ত। হাঃ হাঃ হাঃ.\nআমি এটা কিভাবে বলতে জানি না, কিন্তু আমরা একই স্তরে নই, আপনি কি বলতে চাচ্ছেন জানেন? কেজে বলতে দ্য লাস্ট ম্যাগাজিন । একরকম আমাকে বলতে হবে যে কৌতুকপূর্ণ ভাবে নয়, কিন্তু সে একজন শিক্ষানবিস। এছাড়াও, তিনি যে গানগুলি লিখেছেন, আমি মনে করি না যে আমি সেগুলি শুনব। আমার সঙ্গীতে তার মতো স্বাদ নেই। আমি সবকিছু একটু শুনি, কিন্তু বেশিরভাগ ক্লাসিক রক এবং পাঙ্ক রক। আমি আর্চির চেয়ে কঠিন জিনিসের মধ্যে আছি।\nআপনি যদি ইনস্টাগ্রামে কেজেকে অনুসরণ করেন, তাহলে আপনি তার ইনস্টাগ্রাম স্টোরিজগুলিতে ভিডিওগুলি দেখেছেন এবং তারপর যেখানে তিনি গিটার বাজান। এবং তার মানে আপনি ভালভাবেই জানেন যে তিনি কতটা হাস্যকর প্রতিভাবান। প্রমাণ:\nAv জ্যামিয়েকুসে এই স্বতaneস্ফূর্ত পরিদর্শন, ধন্যবাদ @wdflandez আমাকে আপনার নতুন গানে অভিনয় করার জন্য ভাই! শ্রবণ করার আশা. #সুসমাচার #ভাগ্যবান\nদ্বারা শেয়ার করা একটি পোস্ট কে জে আপা (jkjapa) 15 আগস্ট, 2017 এ 8:01 pm PDT তে\nসিরিয়াসলি, সে অনেক ভালো। এবং সঙ্গীত সবসময়ই তার একটি আবেগ ছিল, অভিনয়ের আগেও পথ চলার আগে। 2015 সালে ফিরে, কেজে তার পিতামাতার সাথে একটি সাক্ষাত্কারের জন্য বসেছিলেন এবং তারা সাহায্য করতে পারেনি কিন্তু তারা তাদের ছেলের জন্য কতটা গর্বিত এবং কীভাবে তিনি সত্যিই তার সঙ্গীত-সম্পর্কিত স্বপ্নের পিছনে যাচ্ছেন তা নিয়ে হতাশ হতে পারেননি।\nকেজে সবসময় একজন বিনোদনকারী। তিনি যখন পাঁচ বছর বয়সে পিয়ানো শুরু করেন এবং তিনি ইউটিউব থেকে শুরু করে গিটার শিখেছিলেন, তার মা তার বাবার সাথে বলেছিলেন, কেজে সংগীতে খুব প্রতিভাবান। তিনি একজন অসাধারণ পারফর্মার, তিনি গিটার বাজাতে পারেন এবং তিনি আসলে খুব ভাল গান করতে পারেন। Godশ্বর আসলে তাকে কী দিয়েছেন তা আমাদের দেখতে হবে এবং অর্জন করা যায় এমন বিস্ময়কর জিনিসগুলির প্রতিবন্ধক হতে হবে না। KJ তার জীবনের সাথে কী করতে চায় তা সবই ফিরে আসে এবং আমাদের কেবল তাকে যথাসাধ্য সমর্থন করা দরকার। কী সুন্দর.\nএবং যখন কেজে আমাদের আইআরএল -এর জন্য প্রায়শই গায় না, তার গাওয়া সমস্ত গান রিভারডেল স্পটিফাই এবং অ্যাপল মিউজিকে স্ট্রিম করার জন্য উপলব্ধ, যাতে আপনি যখনই চান শুনতে পারেন। তিনি যখন মাত্র 14 বছর বয়সে ডাকা হয়েছিল তখন তিনি একটি অ্যালবাম বের করেছিলেন তৃতীয় ঘর যে কেজে নিজেই ইলেকট্রিক গিটার বাজায়। যদি এটি প্রমাণ করে না যে তিনি ইতিমধ্যে একটি সংগীত কিংবদন্তি, তাহলে আমরা জানি না কী হবে! সুতরাং, যদি কেউ আপনাকে কখনও জিজ্ঞাসা করে, এটি অবশ্যই কেজে নিজেই সেই গানগুলি পরিবেশন করছেন রিভারডেল , সে বসের মত।\nদেখুন: 'রিভারডেল' কাস্টের সুন্দর ছবিগুলি একসাথে আইআরএল -এ ঝুলছে\nক্যামেরন ডালাসের কি ট্যাটু আছে?\nযিনি সাবরিনা কার্পেন্টারের প্রেমিক 2017\nহ্যারি পটারে জুলি ওয়াল্টার\nএলেন শো থিম গানের লিরিক্স\nউচ্চ বিদ্যালয়ের মিউজিক্যাল ট্রয় গায়ক\nহ্যালি reinhart গভীর মধ্যে ঘূর্ণায়মান


প্রকাশিত: ০৯:৩৪ এএম, ১৮ মে ২০২২\nপরিকল্পনামন্ত্রী এম এ মান্নান/ফাইল ছবি\nঅর্থনীতি নিয়ে অস্থির হওয়া যাবে না উল্লেখ করে পরিকল্পনামন্ত্রী এম এ মান্নান বলেছেন, অর্থনৈতিক সংকট ঘটতেই পারে, কিন্তু তা মোকাবিলার জন্য মানসিকভাবে প্রস্তুত থাকতে হবে।\n২০২২-২৩ অর্থবছরের জাতীয় বাজেটের ওপর প্রাক বাজেট গোলটেবিল বৈঠকে তিনি এ কথা বলেন।\nমঙ্গলবার (১৭ মে) ঢাকার নীলক্ষেতে ন্যাশনাল ইন্সটিটিউট অব কস্ট অ্যান্ড ম্যানেজমেন্ট একাউন্টেন্টস অব বাংলাদেশের (আইসিএমএবি) উদ্যোগে হয় এই বৈঠক।\nএতে অংশ নেন মহাহিসাব নিরীক্ষক ও নিয়ন্ত্রক মো. মুসলিম চৌধুরী, অগ্রণী ব্যাংকের চেয়ারম্যান ড. জাহিদ বখত, সেন্টার ফর পলিসি ডায়ালগের (সিপিডি) ফেলো প্রফেসর মুস্তাফিজুর রহমান প্রমুখ।\nপরিকল্পনামন্ত্রী বলেন, জাতি হিসেবে আমরা খুব একটা কর্মঠ নই। আমরা চাপে পড়লে কাজ করি কিন্তু তা নাহলে করতে চাই না। অর্থনীতি খুব গুরুত্বপূর্ণ একটি বিষয় এটিকে নিয়ে প্যানিকড হওয়া যাবে না। আমি হাওর এলাকার সন্তান। আমি ছোটবেলায় দেখেছি হাওরের ঢেউ কত কঠিন হতে পারে। ঢেউ দেখে মাথা নষ্ট হয়ে যেত, কিন্তু হাল ছাড়িনি। আমাদের প্রান্তিক জনগণের প্রতি নজর আছে। বাজার অর্থনীতির শক্তির কারণে নিয়ন্ত্রণ করতে পারছি না। বাজার অর্থনীতির বাস্তবতা মেনে নিয়েই এর নিষ্ঠুরতা যত কমানো যায় তা নিয়ে কাজ করছি।\nমহাহিসাব নিরীক্ষক ও নিয়ন্ত্রক মো. মুসলিম চৌধুরী বলেন, বাজেট কোনো আয় ব্যয়ের শিট নয়। বর্তমানে বাজেট প্রণয়নে আগের চেয়ে অনেক বেশি স্বচ্ছতা এসেছে। জাতীয় বাজেট মোট অর্থনীতির চার ভাগের একটি অংশ মাত্র। এক্ষেত্রে লক্ষণীয় যে, টাকা আনলিমিটেড নয়। সরকারের টাকার লিমিটেশন আছে। আমাদের জিডিপির গড়ে ৩০ শতাংশ বিনিয়োগ করা হয়। এরমধ্যে ২৪ শতাংশ প্রাইভেট সেক্টর থেকে আসে, আর বাকি ৬ শতাংশ সরকারি বিনিয়োগ।\nআল সাদী ভূঁইয়া/জেডএইচ/জিকেএস


প্রিয়.কম | ব্রণ দূর করা নিয়ে সবারই আছে যেসব ভ্রান্ত ধারণা!\nফাওজিয়া ফারহাত অনীকা - ০৬ সেপ্টেম্বার, ২০১৭\n(প্রিয়.কম) ত্বকে ব্রণের সমস্যা খুবই সাধারণ একটি সমস্যা। কিছুদিন পরপরই দেখা যায় মুখের ত্বকে নতুন নতুন ব্রণের উৎপত্তি হচ্ছে। কোন অনুষ্ঠান থাকলে যেন কথাই নেই! ঠিক অনুষ্ঠানের আগের দিনেই ব্রণ তার অস্তিত্ব দেখা দেয়!\nব্রণ শুধুই যে ত্বকের উজ্জ্বলতা এবং পরিচ্ছন্নতা নষ্ট করে দেয় তা কিন্তু হয়। ব্রণের সমস্যার ফলে মনও খারাপ হয়ে যায় খুব। কিন্তু কী করলে ব্রণ হয় এবং কী করলে ব্রণ হয় না, এমন একটা বহুল আলোচিত ব্যপার নিয়ে আমাদের সকলের মধ্যে রয়েছে কিছু ভ্রান্ত এবং ভুল ধারণা। যার ফলে, কিছু ভুল অভ্যাসের কারণে ব্রণের সমস্যা অহরহ দেখা দেয় এবং ভালো হতে অনেক বেশী সময় নেয়।\nজেনে নিন ব্রণের সমস্যা দূর করা নিয়ে কিছু ভুল ধারণা যা আমরা সঠিক বলে জেনে আসছি এতোদিন ধরে।\n১/ ব্রণ কমাতে টুথপেস্ট সাহায্য করে থাকে\nটুথপেস্টে থাকে বেকিং সোডা, এসেনশিয়াল অয়েল, হাইড্রোজেন পারঅক্সাইড, মেনথল এবং ট্রাইক্লোসান যা ব্রণকে শুকিয়ে যেতে সাহায্য করে। কিন্তু টুথেপেস্ট থেকে ত্বকে র‍্যাশের প্রাদুর্ভাবও দেখা দিতে পারে।\n২/ মুখ অনেকবার করে পরিষ্কার করলে ব্রণ চলে যায়\nব্রণ এবং ব্ল্যাকহেডস হয়ে থাকে মুখের লোমকূপে ময়লা জমে থাকার কারণে। যে কারণে আপনি ভাবতে পারেন, অনেক বেশী বার মুখ ধুলে মুখের ব্রণ কমে যাবে। তবে আসলে সেটি হয় না! বরং অনেকবার করে মুখ ধোয়ার ফলে মুখের ত্বকের সমস্যা দেখা দিতে পারে। অতিরিক্ত স্ক্রাব ব্যবহার করা অথবা স্পঞ্জ দিয়ে মুখ পরিষ্কার করা মুখের ত্বকের জন্যে ক্ষতিকর। সে কারণেই বলা হয়ে থাকে, প্রতিবার মুখ ধোয়ার পরে তোয়ালে দিয়ে খুব সাবধানে মুখ মোছা উচিৎ।\n৩/ দুশ্চিন্তার কারণে ব্রণ হয়ে থাকে\nআমরা অনেকেই এই ভুল তথ্য এবং ধারণা জেনে আসছি। তবে সত্যিটা হলো, দুশ্চিন্তা অথবা অধিক চিন্তার ফলে নতুন করে ব্রণ হয় না, বরং আগের থেকেই ত্বকে থাকা ব্রণ ভালো হতে অধিক সময় নেয় এবং ব্রণ আরো বেড়ে যায়।\n৪/ রোদের আলো ব্রণের সমস্যা দূর করে\nরোদের ইউভি (UV) রশ্মি সিবাম গ্ল্যান্ডের কাজ ত্বরান্বিত করে দেয় যার ফলে ত্বকে নতুন ব্রণের উৎপত্তি দেখা দেয়। ফলে রোদের আলোতে বের হবার সময় মনে করে অবশ্যই ভালো কোন ব্র্যান্ডের সানস্ক্রিম ত্বকে ভালোভাবে লাগিয়ে নিতে হবে।\n৫/ সকল ধরণের মেকআপ সামগ্রী ব্রণের জন্য দায়ী\nঅবশ্যই সকল ধরণের মেকআপ সামগ্রী ত্বকে ব্রণের জন্যে দায়ী নয়। সে জন্য আপনাকে বেছে বেছে আপনার ত্বকের সাথে মানানসই পণ্য ব্যবহার করতে হবে। সবচেয়ে ভালো হয় মেকআপের পণ্য কেনার সময় পণ্যের গায়ে ননকোমেডোজেনিক (Noncomedogenic) লেখা দেখে কেনা। কারণ এমন ধরণের পণ্য সমস্যাযুক্ত ত্বকের জন্যেই বিশেষভাবে বানানো হয়।\nএছাড়া পণ্যের গায়ে উপাদানের তালিকায় যদি অ্যালকোহল এবং অয়েল লেখা থাকে তবে সেসকল পণ্য এড়িয়ে যেতে হবে।\n৬/ খাওয়াদাওয়ার অভ্যাসে ব্রণের উপর কোন প্রভাব ফেলে না\nপ্রাচীনকালে এমনকি কিছুদিন আগে পর্যন্তও এমন ধারণা পোষণ করা হত যে, ত্বকে ব্রণ তৈরি হবার সাথে খাওয়াদাওয়ার অভ্যাসের কোন সম্পর্ক নেই। কিন্তু বর্তমান সময়ের গবেষণা জানাচ্ছে একেবারেই ভিন্ন কথা।\nচিনি ইনসুলিন তৈরি ত্বরান্বিত করে থাকে, যার ফলে শরীরে প্রয়োজনের অতিরিক্ত ইনসুলিনের আধিক্য দেখা দিলে ব্রণের উৎপত্তি দেখা দিতে থাকে। ব্রণ থেকে দূরে থাকার জন্যে যে কারণে হাই গ্লাইসেমিক ইনডেক্স (High Glycemic Index) জাতীয় খাবার যেমন: কোল্ড ড্রিংক্স, সাদা রুটি, চকলেট ইত্যাদি থেকে দূরে থাকতে বলা হচ্ছে। হাই গ্লাইসেমিক জাতীয় খাদ্য সাধারণত রক্তের সুগার লেভেল বাড়িয়ে দিয়ে থাকে, যার ফলে ত্বকে ব্রণের প্রাদুর্ভাব দেখা দেয়।


ফেব্রুয়ারি মাসে টেট পরীক্ষা সংক্রান্ত বিজ্ঞপ্তি জারি হবে!\nহোমTRIPURAফেব্রুয়ারি মাসে টেট পরীক্ষা সংক্রান্ত বিজ্ঞপ্তি জারি হবে!\nDeskO Bureau ১/৩০/২০১৯ ০৪:৩০:০০ PM\nবুনিয়াদি স্তরে শিক্ষক নিয়ােগের ক্ষেত্রে পেশাগত ডিগ্রিতে (বি এড/ডি এল এড) এককালীন ছাড়ের পর টেট – ওয়ান এবং টেট-টু পরীক্ষার প্রস্তুতি শুরু করেছে শিক্ষা দপ্তর। আগামী ফেব্রুয়ারী মাসের শেষ সপ্তাহে পরীক্ষা সংক্রান্ত বিজ্ঞপ্তি জারি হতে পারে। শিক্ষামন্ত্রী রতন নাথ গতকাল মহাকরণে সাংবাদিকদের প্রশ্নের উত্তরে এ সংবাদ জানিয়েছেন। মন্ত্রী শ্রীনাথ জানান, বিজ্ঞপ্তিতে পরীক্ষা সংক্রান্ত সূচি প্রকাশ করা হবে।\nঅনলাইনে পরীক্ষার্থীদের আবেদন করতে হবে। যাদের পেশাগত ডিগ্রি রয়েছে তারা পৃথক ফরমে আবেদন করবে। যাবতীয় প্রক্রিয়া শেষ করে অক্টোবর/নভেম্বর মাসে পরীক্ষা গ্রহণ করা হতে পারে। অনলাইন আবেদনপত্র জমা দেবার সময় শেষ হবার পর জানা যাবে পরীক্ষার্থীর প্রকৃত সংখ্যা। পরীক্ষার্থীর সংখ্যা যদি বেশি হয়, তখন একাধিক দিনে পরীক্ষা গ্রহণ করা হবে। প্রশ্নোত্তরে মন্ত্রী জানিয়েছেন, ৬০ শতাংশ কাট অফ মার্কস পেয়ে যারা উত্তীর্ণ হবে প্রাপ্ত নম্বরের ভিত্তিতে তাদের নামের তালিকা প্রস্তুত করা হবে। চাকরি প্রদানের ক্ষেত্রে যাদের পেশাগত ডিগ্রি রয়েছে তাদের অগ্রাধিকার দেওয়া হবে। যাদের পেশাগত ডিগ্রি নেই তাদের শূন্যপদের ভিত্তিতে ট্রেনি টিচার হিসাবে নিয়ােগ করা হবে। দুই বছরের মধ্যে তাদের পেশাগত ডিগ্রি অর্জন করতে হবে। তখন তাদের পদের নাম শিক্ষক হবে। প্রাথমিক তথ্য অনুযায়ী শিক্ষা দপ্তরে বুনিয়াদি তরে শূন্যপদের সংখ্যা প্রায় ছয় হাজার। তালিকাভুক্ত উত্তীর্ণ যারা চাকরি পাবে না তারা অপেক্ষমাণ তালিকায় থাকবে। পরবর্তী সময়ে নিয়ােগের সময় তারা বিবেচিত হবে। টেট-ওয়ান ও টু পরীক্ষার যােগ্যতা সম্পর্কে শিক্ষামন্ত্রী জানিয়েছেন, টেট-ওয়ান পরীক্ষায় বসতে উচচমাধ্যমিক পরীক্ষায় ৫০ শতাংশ নম্বর ও ডি এলএড অথবা স্নাতক ডিগ্রি ও ডি এলএড অথবা স্নাতকস্তরে ৫০ শতাংশ নম্বর ও বিএড ডিগ্রি লাগবে। টেট-টু পরীক্ষায় বসতে স্নাতক ডিগ্রির সঙ্গে ডি এল এড অথবা ৫০ শতাংশ নম্বর সহ স্নাতক ডিগ্রি ও বিএড ডিগ্রি লাগবে। এককালীন ছাড়ে শুধুমাত্র পেশাগত যােগ্যতা না থাকলেও চলবে।\nঅপর এক প্রশ্নের উত্তরে শিক্ষামন্ত্রী জানিয়েছেন, সুপ্রিম কোর্ট ১০৩২৩ শিক্ষকদের নিয়ােগের ক্ষেত্রে যে সব সুবিধা প্রদানের নির্দেশ দিয়েছে রাজ্য সরকার প্রতিটি সুবিধা প্রদান করবে টেট-ওয়ান ও টু পরীক্ষার মাধ্যমে নিয়ােগের ক্ষেত্রে।শিক্ষামন্ত্রী শ্রীনাথ পরীক্ষার্থীদের আহ্বান জানিয়েছেন, রাজ্য সরকারের আবেদনের ভিত্তিতে কেন্দ্রীয় সরকার যে এককালীন ছাড়ের সুযােগ দিয়েছে সে সুবিধা গ্রহণ করতে।প্রসঙ্গত, কেন্দ্রীয় সরকার এই ছাড়ের সুবিধা প্রদান করায় রাজ্যের বেকারদের মধ্যে উৎসাহ সৃষ্টি হয়েছে। ধারণা করা হচ্ছে, পরীক্ষার্থীর সংখ্যা প্রচুর হবে । শহরের বিভিন্ন কোচিং সেন্টারে এখন পরীক্ষার্থীর উপচেপড়া ভিড়।


Torongo 24 » শিশু ও কিশোরদের মোবাইল ফোন থেকে দূরে রাখুন শিশু ও কিশোরদের মোবাইল ফোন থেকে দূরে রাখুন – Torongo 24\nশিশু ও কিশোরদের মোবাইল ফোন থেকে দূরে রাখুন\nপ্রকাশিত : ১০:৫৫ পূর্বাহ্ণ | ০৬ জুন, ২০২০\nজাকির হোসেন সৌরভ : বর্তমানে করোনা ভাইরাস কোভিড”১৯ মহামারির সংকটকালে মোবাইল ফোন ব্যবহারে মারাত্মক ঝুঁকিতে অল্প বয়সী শিশু এবং কিশোররা। করোনা ভাইরাস এর কারণে সারা বিশ্বে শিশু ও কিশোররা ঘরবন্দি হয়ে পড়ায় আকৃষ্ট হচ্ছে মোবাইল ফোনের দিকে।\nঅতিমাত্রায় মোবাইল ফোন ব্যবহারে ক্ষতির দিক গুলো বয়ষ্ক মানুষেরর জন্য যথটা ভয়াবহ শিশুদের জন্য তা আর ও বেশি ভয়াবহ! শিশুরা এক মিনিট কথা বললে মস্তিস্কে যে কম্পন তৈরী হয় তা স্থির হতে সময় লাগে ২ ঘন্টা। তাই শিশুদের যথাসম্ভব মোবাইল ফোন থেকে দূরে রাখা উচিত। মার্কিন একটি গবেষণায় দেখা গেছে যুক্তরাষ্ট্রের প্রতি ১০০ জনের ৭০ জনই মোবাইল ফোন ব্যবহার করে। বাংলাদেশে এ নিয়ে তেমন কোন গবেষণা না থাকলে ও সংখ্যাটা নেহায়েত কম হবে না।\nবেশির ভাগ সময়ই শিশুরা খেলার ছলে ব্যবহার করে যোগাযোগের আধুনিক মাধ্যম। যার ভিত্তিতে ভিডিও গেইম,ফেইসবুক,ইউটিউব,অডিও-ভিডিও গান ইত্যাদি ব্যবহার করছে শিশুরা।\nকিন্তু এর আড়ালে স্বাস্থ্যগত বা মানসিক দিক থেকে যে ভয়াবহ ক্ষতির শিকার হচ্ছে সে সম্পর্কে কতটা সচেতন অভিভাকরা ! মনোবিজ্ঞানের গবেষণা বলছে,বয়স্কদের চেয়ে কোমলমতি শিশু ও কিশোররাই বেশি আসক্ত মোবাইল ফোনে। ডা. মুখলেছুর রহমান শামীম ( চোখ,নাক-কান-গলা বিশেষজ্ঞ) তিনি বলেন যে,বয়স্কদের চেয়ে শিশু ও কিশোরদের রোগ প্রতিরোধ ক্ষমতা কম এবং মস্তিস্কের কোষ ও নরম। তাই মোবাইল ফোন থেকে বিকিরণ হওয়া মারাত্মক রেডিয়েশন কাতর শিকার হচ্ছে তারা।\nতড়িৎ চম্বুকীয় দূষণের কারণে চোখের দৃষ্টি, মৃগী রোগ কিংবা হাঁপানিসহ নানা রোগের ঝুঁকিতে এসব শিশুও কিশোররা।\nতাই বিশেষজ্ঞরা বলছেন, অভিভাবকদের সচেতন হতে হবে। শিশুদের যতটা সম্ভব মোবাইল ফোন থেকে দূরে রাখতে হবে।


পুঁজিবাজারে বিনিয়োগকারীদের আস্থা ফিরেছে: সালমান এফ রহমান - Bhorer Kagoj\nপ্রচ্ছদ অর্থনীতি পুঁজিবাজারে বিনিয়োগকারীদের আস্থা ফিরেছে: সালমান এফ রহমান\nপ্রকাশিত: জুন ১৯, ২০২১ , ৪:১৪ অপরাহ্ণ আপডেট: জুন ১৯, ২০২১ , ৪:১৪ অপরাহ্ণ\nপুঁজিবাজারে বিনিয়োগকারীদের আস্থা ফিরেছে। গত এক বছরে পুঁজিবাজারে নতুন ধরন দেখছে বলে জানিয়েছেন প্রধানমন্ত্রীর বেসরকারি শিল্প বিষয়ক উপদেষ্টা সালমান এফ রহমান। অধ্যাপক শিবলী রুবাইয়াত-উল-ইসলামের নেতৃত্বাধীন নতুন কমিশন অনেকগুলো সুন্দর পদক্ষেপ নিয়েছেন বলেও উল্লেখ করেন তিনি।\nঅনুষ্ঠানে বিশেষ অতিথি হিসেবে উপস্থিত ছিলেন বাংলাদেশ সিকিউরিটিজ অ্যান্ড এক্সচেঞ্জ কমিশনের (বিএসইসি) চেয়ারম্যান অধ্যাপক শিবলী রুবাইয়াত-উল-ইসলাম, কমিশনার ড. শেখ সামসুদ্দিন আহমেদ, ঢাকা স্টক এক্সচেঞ্জের (ডিএসই) চেয়ারম্যান ইউনুসুর রহমান ও চট্টগ্রাম স্টক এক্সচেঞ্জের (সিএসই) চেয়ারম্যান আসিফ ইব্রাহিম। এছাড়া আলোচক হিসেবে ছিলেন ডিএসই ব্রোকার্স অ্যাসোসিয়েশন অব বাংলাদেশের (ডিবিএ) সভাপতি শরিফ আনোয়ার হোসাইন ও এএমসি অ্যাসোসিয়েশনের সভাপতি ড. হাসান ইমাম।\nসালমান এফ রহমান বলেন, গত একবছর পুঁজিবাজারে লেনদেন ও বাজার মূলধন বেড়েছে। একইসঙ্গে বেসিক সমস্যা ইক্যুইটিভিত্তিক মার্কেট থেকে বেরিয়ে আসার চেষ্টা করা হচ্ছে। সবমিলিয়ে পুঁজিবাজারের ভবিষ্যত ভালো দেখছি। তিনি বলেন, পুঁজিবাজার ভালো হওয়ার সঙ্গে সঙ্গে স্টেক হোল্ডারদের দায়িত্ব বাড়বে। বাজারের স্বার্থে দেশের উভয় স্টক এক্সচেঞ্জে ম্যানেজমেন্টের সক্ষমতা বাড়াতে হবে। বিশ্বের উন্নত দেশগুলোর পুঁজিবাজার যেভাবে পরিচালিত হয় সেভাবে হতে হবে। সেখানে যে ধরনের সুযোগ-সুবিধা আছে, সেগুলো আমাদেরও চালু করতে হবে।\nতিনি আরো বলেন, আজকের আলোচনায় চূড়ান্ত বাজেটে তালিকাভুক্ত ও অতালিকাভুক্ত কোম্পানির করহার ব্যবধান বাড়ানো, লভ্যাংশে দ্বৈত করহার প্রত্যাহার, মার্চেন্ট ব্যাংকের করহার কমানো, অপ্রদর্শিত অর্থ বিনিয়োগের সুযোগসহ যেসব প্রস্তাব করা হয়েছে-সেগুলোর পেছনে যুক্তি আছে। এ প্রস্তাবগুলো চূড়ান্ত বাজেটে অন্তর্ভুক্ত করার চেষ্টা করব।\nবিএমবি’র সভাপতি ছায়েদুর রহমান বলেন, তালিকাভুক্ত কোম্পানির পাশাপাশি অতালিকাভুক্ত কোম্পানির করহার আড়াই শতাংশ কমানো হয়েছে। এর মাধ্যমে উভয় ক্ষেত্রের মধ্যে করহারের ব্যবধান সাড়ে ৭ শতাংশ। কিন্তু একটি তালিকাভুক্ত কোম্পানির বিভিন্ন নিয়মকানুন মেনে চলার কারণে ব্যয় অনেক বেশি হয়। যে কারণে ভালো মুনাফা করা বৃহৎ কোম্পানিগুলো তালিকাভুক্ত হতে চাইবে না। এ সমস্যা কাটিয়ে তুলতে তালিকাভুক্ত ও অতালিকাভুক্ত কোম্পানির করহার ব্যবধান ১৫ শতাংশ করার প্রস্তাব করেন তিনি।\nসিএমজেএফ এর সভাপতি হাসান ইমাম রুবেল বলেন, বিশ্বের যেকোন দেশের অর্থনীতি ভাইব্রেন্ট হয়েছে পুঁজিবাজারের ভাইব্রেন্টের ওপর ভিত্তি করে। বাংলাদেশেও এর বাইরে সুযোগ নাই। তাই এ বাজারকে গুরুত্ব দিতে হবে। তিনি বলেন, তালিকাভুক্ত কোম্পানির করহার কমানো হয়েছে। এটা ভালো উদ্যোগ। তবে পুঁজিবাজারে ভালো কোম্পানিকে তালিকাভুক্তিতে উৎসাহিত করার জন্য তালিকাভুক্ত ও অতালিকাভুক্ত কোম্পানির করহার বাড়ানো দরকার।\nকর পুঁজিবাজার মার্কেট স্টেক হোল্ডার


চাঁদপুরে থানা ও গোয়েন্দা পুলিশের সাঁড়াশি অভিযানে খোয়া যাওয়া ৬১ লাখ টাকা মাত্র ৭ ঘণ্টার মধ্যে উদ্ধার হয়েছে। রোববার (২১ জুন) সন্ধ্যা ৭টায় চাঁদপুর শহরের পুরানবাজার এলাকা থেকে এই ঘটনায় জড়িত সজিব নামে এক অটোরিকশা চালককেও আটক করা হয়েছে।\nচাঁদপুর সদর থানার ওসি মো. নাসিমউদ্দিন জানান, রোববার বেলা ১১টায় শহরের পৌরসভা কার্যালয়ের পাশে ইউসিবিএল ব্যাংক থেকে বিকাশ এজেন্টের একজন কর্মী ৬১ লাখ টাকা তুলেন। পরে ব্যাটারিচালিত একটি অটোরিকশা নিয়ে শহরের জোড় পুকুরপাড়ে যান তিনি। এসময় ভুল করে টাকাভর্তি লাল রঙের ভ্যাগটি অটোরিকশায় রেখে তিনি নেমে যান। তারপরই টাকাসহ ঘটনাস্থল থেকে পালিয়ে যায় অটোচালক।\nঅভিযানের এক পর্যায়ে সন্ধ্যা ৭টায় সেই ৬১ লাখ টাকার সন্ধান পায় পুলিশ। পরে শহরের পুরানবাজার থেকে টাকাসহ সজিব নামে অটোরিকশা চালককে থানায় নিয়ে যাওয়া হয়। এই ঘটনায় অভিযুক্তের বিরুদ্ধে আইনগত ব্যবস্থা নেয়ার কথা জানান ওসি।\nতিনি বলেন, একজন যাত্রী নেমে যাবার পর তার সঙ্গে থাকা ব্যাগটি না ফিরিয়ে দিয়ে অটোরিকশা চালক সজিব কেন তার বাসায় টাকা নিয়ে গিয়েছিল তাও খতিয়ে দেখছে পুলিশ।\nঅন্যদিকে, দ্রুত সময়ে টাকা উদ্ধার করে দেবার জন্য পুলিশকে ধন্যবাদ জানান বিকাশের এজেন্ট আলমগীর আলম জুয়েল। একই সঙ্গে এই বিষয় প্রতিনিয়ত খোঁজ খবর নেয়ার জন্য অতিরিক্ত পুলিশ সুপার (দপ্তর) মো. আসাদুজ্জামানের প্রতিও কৃতজ্ঞতা জানান তিনি।\nএদিকে, খোয়া যাওয়া মোটা অঙ্কের টাকা উদ্ধারের বিষয় চাঁদপুর জেলা পুলিশ সুপার মো. মাহবুবুর রহমান বলেন, সবস ময় দায়িত্ব নিয়েই মানুষের জন্য কাজ করছে পুলিশ। সেই ধারাবাহিকতা ধরেই একজন মানুষের পাশে এভাবে ছুটে গেছেন পুলিশ বাহিনী। এই জন্য সদর মডেল থানা ও জেলা গোয়েন্দা পুলিশের সদস্যদের ধন্যবাদ জানান জেলা পুলিশ সুপার।


দুই বি’দেশি কু’কুর ও ১০ দে’হর’ক্ষী নিয়ে এলা’কায় চ’ক্কর দিতেন ই’রফান! - বিস্তারিত ভেতরে!\nHome/অন্যান্য/দুই বি’দেশি কু’কুর ও ১০ দে’হর’ক্ষী নিয়ে এলা’কায় চ’ক্কর দিতেন ই’রফান!\nদুই বি’দেশি কু’কুর ও ১০ দে’হর’ক্ষী নিয়ে এলা’কায় চ’ক্কর দিতেন ই’রফান!\nজাতীয়ঃ নৌবাহিনী ক’র্মকর্তাকে মা’রধ’রের ঘ’টনায় আ’টক সাংসদ হাজী সেলিমের ছেলে ৩০ নম্বর ওয়ার্ডের কাউন্সিলর মোহাম্ম’দ ইরফান সেলিম ম’দ পানের পর রাতে এলাকায়\nঘো’রাঘুরি করতো। এসময় তার স’ঙ্গে থাকতো তিন লাখ টাকায় কেনা দুটি বিদেশি কু’কুর ও আট থেকে দশজন দে’হর’ক্ষী। এতদিন ই’রফানের ভ’য়ে ভী’ত থাকলেও তার বাসায়\nর‌্যা’বের অ’ভিযানের পর মুখ খুলতে শুরু করেছেন স্থা’নীয়রা। চ’কবাজার বড় কা’টরার স্থানীয় দুই বা’সিন্দা নাম প্রকাশ না করার শ’র্তে জানান, ‘হাজী সেলিমের ছেলে ইরফান\nসেলিম রাতে ম’দপান করতো। তিন লাখ টাকায় কেনা দুটি বিদেশি কুকুর নিয়ে প্রায় সময় রাতে রা’স্তায় ঘো’রাঘুরি করতো। সেসময় তার স’ঙ্গে থাকতো দে’হর’ক্ষীরা। কা’উন্সিলরকে রা’স্তায় ম’দ্যপ অ’বস্থায় দেখার পর কারো কিছু বলার সা’হস ছিল না।’\nতারা আরো জানান, ই’রফান বিদেশে লেখাপড়া করেছে। তার কা’লচারটা বিদেশি বিদেশি ছিল। এজন্য রাত হলেই সে ম’দের মধ্যে থাকতো। ম’দ্যপ অ’বস্থায় বিদেশি কুকুর নিয়ে\nরা’স্তায় ঘো’রাঘুরি করতো। রবিবার রাতে (২৫ অক্টোবর) ধা’নমন্ডিতে সং’সদ সদস্য হাজী সেলিমের গাড়ির স’ঙ্গে নৌ’বাহিনীর ক’র্মকর্তা লে’ফটেন্যা’ন্ট ওয়াসিমের মোটরসাইকেলের ঘ’ষা লা’গায় তাকে বে’ধড়ক মা’রধ’র করেছেন গাড়িতে থাকা কয়েকজন। মা’রধ’রের ঘ’টনায় ভু’ক্তভো’গী নৌ’বাহিনীর ক’র্মকর্তা ওয়াসিম আ’হত হন।\nএ ঘ’টনায় সং’সদ সদস্য হাজী সেলিমের ছেলে মোহাম্ম’দ ই’রফান সেলিমসহ চারজনকে আ’সামি করে একটি মা’মলা দা’য়ের করেন নৌবাহি’নীর ক’র্মকর্তা ওয়াসিম। ওই মা’মলার\nপরিপ্রে’ক্ষিতে সোমবার সাড়ে ১২টার দিকে হাজী মোহাম্ম’দ সেলিমের ছেলে ই’রফান সেলিমের অব’স্থান শ’নাক্ত করে তার বাসায় অ’ভিযান পরিচালনা করে র‌্যা’ব। পরে র‌্যা’ব ইরফান ও তার দে’হর’ক্ষী মো. জা’হিদকে গ্রে’প্তার করতে স’ক্ষম হয়।\nPrevious প্রতিদিন ১২শ’ লিটার আতর দিয়ে ধো’য়া হয় কাবা শরিফ\nNext বাবা-শ্ব’শুর এমপি, শাশুড়ি উপজে’লা চে’য়ারম্যান, নিজে ওয়ার্ড কা’উন্সিলর : যেভাবে চলতেন ইরফান সেলিম


হারলেমের হৃদয় হতে -Deshebideshe\n‘I saw Harlem teeming with sounds and ritual colors\nAnd outrageous smells – ’\n(কবি এবং স্বাধীন সেনেগালের প্রথম রাষ্ট্রপতি)\nভেদ রয়ে যায় সাদায়-কালোয়\nপর্যটকরা নিউইয়র্ক গেলে দেখতে যাবেন এম্পায়ার স্টেট বিল্ডিং, স্ট্যাচু অব লিবার্টি, ৯/১১ মেমোরিয়াল মিউজিয়াম, ফ্রিডম টাওয়ার ইত্যাদি দ্রষ্টব্য স্থান এবং স্থাপনা। নিউইয়র্কের কথা লিখতে বসলেও এগুলোর কথা লেখাই হয়তো স্বাভাবিক। আমিও যখন প্রথম আমেরিকা যাই, তখন নিউইয়র্কে গিয়ে এসব জায়গায়ই গিয়েছিলাম। আমেরিকা ভ্রমণ করে অনেকেই এসব দ্রষ্টব্য স্থান সম্পর্কে লিখেছেন। নতুন করে এগুলো সম্পর্কে আর কী লেখা যেতে পারে? তবে আমার কাছে নিউইয়র্ক সবসময়ই আকর্ষণীয় এবং কৌতূহলোদ্দীপক একটি জায়গা। ঘর থেকে রাস্তায় বের হলেই চারদিকে তাকাই; দেখি শহরটির জীবনযাত্রা, আর মানুষের চলাফেরা। কত ধরনের মানুষ বাস করে এই শহরটিতে, আর কত বিচিত্র তাদের জীবনধারা!\nতাই বলে হারলেমের কথা? এই নামটি উচ্চারণের সঙ্গে সঙ্গে চোখে ভেসে ওঠে এমন এক জায়গা, যেখানে রাস্তায় হামেশাই হচ্ছে হানাহানি, ছিনতাই, দাঙ্গা ইত্যাদি। আমারও এরকমই ধারণা ছিল। তাই আমাদের মেয়ে শমী আর তার স্বামী ফারাজ যখন জানাল যে, ওরা মিড টাউনের অ্যাপার্টমেন্ট ছেড়ে হারলেম চলে যাবে, তখন খুবই অবাক হয়েছিলাম। তবে তাদের বুদ্ধি-বিবেচনার ওপর আমার বেশ ভরসা আছে; তাছাড়া ছেলেমেয়ে বড় হয়ে যাওয়ার পর থেকে তাদের জীবনের কোনো বিষয়েই আমি নাক গলাইনি এবং এক্ষেত্রেও কিছু না বলে অপেক্ষা করলাম জায়গাটি দেখার জন্য।\nস্বীকার করতে দ্বিধা নেই, মেয়েজামাই না গেলে আমিও হয়তো কখনো বেড়ানোর জন্য হারলেম যেতাম না। এখন বুঝতে পারি, হারলেম না গেলে আমার নিউইয়র্ক দেখা কত অসম্পূর্ণ থেকে যেত। ম্যানহাটন বরোর একটি বড়সড় পাড়া হারলেম। পূর্ব-পশ্চিম এবং উত্তর-দক্ষিণ সবদিকেই এর বিসত্মৃতি বেশ কয়েক মাইল (আমেরিকায় এখনো মাইলেই দূরত্ব মাপা হয়)। সপ্তদশ শতকের কোনো এক সময় ওলন্দাজরা এসে একটি গ্রামের পত্তন করে এবং নেদারল্যান্ডসে নিজেদের ফেলে আসা শহরের নামে তার নাম দেয় হারলেম। কালক্রমে সে-জায়গাটি নিউইয়র্ক শহরের অংশ হিসেবে গড়ে ওঠে। সে-সময় প্রথমে ইতালীয় এবং ইহুদিরা ছিল এই অঞ্চলে সংখ্যাগরিষ্ঠ। কিন্তু বিংশ শতকের প্রথমদিকে একসময় আমেরিকার বিভিন্ন অঞ্চল থেকে দলে দলে আফ্রিকান-আমেরিকানরা এসে বসতি গাড়ে হারলেমে। ক্রমে তারা হয়ে যায় মোট জনসংখ্যার প্রায় নববই শতাংশ।\nকিন্তু মহামন্দার কারণে তিরিশের দশকে হারলেমের অর্থনৈতিক অবস্থার অবনতি ঘটে। ফলে প্রতি চারজনের একজন হয়ে যায় বেকার। দারিদ্র্য এবং বেকারত্বের সঙ্গে অবনতি ঘটে সামাজিক পরিস্থিতির। মাদক, ডাকাতি, ছিনতাই এসব হয়ে ওঠে নিত্যনৈমিত্তিক ঘটনা। সে-অবস্থা চলে আশির দশকের শেষের দিক পর্যন্ত। কিন্তু সে-সময় থেকে পরপর দুজন মেয়র কঠোর ব্যবস্থা নেন এসব অপরাধের বিরুদ্ধে। তার ফলও পাওয়া যায়; অপরাধের সংখ্যা দ্রম্নত কমে আসে। সরকারের দিক থেকে বিভিন্ন পদক্ষেপ নেওয়া হয় বাসস্থান এবং শিক্ষাব্যবস্থার উন্নতির লক্ষ্যে। অবস্থার উন্নতির সঙ্গে সঙ্গে হারলেম তার পুরনো গৌরব ফিরে পেতে শুরু করে। বিভিন্ন ধরনের জনগোষ্ঠী আবার এসে বসবাস শুরু করে এ-অঞ্চলে। শমী আমাকে বলেছিল, এখন অনেকেই হারলেমে বাসা নিচ্ছে। পরিসংখ্যান বলছে, হারলেমের জনসংখ্যার অর্ধেকের কিছু বেশি এখন আফ্রিকান-আমেরিকান। বাকিদের অধিকাংশই হিস্পানিক অথবা অন্যান্য গোষ্ঠীর – শ্বেতাঙ্গ মাত্র দশ শতাংশ। খালি চোখে অবশ্য আমার কাছে মনে হয় যে, আফ্রিকান-আমেরিকানরা এখনো শুধু সংখ্যাগরিষ্ঠই নয়, বিশাল ব্যবধানে বেশি।\nআমি বিকেলে হাঁটতে যাই দুটি পার্কে – সেন্ট্রাল পার্ক এবং মর্নিংসাইড পার্ক। হারলেমের দক্ষিণ প্রামেত্ম সেন্ট্রাল পার্কের উত্তর সীমানা। শমীর বাসা থেকে হেঁটে সেখানে পৌঁছতে দশ মিনিটের বেশি লাগে না। পার্কে ঢোকার পরই দেখা যায় শিশুদের খেলার জায়গা। পাশ দিয়ে যেতে যেতে দেখি শিশুরা বিভিন্ন ধরনের খেলায় মেতে আছে, আর তাদের মায়েরা (বা কোনো ক্ষেত্রে বাবারা) বসে গল্পগুজব করছে। প্রায় সবাই আফ্রিকান-আমেরিকান। বাকি দু-একজন হিস্পানিক। শ্বেতাঙ্গ প্রায় কেউই নয়।\nমর্নিংসাইড পার্ক হারলেমের পশ্চিম সীমামেত্ম, শমীর বাসা থেকে আরো কাছে। সেখানেও একই দৃশ্য। পার্কটির একটি জায়গায় কিশোর-কিশোরীদের খেলতে দেখা যায়। তাদের মধ্যে শ্বেতাঙ্গ কাউকে দেখা গেলে তা মনে হয় ব্যতিক্রম। গ্রীষ্মকালে – বিশেষ করে সপ্তাহামেত্ম সেখানে অনেকে আসে পিকনিক করতে। ছোট পরিবার থেকে শুরু করে বিভিন্ন আকারের দল দেখা যায়। কেউ তৈরি খাবার নিয়ে আসে; আবার কেউ বারবিকিউর জন্য ছোট ছোট চুলো এনে আগুন জ্বেলে মাংস পুড়িয়ে খায়। সঙ্গে নাচগান। এসব দলে শ্বেতাঙ্গ সচরাচর দেখা যায় না; কমই দেখা যায় জাতিগোষ্ঠীর মিশ্রণ।\nতবে সাদা-কালোর মিশ্রণ যে একেবারে দেখা যায় না তা নয়। তার জন্য যেতে হবে একটু উচ্চশ্রেণির ক্যাফে বা রেসেত্মারাঁয়। হারলেমের পুনরুজ্জীবনের সঙ্গে সঙ্গে এ-ধরনের বেশ কিছু স্থাপনা গড়ে উঠেছে, যাদের কয়েকটি দেখা যায় ফ্রেদেরিক ডগলাস বুলেভার্ড আর লেনক্স অ্যাভিনিউয়ে। আমরা মাঝসকালের কফি বা সপ্তাহামেত্মর ব্রাঞ্চ খাবার জায়গার খোঁজে বেরিয়ে এ-ধরনের বেশ কয়েকটি ক্যাফে-রেসেত্মারাঁ পেয়েছি। কোনো কোনোটির নাম থেকে কিছুটা হলেও বোঝা যায় তার মালিকানার পটভূমি। তেমনি একটির নাম ‘প্যাতিসারি দেজ অ্যামবাসাদ’। নাম দেখেই আন্দাজ করেছিলাম যে, তার সঙ্গে কিছুটা হলেও ফরাসি যোগাযোগ আছে। ভেতরে গিয়ে দু-একজন খদ্দেরকে ফরাসি ভাষায় কথা বলতে শুনলাম। পরে নিউইয়র্ক টাইমসের একটি লেখায় এই ক্যাফেটির ফরাসি যোগাযোগের কথা পড়েছি।\nহারলেমের আফ্রিকান-আমেরিকান বাসিন্দাদের ফরাসি যোগাযোগ অস্বাভাবিক কিছু নয়, কারণ আফ্রিকার অনেক দেশই একসময় ছিল ফ্রান্সের উপনিবেশ, আর তাদের শিক্ষিত জনগণ শিক্ষা এবং সরকারি কাজের জন্য শিখেছিল ফরাসি ভাষা। কোনো কোনো দেশ ফরাসিকে সরকারি ভাষা হিসেবে গ্রহণ করেছে। আমেরিকায় অভিবাসন করলেও তারা সে-ভাষাটি ধরে রাখবে এতে অবাক হওয়ার কিছু নেই। সুতরাং আমেরিকান হলেও হারলেমের অনেকেই ফরাসি ভাষায় কথা বলে। শুধু ঔপনিবেশিক ভাষাই নয়, অনেকে যে তাদের নিজস্ব ভাষাও ধরে রেখেছে সেটা বুঝতে পেরেছিলাম এক শুক্রবার জুমার নামাজ পড়তে গিয়ে।\nহারলেমের বাসিন্দাদের মধ্যে একটি উলেস্নখযোগ্য অংশ মুসলমান বলে আমার ধারণা, কারণ এখানে বেশ কয়েকটি ছোট মসজিদ রয়েছে। তবে সবগুলোকে বোধহয় মসজিদ বলা যাবে না। আমি যেটিতে শুক্রবার জুমার নামাজের জন্য যাই সেটি আসলে একটি হলঘরের মতো, যেখানে অন্য সময় ‘তায়কোয়ান্দো’ খেলার প্রশিক্ষণ হয়। সেখানে শুধু জুমার এবং ঈদের নামাজ অনুষ্ঠিত হয়। আর যারা সেখানে নামাজ পড়তে আসেন তাদের প্রায় সবাই আফ্রিকান-আমেরিকান – দু-চারজন দক্ষিণ এশীয় ছাড়া। কিন্তু আমি যখন মিড টাউনের কোনো মসজিদে যাই, সেখানে দেখা যায় বিভিন্ন ধরনের লোকের জমায়েত।\nসে যা হোক, নিউইয়র্কের সব মসজিদেই জুমার নামাজের খুতবা শুনেছি ইংরেজিতে – হারলেমের ১১৬ নম্বর রাস্তার জামাতেও, যেখানে আমি অনেক সময় যাই। একদিন এলেন অন্য একজন ইমাম, যাকে আমি আগে কখনো দেখিনি। দু-তিনটি আরবি বাক্য বলার পরই তিনি বলতে শুরু করলেন এমন এক ভাষায়, যা আমার কাছে সম্পূর্ণ অপরিচিত। যে-ভাষা বুঝি না সে-ভাষায় খুতবা শোনার অভিজ্ঞতা আমার রয়েছে (জেনেভার মসজিদে খুতবার মূল অংশ আরবি ভাষায় উপস্থাপিত হয়)। সুতরাং ধৈর্য ধরে বসে থাকা ছাড়া আর কীই-বা করতে পারতাম। তবে আমার কৌতূহল হলো ভাষাটি কী তা জানার জন্য। নামাজের শেষে পাশের এক ভদ্রলোককে জিজ্ঞেস করে জানলাম, ভাষাটি পশ্চিম আফ্রিকার দেশ মালির অধিকাংশ লোকের মাতৃভাষা। তার পার্শ্ববর্তী আরো দু-একটি দেশের (যেমন বেনিন এবং নিজের) কিছু লোকও এ-ভাষায় কথা বলে। মাতৃভাষার জন্য যে-দেশের লোক প্রাণ দিয়েছে সে-দেশের একজন হয়ে নিজের ভাষার প্রতি এই মমতাকে মনে মনে শ্রদ্ধা জানালাম, যদিও আমার মনে হয়েছিল যে, নিউইয়র্কের ওই জায়গায় ইংরেজিতে খুতবা দেওয়াই হয়তো উচিত ছিল।\nমসজিদটির পাশেই একটি ‘কমিউনিটি কিচেন’। ফুড ব্যাংক নামে নিউইয়র্কের এক এনজিও চালায় এই কিচেন, যেখানে দরিদ্রদের বিনামূল্যে খাবার পরিবেশন করা হয়। নিউইয়র্ক, দরিদ্র এবং বিনামূল্যে খাবার – এই শব্দগুলো একসঙ্গে শুনে কেউ হয়তো অবাক হতে পারেন। তবে আশ্চর্য হলেও সত্য, আমেরিকার জনসংখ্যার একটি বিরাট অংশ দরিদ্র (অবশ্য সেখানকার দারিদ্রে্যর সংজ্ঞা উন্নয়নশীল দেশগুলোর জন্য ব্যবহৃত সংজ্ঞা থেকে আলাদা) এবং তাদের জন্য সরকারের যেমন বিভিন্ন কর্মসূচি রয়েছে, তেমনি বিভিন্ন বেসরকারি সংগঠনও কাজ করে। ফুড ব্যাংক সেরকমই একটি এনজিও। ১১৬ নম্বর রাস্তায় তাদের এই কমিউনিটি কিচেনের পাশ দিয়ে কয়েকবারই হেঁটে গিয়েছি। এক শুক্রবার জুমার নামাজ থেকে ফেরার পথে ঢুকে পড়লাম সেখানে; ইচ্ছা, সেখানে কারা আসে, তাদের কী খাবার দেওয়া হয় একটু দেখা।\nপশ্চিম হারলেমের এই কমিউনিটি কিচেনে শুক্রবার দুপুরের খাবার দেওয়া হয় দরিদ্র বয়োজ্যেষ্ঠদের। আমি যখন সেখানে ঢুকলাম, তখন অনেকেই খাওয়া শেষ করে বেরিয়ে যাচ্ছিল। হলটিতে ঢোকার পথেই দেখলাম একজোড়া তরুণ-তরুণীকে; তাদের সামনে একটি ছোট টেবিলে প্যাকেট করা খাবার। প্রত্যেককে একটি প্যাকেট দেওয়া হচ্ছিল বেরোনোর আগে। জানতে পারলাম, শুক্রবারে এই বিশেষ ব্যবস্থা – যাতে দুপুরে খাবার পরও শনি-রোববারের জন্য সবাই কিছু খাবার নিয়ে যেতে পারেন। সুপারভাইজার ধরনের এক ভদ্রলোককে দেখে আমি জিজ্ঞাসা করলাম ভেতরে যেতে পারি কিনা। তিনি পাশের কাউন্টারে রাখা একটি খাতা দেখিয়ে তাতে নাম-ঠিকানা লিখে খেতে বসে যেতে বললেন। যখন আমি বললাম যে, আমি খেতে আসিনি, কেবল দেখতে এসেছি, তখন তাঁর চেহারা দেখে মনে হলো তিনি শুধু অবাকই নন, কিছুটা বিরক্তও। আমার ব্যাপারে আর উৎসাহ না দেখিয়ে তিনি চলে গেলেন অন্য কাজে। কয়েক মিনিট দাঁড়িয়ে থেকে বুঝলাম যে, সেখানে খেতে আসা দরিদ্রদের প্রায় সবাই আফ্রিকান-আমেরিকান অথবা হিস্পানিক; শ্বেতাঙ্গ প্রায় কেউ ছিলেন না।\nহারলেমে শুধু যে আফ্রিকান-আমেরিকান অথবা হিস্পানিকরাই বসতি স্থাপন করেছিলেন তা নয়, ছিলেন অন্যরাও। তার মধ্যে ছিলেন বাঙালিও। বিবেক বল্ডের বই বেঙ্গলি হারলেম অ্যান্ড দ্য লস্ট হিস্ট্রিজ অব সাউথ এশিয়ান অ্যামেরিকা থেকে জানা যায়, ঊনবিংশ শতকের শেষাংশে এবং বিংশ শতকের প্রথমার্ধে বেশকিছু বাঙালি এ-অঞ্চলে বসতি গেড়েছিলেন। তাঁদের মধ্যে ছিলেন জাহাজ থেকে পালিয়ে আসা এবং নকশি করা সিল্কের কাপড়ের ব্যবসায় নিয়োজিত লোকেরা। বিভিন্ন কারণে তাঁরা এখানে বসবাস করতে শুরু করেন এবং ধীরে ধীরে আফ্রিকান-আমেরিকান এবং হিস্পানিকদের (বিশেষ করে পুয়ের্তোরিকানদের) সঙ্গে মিশে পরিবার গড়েন। জাহাজ কোম্পানির রেকর্ড, পুরনো সংবাদপত্রের রিপোর্ট, স্থানীয় প্রশাসনের বিয়ে-সংক্রান্ত রেকর্ড ইত্যাদি বিভিন্ন উৎস থেকে তথ্য ঘেঁটে বিবেক বল্ড এই জাতিগোষ্ঠীর মার্কিন সমাজে একীভূত হওয়ার এক চমকপ্রদ ইতিহাস নির্মাণ করেছেন তাঁর বইয়ে। আর আমি এক সকালে শমীর বাসা থেকে দোকানে যাওয়ার পথে দেখা পেয়ে গেলাম এমন একজনের, যাঁর সঙ্গে কথা বলে মনে হলো, তিনি এ-ধরনের কোনো বাঙালি পরিবারের উত্তরসূরি।\nএক রাস্তার পাশে কয়েকটি দালানে চলছিল মেরামত ও উন্নয়নের কাজ; আর সেখানে ‘মালেক কোং’ লেখা একটি সাইনবোর্ড ঝুলছিল। যাঁরা সেখানে কাজ করছিলেন তাঁদের মধ্যে দুজনকে দেখে বাঙালি বলেই মনে হলো। আর তাঁদের একজনকে আমি সরাসরি বাংলায় জিজ্ঞাসা করলাম, আপনি বাঙালি? তিনি ইতিবাচক জবাব দিয়ে আমার কথাও জানতে চাইলেন। আর অল্পস্বল্প বাক্যালাপ থেকেই বোঝা গেল যে, তিনি বিংশ শতকের প্রথমার্ধে জাহাজ থেকে নেমে পালানো বাঙালি কারো বর্তমান প্রজন্ম। নির্মাণশ্রমিক হিসেবে কাজ শুরু করে এখন নিজেই ছোট একটি কোম্পানি গড়ে তুলেছেন; যার মাধ্যমে কাজ করেন। হারলেমের বাঙালির ইতিহাসের একটি ক্ষুদ্র অংশ বর্তমান হয়ে আমার সামনে দাঁড়িয়ে কথা বলেছিলেন অল্পক্ষণের জন্য হলেও।\nপ্রতিবাদ আর জীবনের ভাষা\nকাগজে-কলমে বর্ণবৈষম্য বা বর্ণবাদ দূর করা যত সহজ, বাস্তবে সে-ধরনের পরিবেশ নিশ্চিত করা অথবা অন্য বর্ণের প্রতি মানুষের মনোভাবে পরিবর্তন আনা কিন্তু এত সহজ নয়। আইন করে বাহ্যিক ব্যবহার নিয়ন্ত্রণ করা যায়, কিন্তু চিন্তাধারাকে বদলানো অনেক কঠিন। মার্কিন যুক্তরাষ্ট্রের সমাজও তার ব্যতিক্রম নয়। অবস্থা আরো জটিল হয়, যখন সংখ্যালঘু সম্প্রদায় অর্থনৈতিক এবং বৈষয়িক দিক থেকে পিছিয়ে থাকে এবং বিভিন্ন ধরনের বৈষম্যের শিকার হয়। স্বাধীনতা অর্জনের এবং গণতন্ত্র প্রতিষ্ঠার কয়েক শতক পরও কৃষ্ণাঙ্গ আফ্রিকান-আমেরিকানরা শুধু যে পিছিয়ে রয়েছে তাই নয়, কোনো কোনো সময় রাজনৈতিক নেতারাও তাদের হেয় চোখে দেখে অথবা তাদের কটাক্ষ করে কথা বলে। এমনকি তাদের অবস্থার জন্য তারা নিজেরাই দায়ী, এমন মন্তব্য করতেও দ্বিধা করে না। ১৯৬৫ সালে মার্কিন যুক্তরাষ্ট্রের তদানীন্তন শ্রম প্রতিমন্ত্রী ড্যানিয়েল প্যাট্রিক মৈনিহান এক বিশেস্নষণধর্মী প্রতিবেদনে এ-ধরনের কথাই বলেছিলেন।\n‘The Negro Family : The Case for National Action’ শিরোনামের প্রতিবেদনটির প্রধান রচয়িতা ছিলেন মৈনিহান। সেই প্রতিবেদনের মূল বক্তব্য ছিল এই যে, কৃষ্ণাঙ্গদের দারিদ্রে্যর, বিশেষ করে তাদের শিশুদের দৈন্যদশার মূল কারণ হচ্ছে পারিবারিক কাঠামোয় ভাঙন, মাতৃতন্ত্র এবং পুরুষদের দায়িত্ব পালন না করা। যদিও এই বক্তব্যের সমর্থনে বেশকিছু তথ্য-উপাত্ত পরিবেশন করা হয়েছিল, তা সত্ত্বেও প্রতিবেদনটি তুমুল বিতর্কের সৃষ্টি করে এবং তারপর অনেক বছর এ-বিষয়টি আলোচনার বাইরে চলে যায়।\nশুধু বিতর্কই নয়, প্রতিবাদও হয়েছিল মৈনিহানের প্রতিবেদনের বিরুদ্ধে। আর সে-প্রতিবাদ শুধু রাজনৈতিক-সামাজিক অঙ্গনেই সীমাবদ্ধ ছিল না – ছড়িয়ে পড়েছিল শিল্পের জগতেও, অংশগ্রহণ করেছিলেন শিল্পীরাও। তেমনি কিছু চিত্রকর্ম দেখা গেল হারলেমের স্টুডিও মিউজিয়ামে।\nযদিও নিউইয়র্ক শহরে ছোট-বড় মিলিয়ে হাজারখানেক মিউজিয়াম রয়েছে, পর্যটকদের পদচারণা সচরাচর সীমাবদ্ধ থাকে নামকরা কয়েকটিতেই। আমারও জানা ছিল না হারলেমের স্টুডিও মিউজিয়ামের কথা। শমীর কাছ থেকে শুনলাম এর কথা, আর এ-ও জানলাম যে, রোববার বিকেলে সেটি উন্মুক্ত থাকে বিনামূল্যে প্রবেশের জন্য। ম্যানহাটনের সেন্ট নিকোলাস অ্যাভিনিউ থেকে ১২৫ নম্বর রাস্তা ধরে পুবদিকে সামান্য হেঁটে গেলে হাতের ডানদিকে পড়ে মিউজিয়ামটি। শমীর বাসা থেকে হাঁটাপথ। তার মানে যাতায়াতের খরচ নেই। আর রোববার বিকেলে গিয়েছি বলে ঢোকারও কোনো খরচ নেই। সম্পূর্ণ নিখরচায় দেখা গেল হারলেমের একটি গুরুত্বপূর্ণ দ্রষ্টব্য স্থান। আফ্রিকান-আমেরিকানদের চিন্তা এবং মনের জগৎ সম্পর্কে খানিকটা হলেও ধারণা পাওয়া যায় এরকম একটি জায়গায় কিছুটা সময় কাটালে।\nস্টুডিও মিউজিয়ামের স্থায়ী প্রদর্শনীর অন্যতম ছবি বারবারা জোনস-হুগোর আঁকা ‘বস্ন্যাক মেন উই নিড ইউ’। আফ্রিকান-আমেরিকান পরিবারে পুরুষের ভূমিকা সম্পর্কে মৈনিহান প্রতিবেদনে যে নেতিবাচক চিত্র তুলে ধরা হয়েছিল তার বিরুদ্ধে এ-চিত্রটি একটি স্পষ্ট বক্তব্য। শিকাগোতে ১৯৬৮ সালে আফ্রিকান-আমেরিকানদের যে-শিল্পীগোষ্ঠী গড়ে ওঠে তার অন্যতম সদস্য ছিলেন বারবারা। তাঁদের কাজের মূল বিষয়বস্ত্ত ছিল আফ্রিকান বংশোদ্ভূত আমেরিকানদের জীবন, আর তাঁরা সেটা প্রকাশ করার জন্য ব্যবহার করেছেন উজ্জ্বল রং এবং ছন্দময় প্রকাশভঙ্গি। ‘বস্ন¨vক মেন’ ছবিটিও সে-ধারারই একটি চিত্রকর্ম।\nস্টুডিও মিউজিয়ামে আরো একটি ছবি দেখলাম, যাতে ইউরোপভিত্তিক কল্পকাহিনি ব্যবহার করে আফ্রিকার ওপর ইউরোপের শোষণের চিত্র তুলে ধরা হয়েছে। হেইল উডরাফের ‘আফ্রিকা অ্যান্ড দ্য বুল’ শিরোনামের এই ছবিটির মূলে রয়েছে একটি গ্রিক কল্পকাহিনি, যাতে গ্রিক দেবতা জিউস সাদা ষাঁড়ের ছদ্মবেশে ফিনিশিয়ান রাজকন্যাকে ভুলিয়ে-ভালিয়ে অপহরণ করে নিয়ে যায়। কিন্তু শিল্পী তাঁর ছবিতে দেখাচ্ছেন একজন কালো মেয়েকে সাদা গরুর পিঠে তুলে নিয়ে যাওয়া হচ্ছে – স্পষ্টতই আফ্রিকার ওপর ইউরোপের শোষণের একটি চিত্র এটি।\nস্টুডিও মিউজিয়ামে শুধু চিত্রকর্মই নয়, রয়েছে আলোকচিত্র এবং ভাস্কর্য। ভালোভাবে দেখলে প্রতিটি শিল্পকর্মে পাওয়া যায় কৃষ্ণাঙ্গ আমেরিকানদের জীবন-সংস্কৃতি ও সংগ্রামের প্রতিফলন। মানুষের দৈনন্দিন জীবনকে কত সুন্দরভাবে তুলে ধরা যায় তার একটি ভালো উদাহরণ শাবাজের আলোকচিত্রগুলো। বেশ কয়েকটি ছবিতে তিনি তুলে ধরেছেন হারলেম এলাকার – বিশেষ করে ১২৫ নম্বর রাস্তার (যাকে কোনো কোনো দিক থেকে ওই এলাকার প্রাণকেন্দ্রও বলা যায়) জীবনের চালচিত্র।\nমিউজিয়াম দেখা শেষ করে যখন বের হলাম, তখন প্রায় বন্ধ হওয়ার সময়। স্যুভেনিরের দোকানটি বন্ধ হয়ে গিয়েছিল; কিন্তু রিসেপশন কাউন্টারে একজন তখনো বসে ছিলেন। আর সেখানে সাজানো ছিল বিভিন্ন ধরনের প্রচারপত্র এবং মিউজিয়ামের নিজস্ব সাময়িকীর সর্বশেষ সংখ্যা। আমাকে পত্রিকাটি হাতে নিয়ে নাড়াচাড়া করতে দেখে ওই কর্মকর্তা জানালেন, এটি আমি সৌজন্য সংখ্যা হিসেবে নিতে পারি। পত্রিকাটির সামনের পৃষ্ঠাগুলো থেকে বুঝতে পারলাম, এই মিউজিয়ামের পেছনের শক্তি একটি ফাউন্ডেশন, যেটি বেশ ভালোই চাঁদা পায়, আর তার ফলেই সম্ভব হচ্ছে শিল্পবিষয়ক এই সাময়িক পত্রিকাটি প্রকাশ করা।\nমিউজিয়াম দেখা শেষ করে ১২৫ নম্বর রাস্তা ধরেই ফিরে যাচ্ছিলাম শমীর বাসায়। এক পাশে দেখলাম ঐতিহ্যবাহী অ্যাপোলো থিয়েটার, যা এখনো দাঁড়িয়ে রয়েছে বেশ ভালোভাবে। স্পষ্টতই, অনেক দশক ধরে হারলেমের ওঠানামার সাক্ষী এই থিয়েটার। শুধু থিয়েটার এবং বড় বড় দোকানপাটই নয়, ফুটপাতে পসরা সাজিয়ে বসে গেছে অনেকেই। ম্যানহাটনের অনেক জায়গায়ই ফুটপাতে ছোট ছোট দোকান দেখা যায়; তবে ১২৫ নম্বর রাস্তার দোকানগুলোর পসরার ধরন স্বাভাবিকভাবেই বেশ আলাদা, আর পুরো পরিবেশ অনেক বেশি প্রাণবন্ত। এলাকাটার পরিবেশ থেকেই বোঝা\nযাচ্ছিল, প্রকৃতিতে আফ্রিকান-আমেরিকানরা খুবই প্রাণোচ্ছল এবং আমুদে।\nএমএ/ ০৮:০০/ ১৮ অক্টোবর


ফখরু‌লের জা‌মিন বিষ‌য়ে রু‌লের আ‌দেশ ১৬ নবেম্বর || জাতীয় || জনকন্ঠ\nফখরু‌লের জা‌মিন বিষ‌য়ে রু‌লের আ‌দেশ ১৬ নবেম্বর\nস্টাফ রিপোর্টার ॥ নাশকতার তিন মামলায় বিএনপির ভারপ্রাপ্ত মহাসচিব মির্জা ফখরুল ইসলাম আলমগীরের জামিনের বিষয়ে রুলের শুনানি শেষ হয়েছে। এ বিষয়ে আদেশের জন্য ১৬ নবেম্বর দিন ধার্য করেছেন হাইকোর্ট। বিচারপতি মো. রেজাউল হক ও বিচারপতি মো. খসরুজ্জামানের দ্বৈত বেঞ্চে বুধবার রুলের শুনানি অনুষ্ঠিত হয়।\nআদালতে মির্জা ফখরুলের পক্ষে শুনানি করেন সিনিয়র আইনজীবী এ্যাডভোকেট খন্দকার মাহবুব হোসেন, এ্যাডভোকেট জয়নুল আবেদীন। রাষ্ট্রপক্ষে অতিরিক্ত এ্যার্টনি জেনারেল মোমতাজ উদ্দিন ফকির শুনানি করেন। এর আগে, ২১ জুন মির্জা ফখরুল ইসলামকে কেন স্থায়ী জামিন দেওয়া হবে না তা জানতে চেয়ে রুল জারি করেন হাইকোর্টের একটি বেঞ্চ। দুই সপ্তাহের মধ্যে রুলের নিষ্পত্তি করার কথাও বলেন আদালত।\nজামিনের মেয়াদ শেষ হলে প্রধান বিচারপতি সুরেন্দ্র কুমার সিনহার নেতৃত্বাধীন চার সদস্যের বেঞ্চে ২ নবেম্বর মির্জা ফখরুলকে নিম্ন আদালতে আত্মসমর্পণের নির্দেশ দেন। ৩ নবেম্বর আত্মসমর্পণ করলে আদালত তাকে কারাগারে পাঠান। ২৮ অক্টোবর আপীল বিভাগের সংশ্লিষ্ট শাখায় তার পক্ষে এই আবেদন করেন আইনজীবী সগীর হোসেন লিওন। মির্জা ফখরুলের আত্মসমর্পণের মেয়াদ আরও আট সপ্তাহ বাড়ানোর আবেদন জানানো হয়েছে ওই আবেদনে।\nহরতাল-অবরোধে নাশকতার অভিযোগে করা তিন মামলায় স্বাস্থ্যগত অবস্থা বিবেচনায় নিয়ে ১৩ জুলাই আপিল বিভাগ হাইকোর্টের দেওয়া জামিন ছয় সপ্তাহের জন্য বহাল রাখেন। এ সময়ের মধ্যে তাকে নিম্ন আদালতে আত্মসমর্পণেরও নির্দেশ দেওয়া হয়।


গভীর শোক ও শ্রদ্ধায় পবিত্র আশুরা পালিত\nপবিত্র আশুরা উপলক্ষে মঙ্গলবার পুরান ঢাকার হোসেনি দালান ইমামবাড়া থেকে শিয়া সম্প্রদায় রাজধানীতে তাজিয়ার্ যালি বের করে -যাযাদি\n'হায় হোসেন, হায় হোসেন' মাতমের মধ্য দিয়ে গত মঙ্গলবার ঢাকাসহ সারা দেশে পবিত্র আশুরা পালিত হয়েছে। বরাবরের মতো এবারও পুরান ঢাকার হোসনি দালান থেকে বের হয় ঐতিহ্যবাহী তাজিয়া মিছিল। কালো-লাল-সবুজের নিশান উড়িয়ে, কারবালার মাতম উঠে হাজার হাজার মানুষের মিছিলে। ঢাকায় হোসনি দালান ঘিরে শিয়াদের তাজিয়া মিছিলের ঐতিহ্য কয়েকশ' বছরের।\nতাজিয়া মিছিলটি বকশীবাজার, উর্দুরোড, লালবাগ চৌরাস্তা, গৌর-এ শহীদের মাজার, আজিমপুর, নিউমার্কেট হয়ে জিগাতলা (ধানমন্ডি লেকের কাছে) গিয়ে শেষ হয়। পথের দু'পাশে ছিল উৎসুক জনতার ভিড়। মানুষ ছাদে দাঁড়িয়ে, জানালা দিয়ে মিছিল উপভোগ করে। পুরো মিছিল ঘিরে ছিল পুলিশ, র?্যাবসহ বিপুলসংখ্যক আইন-শৃঙ্খলা রক্ষাকারী বাহিনী। পুবের আকাশে সূর্য উঁকি দেয়ার সঙ্গে সঙ্গে দলে দলে মানুষ এসে যোগ দেন তাজিয়া মিছিলে। এর নিরাপত্তা রক্ষায় সকাল থেকেই বিপুলসংখ্যক আইন-শৃঙ্খলা রক্ষাকারী বাহিনীর সদস্যরা অবস্থান নেন হোসেনি দালানে।\nপ্রতিটি ইমামবাড়া সিসি ক্যামেরার আওতায় আনা হয়। সকালে মিছিলে আসা লোকজনকে আর্চওয়ে ও মেটাল ডিটেক্টর দিয়ে দেহ তলস্নাশি করে অনুষ্ঠানস্থলে প্রবেশ করানো হয়।\nডিএমপি সূত্র জানায়, এই দিনকে কেন্দ্র করে কোনো ধরনের অতিরঞ্জিত কার্যকলাপ করতে দেয়া হয়নি। এর আগে এই দিবসে দেশে সন্ত্রাসী হামলায় প্রাণহানির ঘটনাও ঘটেছে, তারপর থেকে নানা ধরনের আশঙ্কাও বিরাজ করে প্রতি বছর। আইন-শৃঙ্খলা বাহিনী সেজন্য প্রতি বছর সতর্ক পদক্ষেপ ও নানা ব্যবস্থা গ্রহণ করে থাকে, এ বছরও তার ব্যত্যয় ঘটেনি।\nপ্রসঙ্গত, কারবালার বিয়োগান্তক ঘটনা স্মরণ করে বিশ্বের মুসলিম ধর্মাবলম্বীরা যথাযোগ্য মর্যাদায় দিনটি পালন করে থাকেন। শান্তি ও সম্প্রীতির ধর্ম ইসলামের মহান আদর্শকে সমুন্নত রাখতে তাদের এই আত্মত্যাগ মানবতার ইতিহাসে সমুজ্জ্বল রয়েছে। কারবালার শোকাবহ এই ঘটনা অর্থাৎ পবিত্র আশুরার শাশ্বত বাণী সবাইকে অন্যায় ও অত্যাচারের বিরুদ্ধে সোচ্চার হতে এবং সত্য ও সুন্দরের পথে চলতে প্রেরণা জোগায়।\nহিজরি ৬১ সনের এই দিনে সত্য ও ন্যায়ের পক্ষে যুদ্ধ করতে গিয়ে মহানবী হজরত মুহাম্মদ (সা.)-এর নাতি হজরত ইমাম হোসাইন (রা.) এবং তাঁর পরিবারের সদস্যরা কারবালার ময়দানে ইয়াজিদের সৈন্যদের হাতে শহীদ হন।\nধর্মপ্রাণ মুসলমানরা নফল রোজা, নামাজ, জিকির-আসকারের মধ্য দিয়ে দিনটি পালন করেন। মুসলিম বিশ্বে ত্যাগ ও শোকের প্রতীক হিসেবে দিনটি বিশেষ তাৎপর্যপূর্ণ পবিত্রতম দিবস।\nজাতীয় দৈনিকগুলো আশুরার তাৎপর্য নিয়ে বিশেষ প্রবন্ধ, নিবন্ধ প্রকাশ করেছে। বাংলাদেশ বেতার, বাংলাদেশ টেলিভিশনসহ বিভিন্ন বেসরকারি রেডিও-টিভি চ্যানেল বিশেষ অনুষ্ঠান সম্প্রচার করে। দিনটিতে ছিল সরকারি ছুটি।


ইসির পায়ে আওয়ামী জুতা | timenewsbd.com\n২৭ নভেম্বর, ২০১৮ ১৭:০৬:২৮\nনির্বাচন এগিয়ে আসছে, এখন পুলিশ, প্রশাসন সবই সংবিধান অনুযায়ী চলে গেছে নির্বাচন কমিশনের হাতে। সে অনুযায়ী কমিশন কিছু কিছু নির্দেশনা দিয়েছে। তারা বলছেন, এখন আর উন্নয়ন প্রকল্পে বরাদ্দ দেয়া যাবে না। প্রধানমন্ত্রী নিজেও কোনো ফলক-টলক উন্মোচন করতে পারবেন না।\nআবার তিনি বলেছেন, ১৫ ডিসেম্বর থেকে নির্বাচনী মাঠে ছোট আকারে সেনাবাহিনী মোতায়েন করা হবে। এসব কথা শুনতে ভালো লাগে। এ রকম দু-চারটি ভালো কথার আড়ালে ইসির যে মূল দায়িত্ব অর্থাৎ নির্বাচনে সবার জন্য সমান সুযোগ তৈরি করা, সে দায়িত্ব পালনের পথেই যাচ্ছে না কমিশন।\nপ্রধানমন্ত্রী কথা দিয়েছেলেন, এখন থেকে নতুন কোনো মামলা হবে না। আর রাজনৈতিক মামলায় কাউকে গ্রেফতার করা হবে না। এ ব্যাপারে পুলিশ প্রশাসনকে সম্ভবত আগেই শিখিয়ে পড়িয়ে রাখা হয়েছে। তারা একেবারে প্রথম থেকেই আটঘাট বেঁধে মামলাগুলো দায়ের করেছে। রাজনৈতিক মামলা বলে তেমন কিছু রাখেনি। সাধারণত আমরা পত্রিপত্রিকায় দেখি, বিরোধী দল তথা বিএনপি-জামায়াতের নেতাকর্মীদের নামে নাশকতা, পুলিশের কাজে বাধাদান, অগ্নিসংযোগ, মারপিট প্রভৃতি গায়েবি মামলা দায়ের করা হয়েছে।\nএগুলোকে রাজনৈতিক মামলা বলা যায় না। এখন যে গ্রেফতার অভিযান চলছে তাকেও রাজনৈতিক না বলার বিভিন্ন কৌশল পুলিশ অবলম্বন করেছে। নির্বাচন পর্যন্ত গায়েবি মামলা বা মিথ্যা মামলা দায়ের না করার জন্য নির্বাচন কমিশন থেকে সুস্পষ্ট নির্দেশনা দরকার ছিল; কিন্তু সে নির্দেশনা পাওয়া যায়নি। নির্বাচন কমিশন পুলিশকে যে ভাষায় কথা বলে তাতে মনে হচ্ছে, পুলিশের কাছে যেন কমিশন দয়া চাইছে। ইসি পুলিশকে কঠোর নির্দেশনা দিচ্ছে না। ফলে নির্বাচনে লেভেল প্লেয়িং ফিল্ড বা সবার জন্য সমান সুযোগ তৈরি হচ্ছে না।\nনির্বাচন পর্যবেক্ষণ নিয়েও কমিশনের তরফ থেকে আজব আজব সব কথা বলা হচ্ছে। সাংবাদিকদের অদ্ভুত সব নির্দেশনা দেয়া হচ্ছে। পর্যবেক্ষকদের যে নির্দেশনা দেয়া হচ্ছে, তা শুধু হাস্যকরই নয়, রীতিমতো অসম্মানজনক। নির্বাচনে পর্যবেক্ষক একটি গুরুত্বপূর্ণ ব্যাপার। নির্বাচন সুষ্ঠু বা অবাধ হয়েছে কি না, সেটি প্রধানত পর্যবেক্ষকেরাই মূল্যায়ন করেন। আর তাদের মূল্যায়নই অধিক মাত্রায় গ্রহণযোগ্য হয়। ২০০৮ সালের নির্বাচনে এক লাখ ৬০ হাজার দেশীয় ও ৬০০ বিদেশী পর্যবেক্ষক নির্বাচন পর্যবেক্ষণ করেছিলেন। সে সময় আট কোটি ১০ লাখ ভোটারের জন্য ৩৫ হাজার ২৬৩ ভোট কেন্দ্র ছিল।\nএবার ১০ লাখ ৪১ হাজার ভোটারের জন্য ভোটকেন্দ্র বাড়িয়ে ৪২ হাজার করা হয়েছে। কিন্তু কমেছে পর্যবেক্ষকের সংখ্যা। ফলে ভোট পর্যবেক্ষণ এবার অনেকটাই শিথিল হয়ে পড়বে। এখন ১১৮টি সংস্থা পর্যবেক্ষণের জন্য নির্বাচন কমিশনে নিজেদের নাম অন্তর্ভুক্ত করেছে। ইলেকশন ওয়ার্কিং গ্রুপ, যারা ২৩টি সংস্থা নিয়ে গঠিত, ১৯০৮ সালের নির্বাচনে ৭০ হাজার পর্যবেক্ষক নিয়োগ করেছিল। এবার তারা মাত্র ১৫ হাজার পর্যবেক্ষক নিয়োগের পরিকল্পনা করছে। বিদেশী পর্যবেক্ষকেরা আসছেন না। প্রধানত তাদের অর্থ সঙ্কটের কারণ বলে উল্লেখ করা হয়েছে। ফলে পর্যবেক্ষকের সংখ্যা কমবে বৈ বাড়বে না। পর্যবেক্ষক সংখ্যা কমার পেছনে বিদেশী তহবিলেরও একটি বিরাট ভূমিকা রয়েছে। নির্বাচনে দেশী পর্যবেক্ষকদেরও বিদেশীরা অর্থায়ন করে থাকে; কিন্তু এবার সেটি হচ্ছে না। ফলে পর্যবেক্ষক সংখ্যা কমছে।\nএ দিকে গত ২০ নভেম্বর জাতীয় সংসদ নির্বাচনে দেশী পর্যবেক্ষক সংস্থার কর্মকর্তাদের ব্রিফিংয়ে কমিশন সচিব হেলালুদ্দীন আহমদ এক অদ্ভুত নির্দেশনা দিয়েছেন। তিনি বলেছেন, ‘অনেক সাংবাদিক পর্যবেক্ষকদের সামনে ক্যামেরা ধরবেন, কিন্তু আপনারা কথা বলতে পারবেন না। কোনো সংবাদ মাধ্যমে টিভিতে লাইভে কথা বলতে পারবেন না। কমেন্টস করতে পারবেন না, ব্রিটেনের পুলিশের মতো মূর্তির মতো দাঁড়িয়ে শুধু পর্যবেক্ষণ করবেন। লিখিত রিপোর্ট জমা দেয়ার আগেই কোনো মন্তব্য করা যাবে না।’ সংস্থার কর্মকর্তাদের তিনি বলেন, নিবন্ধন যাতে বাতিল না হয় সে দিকে তারা যেন খেয়াল রাখেন।\nপর্যবেক্ষক সংস্থার প্রতিনিধিদের উদ্দেশে সচিব বলেন, ‘যখন আপনারা পর্যবেক্ষক নিয়োগ করবেন, তখন কয়েকটা সাবধানবাণী উচ্চারণ করবেন। নির্বাচন কমিশনের দেয়া পরিচয়পত্র সার্বক্ষণিক গলায় ঝুলিয়ে রাখতে হবে, যাতে যে কেউ বুঝতে পারে যে, আপনি একজন পর্যবেক্ষক। প্রথমে কেন্দ্রে গিয়ে প্রিজাইডিং অফিসারকে নিজের পরিচয় দিতে হবে, কেন্দ্রে কোনো মোবাইল ফোন নেয়া যাবে না, কোনো ছবি তুলতে পারবেন না, কোনো কমেন্টস করতে পারবেন না। কেন্দ্রে যত প্রবলেমই হোক তা পর্যবেক্ষণ করে সংশ্লিষ্ট পর্যবেক্ষক তার সংস্থার কাছে রিপোর্ট পেশ করবেন। তারপর পর্যবেক্ষণ সংস্থা তাদের সব পর্যবেক্ষকের রিপোর্ট কম্পাইল করে আমাদের কাছে প্রতিবেদন দেবেন।’\nতিনি বলেন, পর্যবেক্ষণের সময় গোপন কক্ষে যাওয়া যাবে না, কাউকে নির্দেশনা দিতে পারবেন না, প্রিজাইডিং-পোলিং অফিসারকে কোনো পরামর্শ দিতে পারবেন না। পর্যবেক্ষকদের এগুলো ক্লিয়ার করে বলে দেবেন। যদি কোনো কেন্দ্রে অনিয়ম হয়, এটা তারা কমিশনকে অবহিত করতে পারেন বা আপনাদের (সংস্থা প্রধানদের) লিখিতভাবে অবহিত করতে পারেন। হেলালুদ্দীন বলেন, ‘প্রাথমিক পর্যায়ে আমাদের ১১৯টি পর্যবেক্ষক ছিল। তার মধ্যে একটি সংস্থার বিরুদ্ধে এনজিও ব্যুরো থেকে এবং রাষ্ট্রীয় গুরুত্বপূর্ণ দফতর থেকে অভিযোগ আসায় নির্বাচন পর্যবেক্ষক নীতিমালা অনুসরণ করে সেটির নিবন্ধন বাতিল করা হয়েছে।’\nহেলালুদ্দীন সংস্থা প্রধানদের সতর্ক করে বলেন, ‘একজন পর্যবেক্ষকের কারণে কিন্তু আপনি নিজেও (সংস্থা প্রধান) বিপদে পড়ে যেতে পারেন। আমাদের নীতিমালায় বলা আছে যে, আপনি যদি কোনো শর্ত ভঙ্গ করেন, তাহলে কিন্তু আপনাদের নিবন্ধন বাতিল হয়ে যেতে পারে। এ জন্য খুব সতর্কভাবে এর পর্যবেক্ষণ নীতিমালা ফলো করে দায়িত্ব পালন করবেন।’\nসচিব বলেন, আপনারাও রিপোর্ট কম্পাইল করে জমা দেয়ার আগে কোনো কমেন্টস করবেন না। রিপোর্ট কম্পাইল হলে প্রয়োজনে সংবাদ সম্মেলন করতে পারেন এবং আমাদের কাছে জমা দিতে পারবেন। আপনাদের আচরণ হবে নিউট্রাল। এমন কোনো ব্যক্তিকে আপনারা নিয়োগ করবেন না, যিনি কোনো রাজনৈতিক দলের সদস্য এগুলো আপনাদেরকে খেয়াল রাখতে হবে।’ সংস্থা প্রধানদের সতর্ক করে দিয়ে সচিব বলেন, ‘একটা জিনিস খেয়াল রাখবেন, নিবন্ধন যাতে বাতিল না হয়, সে দিকে আপনারা খুব বেশি খেয়াল রাখবেন, আপনারা অনেকেই কিন্তু এনজিও হিসেবে কাজ করেন। অন্যান্য কাজের পাশাপাশি আপনারা নির্বাচনেও কাজ করেন।\nকিন্তু এখান থেকে যদি আমরা রিপোর্ট দিই যে, আপনি এ ধরনের একটি আচরণ করেছেন যেটার জন্য নির্বাচনটাই প্রশ্নবিদ্ধ হয়েছে, তাহলে কিন্তু আপনার নিবন্ধনটা বাতিল করার জন্য যারা নিবন্ধন দেয় তাদেরকেও আমরা চিঠি দেবো। সুতরাং বি কেয়ারফুল। আপনারা এমন কোনো আচরণ করবেন না, এমন কোনো কাজ করবেন না যার জন্য নির্বাচন প্রক্রিয়াটা ভণ্ডুল হতে পারে বা প্রশ্নবিদ্ধ হতে পারে।’\nসচিবকে এতটা উদ্ধৃত দেয়ার হয়তো প্রয়োজন ছিল না। কিন্তু এ কথা সত্য যে, নির্বাচন পর্যবেক্ষণের জন্য যারা দায়িত্ব পালন করেন, তারা একই সাথে এনজিও ও বিভিন্ন রকম ফান্ডিংয়ের জন্য তাদের এনজিও ব্যুরোর ওপর নির্ভরশীল থাকতে হয়। কমিশন সচিব হেলালুদ্দীন মোটামুটি খোলাখুলিভাবেই জানিয়ে দিয়েছেন যে, ভেতরে যত অনিয়মই হোক পর্যবেক্ষকদের চুপ করে থাকতে হবে, একেবারে ব্রিটিশ পুলিশের মতো। যেসব পুলিশ বিভিন্ন পাহারার কাজে নিয়োজিত থাকে।\nতা যদি কেউ না মানে, তবে এনজিও ব্যুরোতে তাদের নিবন্ধন বাতিল করার জন্য চিঠি দেয়া হবে। এতে সংস্থাটির পুরো কার্যক্রমই বন্ধ হয়ে যাবে। পর্যবেক্ষকেরা যদি অনিয়ম লক্ষ করেন এবং তা প্রকাশ করতে না পারেন, তাহলে এই পর্যবেক্ষণের কোনো মানে হয়? তার চেয়ে এটা বললেই ভালো হতো যে, নির্বাচনে কোনো পর্যবেক্ষককে প্রবেশই করতে দেয়া হবে না। জনাব হেলালুদ্দীন তার এক বক্তব্যের ব্যাখ্যায় একবার বলেছিলেন, তিনি কোনো সিদ্ধান্ত গ্রহণ করেন না। সিদ্ধান্ত গ্রহণ করে নির্বাচন কমিশন। তিনি তা শুধু প্রকাশ করেন মাত্র। সে ক্ষেত্রে এ রকম বর্বর সিদ্ধান্তের জন্য আমরা তো কমিশনকে দায়ী করব। কেন গোটা নির্বাচন প্রক্রিয়াটা স্বচ্ছ হতে পারবে না। সরকার শত পথে মতপ্রকাশের স্বাধীনতা রুদ্ধ করে দিচ্ছে, বাকস্বাধীনতা হরণ করে নিচ্ছে, নির্বাচন কমিশনও হাঁটছে সে পদচিহ্ন ধরে। তারাও পর্যবেক্ষকদের মুখে কুলুপ এঁটে দিতে চায়। ফলে ধারণা করা যায়, নির্বাচন পর্যবেক্ষণ একটি প্রহসনে পরিণত হতে যাচ্ছে।\nএ দিকে কমিশন বিশ্বব্যাপী বিতর্কিত ইলেকট্রনিক ভোটিং মেশিন (ইভিএম) ব্যবহারে গোঁ ধরেই আছে। পৃথিবীর বিভিন্ন দেশে এই মেশিন কার্যকারিতা হারিয়েছে। বহু দেশ ইভিএম থেকে সরে এসেছে, কোনো কোনো দেশে অল্প কিছু জায়গায় ব্যবহার করা হচ্ছে। এ রকম একটা বাতিল পদ্ধতির পেছনে নির্বাচন কমিশন চার হাজার কোটি টাকা ব্যয় করার পরিকল্পনা কেন নিল, সেটিও রহস্যময়। কিছুকাল আগে ভারতের পার্লামেন্টে বিরোধী দলের সদস্যরা ডিসেপ্লে করে দেখিয়েছেন, কিভাবে ইভিএমের মাধ্যমে ভোট কারচুপি করা যায়। সেখানেও সীমিত ক্ষেত্রে ইভিএম ব্যবহার করা হয়।\nগত ২২ নভেম্বর ঢাকার একটি হোটেলে ইভিএমে কিভাবে কারচুপি করা যায় জাতীয় ঐক্যফ্রন্ট তা প্রদর্শন করে দেখিয়েছে। ইভিএমের মূল ভোটিং প্রোগ্রাম পরিবর্তন করা যায় এবং এর মাধ্যমে ভোটের ফলাফল পরিবর্তন করা সম্ভব। নির্দিষ্ট সময়ের পর যে প্রার্থীকেই ভোট দেয়া হোক না কেন তা নির্ধারিত মার্কায় যাবে। অর্থাৎ আপনি ‘ক’কে ভোট দিচ্ছেন, বেলা ১১টা পর্যন্ত তা ঠিক ঠিকভাবেই ‘ক’র ঘরেই পড়বে; কিন্তু ১১টার পরে যে মার্কায় ভোট দেন না কেন সবই ‘ক’র ঘরে যাবে না।\nকোনো ব্যালট ইউনিটি ‘ক’ মার্কা নির্দিষ্ট সংখ্যার চেয়ে বেশি ভোট পায় তবে পরবর্তী সব ভোট ‘খ’ মার্কায় যাবে। অর্থাৎ ‘ক’ মার্কার জন্য যদি বরাদ্দ থাকে ১শ’ ভোট তাহলে ১শ’র পরে ওই ঘরে আর কোনো ভোট পড়বে না। সব পড়বে ‘খ’ মার্কায়। আবার ভোটের ফলাফল যাই হোক না কেন, ফলাফল ডিসপ্লেতে পূর্বনির্ধারিত ফলাফলই প্রদর্শন করবে। প্রিজাইডিং অফিসার কোনো একটি নির্দিষ্ট ঘরে ইচ্ছা করলে নিজেই বহুসংখ্যক ভোট দিতে পারবেন। আবার গোপনীয়ভাবে ওয়্যারলেস ডিভাইজ সংযুক্ত করে ওয়্যারলেস প্রযুক্তি ব্যবহার করে দূর থেকেই ভোটের ফলাফল নিয়ন্ত্রণ করা সম্ভব।\nএই যদি পরিস্থিতি, তাহলে ইভিএম মেশিনের পেছনে কেন লেগে রয়েছে নির্বাচন কমিশন। কাকে সাহায্য করতে? কাকে ভোটে জিতিয়ে দিতে? এখন আর অস্পষ্ট নেই যে, নির্বাচন কমিশন সরকারের তাঁবেদারি করে যাচ্ছে, কোথায় কোনো শক্ত অবস্থান নিচ্ছে না। এ দিকে আবার ৬৪ জেলায় রিটার্নিং অফিসারের ওপরে ৪৫ জন সচিব ও সাবেক সচিবকে নিয়ে একটি মেনটর কমিটি গঠন করেছিল। তারা পদমর্যাদায় রিটার্নিং অফিসারের অনেক উপরে। তাদের নিয়োগ হয়েছিল যাতে তারা রিটার্নিং অফিসারদের নিয়ন্ত্রণ করতে পারেন।\nএ নিয়ে সমালোচনার ঝড় উঠলে শেষ পর্যন্ত মেনটর কমিটি বাতিল করা হয়। সমালোচনা ইসি করেনি বা বাতিলও ইসি করেনি। উপরন্তু সরকার পুলিশ ও প্রশাসনকে যেভাবে সাজিয়েছে নির্বাচনে কারচুপি করার জন্য, তার কোনোরূপ পরিবর্তনই নির্বাচন কমিশন করেনি। তাতে মনে হয় কমিশন সরকারের সাজানো কাঠামোর ভেতরেই নির্বাচন করতে যাচ্ছে। এর কোনোটাই স্বচ্ছ পদ্ধতি নয়, আসলে মানুষের পিঠ এই সরকারের দুঃশাসন, অপশাসন, নির্যাতন ও দুর্নীতিতে দেয়ালে ঠেকে গেছে, এবার সম্ভবত তারা প্রতিরোধ ব্যূহ তৈরি করবে।


সংসদের শীতকালীন অধিবেশন ২০২১: ১৪ ডিসেম্বরের রাউন্ড আপ, ১২ সাংসদের সাসপেনশন প্রত্যাহারের দাবিতে সরব রাহুল গান্ধী, Parliament winter session 2021: 14 December Round Up, Rahul Gandhi attack Narendra Modi - Bengali Oneindia\n1 hr ago IPL 2022: দিল্লির বিরুদ্ধে বদলার ম্যাচ পাঞ্জাবের, আরসিবির জিয়নকাঠি কেন ঋষভ-ময়াঙ্কদের হাতে?\n3 hrs ago IPL 2022: আইপিএলে লখনউকে তিনে পাঠিয়ে দ্বিতীয় স্থান দখল রাজস্থান রয়্যালসের, কাজ কঠিন হয়ে গেল কাদের?\n3 hrs ago দিল্লির তাপমাত্রা আগেকার সব রেকর্ডকে ভাঙল! এবার ধূলো ঝড়ের সতর্কবার্তা আবহাওয়া দফতরের\n3 hrs ago গরমে শরীর ও মনকে শীতল রাখতে বরফে ঢাকা এই জায়গাগুলোতে ঘুরে আসুন\nসংসদের শীতকালীন অধিবেশন ২০২১: ১২ সাংসদের সাসপেনশনের প্রতিবাদে মোদী সরকারকে নিশানা রাহুল গান্ধীর\nসংসদে শীতকালীন অধিবেশন প্রায় শেষ হয়ে এলো। এদিনও ১২ সাংসদের সাসপেনশন প্রত্যাহারের দাবিতে উত্তাল হয়ে উঠেছিল সংসদের দুই কক্ষ। কংগ্রেস নেতা রাহুল গান্ধী বিরোধীদের আন্দোলনের নেতৃত্ব দেন। তিনি মোদী সরকারের বিরুদ্ধে তীব্র আক্রমণ শানিয়েছেন এই নিয়ে। তিনি অভিযোগ করেছেন সাংসদদের আসতে না দিয়ে মোদী সরকার দেশবাসীর কণ্ঠ রোধ করার চেষ্টা করছে।\nশীতকালীন অধিবেশনের ১২তম দিনেও ১২ সাংসদের সাসপেনশন প্রত্যাহারের দাবিতে উত্তাল হয়ে উঠেছিল লোকসভার দুই কক্ষ। কিন্তু কিছুতেই ১২ সাংসদের সাসপেনশন ফেরাতে রাজি নন রাজ্যসভার চেয়ারম্যান। এই নিয়ে সংসদের দ্বাদশতম দিনেও উত্তাল হয়েছিল লোকসভার দুই কক্ষ। প্রতিবাদে সামিল হয়েছিলেন কংগ্রেস নেতা রাহুল গান্ধী। তিনি মোদী সরকারকে তীব্র নিশানা করেছেন। তিনি কটাক্ষ করে বলেছেন এভাবে তীব্র নিশানা করেছেন। তিনি অভিযোগ করেছেন বিরোধীদের সঠিক ভাবে কোনও ইস্যুতে বলতে দেওয়া হচ্ছে না। তাঁদের কণ্ঠ রোধ করা হচ্ছে। যাঁরা কোনও অন্যায় করেননি তাঁদের সাসপেন্ড করে গণতন্ত্রের কণ্ঠরোধ করতে চাইছেন প্রধানমন্ত্রী নরেন্দ্র মোদী।\nসিবিআই ডিরেক্টরদের মেয়াদ বদ্ধি\nসিবিআই ডিরেক্টরের মেয়াদ বদ্ধির বিল পাস হয়ে গিয়েছে সংসদের দুই কক্ষে। ৫ বছর মেয়াদ বাড়ানো হয়েছে সিবিআই ডিরেক্টরদের। এর আগে ২ বছর মেয়াদ বাড়ানো যেত। সেটা বাড়িতে ৫ বছর করা হল । এবার থেকে ৫ বছর পর্যন্ত সিবিআইয়ের ডিরেক্টরের মেয়াদ বৃদ্ধি করা যাবে বলে জানানো হয়েছে। লোকসভায় ৯ ডিসেম্বর পাস হয়ে গিয়েছিল বিলটি। রাজ্যসভায় আজ পাস করানো হয়েছে।\nলোকসভার অধিবেশনে রাজ্যগুলির সীমানা সমস্যা নিয়ে আলোচনা করা হচ্ছিল। একাধিক রাজ্যের মধ্যে বিবাদ রয়েছে এই সীমানা নিয়ে। লোকসভা অধিবেশনে এই সমস্যা নিয়ে সওয়াল করা হয়। তারপরেই মোদী সরকারের পক্ষ খেরে নির্ধারণ করা হয় কোন কোন রাজ্যের সীমানা নির্ধারণ করা হবে। অন্ধ্রপ্রদেশের সঙ্গে ওড়িশার সীমানা সমস্যা, হরিয়ানার সঙ্গে হিমাচল প্রদেশের সীমানা সমস্যা, লাদাখ-হিমাচল প্রদেশের সীমানা সমস্যা। এছাড়া মহারাষ্ট্রের সঙ্গে কর্নাটক, অসম-নাগাল্যান্ড, অসম-মেঘালয়, অসম-মিজোরামের সঙ্গে সীমানা সমস্যা নিয়ে আলোচনা হয়েছে।\nনাগরিকত্ব ছাড়ছেন ভারতীয়রা\nনাগরিকত্ব ছাড়ছেন ভারতীয়রা এমনই অভিযোগে সরব হয়েছিল টিআরএস। তার জবাবে আজ লোকসভায় মোদী সরকারের পক্ষ থেকে জানানো হয়েছে যে গত ৭ বছরে ৮.৮১ লক্ষ ভারতীয় নাগরিকত্ব ছেড়েছেন। গত ১৪ ডিসেম্বর এই দাবিতে সরব হয়েছিলেন তাঁরা। বিদেশমন্ত্রক এবং কেন্দ্রীয় স্বরাষ্ট্রমন্ত্রকের পক্ষ থেকে বিবৃতি িদয়ে একথা জানানো হয়েছেন।\nrahul gandhi narendra modi winter session রাহুল গান্ধী নরেন্দ্র মোদী শীতকালীন অধিবেশন\nParliament winter session 2021: 14 December Round Up, Rahul Gandhi Targer Modi goverment over 12 MPs Suspension


হন্ডুরাসে কেন প্রতি বছর "মাছের বৃষ্টি" হয়? - Stock News BD\nপ্রচ্ছদ আজকের খবর হন্ডুরাসে কেন প্রতি বছর “মাছের বৃষ্টি” হয়?\nহন্ডুরাসে কেন প্রতি বছর “মাছের বৃষ্টি” হয়?\nস্টক নিউজ বিডি ডেস্ক: শিলাবৃষ্টি আমরা অনেকেই দেখেছি। আকাশ থেকে তুলোর মতো বরফ ঝরে পড়ার ঘটনাও নতুন কিছু নয়। উল্কা বৃষ্টিও মাঝে মধ্যে দেখেছেন অনেকে। কিন্তু ‘মাছ বৃষ্টি’ দেখেছেন? একটা-দু’টো নয় আকাশ থেকে লক্ষ লক্ষ মাছ ঝরে পড়ে এ দেশের বিভিন্ন প্রান্তে। রাস্তা-ঘাটে, বাড়ির সামনে, ছাদে ছড়িয়ে ছিটিয়ে পড়ে থাকে হাজার হাজার মাছ! মাঝে মধ্যে নয়, প্রতি বছরই এমন ঘটনায় সাক্ষী হয়ে থাকেন মধ্য আমেরিকার হন্ডুরাসের লক্ষ লক্ষ মানুষ।\nমে থেকে জুলাই মাসের মধ্যে এমন ‘মাছ বৃষ্টি’ প্রতি বছরই হয় হন্ডুরাসের বিভিন্ন জায়গায়। স্থানীয়রা এই ঘটনাকে বলেন ‘জুভিয়া দে পেতেস’ (Lluvia de Peces)। স্প্যানিশ এই শব্দটির অর্থ হল ‘মাছের বৃষ্টি’। আকাশ থেকে অঝোরে ঝরে পড়তে থাকে মাছ, স্কুইড, ব্যাঙ ও আরও কত কী! স্থানীয় প্রশাসনের পক্ষ থেকে এ সময় রীতিমতো লোক নামিয়ে রাস্তাঘাট পরিষ্কার করাতে হয়।\nPrevious article‘তেরি মেরি কাহানি’, শুনে নিন রানুর গাওয়া ছবির পুরো গান\nNext articleদর বৃদ্ধিতে ছোট মূলধনি কোম্পানি গুলো\nলুজারের শীর্ষে আইপিডিসি


মুক্তমঞ্চ চ্যানেল ২৪ ২৩০০ ঘটিকা ০৫ ডিসেম্বর ২০২০\nমো. নূর খানঃ\nকক্সবাজার ক্যাম্পগুলোতে রোহিঙ্গারা যে অবস্থায় ছিলো তার চেয়ে অনেক ভাল অবস্থায় এখন রয়েছে, এটা তো স্পষ্ট। একজন শরণার্থী আমার কাছে আশ্রিত। তাদের অধিকার যেনো কোনোভাবেই লংঘন না হয় সে বিষয়টি দেখতে হবে। আমাদের মাননীয় প্রধানমন্ত্রী শুরুতেই তাদেরকে আশ্রয় দিয়েছেন। এর ফলে তিনি দেশবাসীর কাছে যেমন প্রশংসিত হয়েছেন তেমনি রোহিঙ্গাদের কাছেও প্রশংসিত হয়েছেন। একই সাথে বিশ্ববাসীর কাছেও প্রশংসিত হয়েছেন। যে চরে আমরা তাদের স্থানান্তরিত করেছি, সেটা বাসযোগ্য ও নিরাপদ এবং ঝড়-জলোচ্ছ্বাস থেকে মুক্ত কিনা সেটা দেখতে হবে। সেখানে তারা পর্যাপ্ত শিক্ষা পাবে কিনা এই বিষয়গুলো লক্ষ্য রাখতে হবে। তবে তাদেরকে নিরাপদে তাদের দেশে ফিরিয়ে নেয়ার কাজটি হলো সবচেয়ে গুরুত্বপূর্ণ। মায়ানমার সরকার ড্রাগ বিজনেসকে পেট্রোনাইজ করে আর রোহিঙ্গাদেরকে ক্যারিয়ার হিসেবে ব্যবহার করে এবং পুঁজি ও নিরাপত্তা দেয়ার বিষয়টি আমাদের মানুষগুলোই করে। তবে রোহিঙ্গারা যখন এর সাথে জড়িয়ে যায় তখন এটা আরো ভয়াবহ হয়। আধিপত্য বিস্তারকে কেন্দ্র করে বেশকিছু বিশৃঙ্খলা হয়েছে তবে আইনশৃঙ্খলা বাহিনীর শক্ত অবস্থানে সেটা এখন কিছুটা কন্ট্রোলে রয়েছে। বাংলাদেশ স্বাধীন এবং সার্বভৌম রাষ্ট্র, যে কারণেই আমরা স্বাধীনভাবে সিদ্ধান্ত নিতে পারি। আমরা চাইব রোহিঙ্গা জনগোষ্ঠী যাদের আমরা আশ্রয় দিয়েছি, তারা যেনো নিরাপদে মর্যাদাসহ তাদের নিজ ভূমিতে ফেরত যেতে পারে। এই কাজটি আমাদের করতে হবে।\n. মোঃ হাবিবে মিল্লাত এমপিঃ\nমিয়ানমার থেকে যারা বাংলাদেশে এসেছে, তারা তাদের জীবনের ভয়ে বাংলাদেশ মতো একটি দেশে আশ্রয় নিয়েছে। তখন আমাদের মাননীয় প্রধানমন্ত্রী যে উদারতা দেখিয়েছেন তার প্রতি আমি কৃতজ্ঞ। তা না হলে হয়তো এই মানুষগুলো মৃত্যুর মুখে পতিত হতো। আমি বেশ কয়েকবার রোহিঙ্গা ক্যাম্পগুলোতে গিয়েছি, আর দেখেছি তাদের জীবন জীবিকার অবস্থা কতোটা মর্মান্তিক। রোহিঙ্গাদের মিয়ানমারে ফেরানোর জন্য বাংলাদেশ প্রতিনিয়ত কাজ করে যাচ্ছে, তবে আন্তর্জাতিক মারপ্যাঁচের কারণে সফল হতে পারছে না। প্রথমদিকে বেসরকারি কিছু প্রতিষ্ঠান এগিয়ে আসলোও এখন তাদের আর দেখা যাচ্ছে না। আমরা দেখছি রোহিঙ্গাদের মধ্যে অনেকেই পাসপোর্ট নিয়ে বিদেশে চলে যাওয়ার চেষ্টা করছে আবার অনেকেই বাঙালি সমাজের সাথে মিশে যাওয়ার অপচেষ্টা করছে। তারা বিভিন্ন অসামাজিক কাজে লিপ্ত হচ্ছে। এটা কারো জন্যই মঙ্গল এবং কাম্য নয়।\nকক্সবাজারে রোহিঙ্গারা খুবই সীমিত এলাকায় রয়েছে। একই সাথে অনেক মানুষ গাদাগাদি করে বসবাস করছে। এটা কোনভাবেই জনস্বাস্থ্যের জন্য ভালো নয়। সেখানে অনেক রোহিঙ্গারা নানারকম অপরাধমূলক কাজে জড়িয়ে যাচ্ছিলো। তখন প্রশ্ন উঠলো, বাংলাদেশে কিভাবে এই চ্যালেঞ্জ মোকাবেলা করবে। ভাসানচরে এক লাখ রোহিঙ্গা নিয়ে আসার যে পরিকল্পনা করা হয়েছে এটা যদি বাস্তবায়ন হয় তবে কক্সবাজারে কিছুটা হলেও চাপ কমবে। মায়ানমারের ওপর রোহিঙ্গা বিষয়ে আন্তর্জাতিক সম্প্রদায়ের তেমন একটা চাপ দেখা যাচ্ছে না। আন্তর্জাতিক মহল থেকে যেভাবে বাংলাদেশের ওপর প্রেসারটা এসেছে ঠিক সেইভাবে মায়ানমারের ওপর আসেনি। ভাসানচর নিয়ে অনেকেই গবেষণা করেছেন, তারা বলেছেন দুর্যোগের ঝুঁকি থেকে কক্সবাজারের চেয়ে ভাসানচর নিরাপদ স্থান।